
A.  Ex  prologis  Tereiitianis  quid  de  ordine 
fabularum  chronologico  discamus. 

Multae  sunt  difficultates  in  prologis  et  Flautinis  et  Teren- 
tianis  tractandis;  sed  aliae  in  Plautinis,  aline  in  Tereotianis,  id 
quod  diversis  utrorumque  prologorura  generibus  satis  explicatur. 
Plautus  enim  in  prologis  nomen  et  poetae  et  fabulae  pronuntiat 
aut  argumentuni  fabulae  enarrat  aut  de  rebus  scaenicis  verba 
facit  precibusque  silentiura  a  spectatoribus  expetit.  Praeterea 
hic  illic  nugae  immiscentur,  quibus  spectatores  delectentur  hila- 
ritateque  perfundantur. 

Prorsus  aiiter  se  habent  Teronti  prologi:  neque  enim  Teren- 
tius  nut  argumentum  fabulae  enarrat^)  aut  suum  nomen  profert; 
contra  ubique  de  se  ipse  suisque  rebus  loquitur;  namque  et  ab 
iniquorum  criminationibus  se  defendit  et  adversarios  ipse  aggre- 
ditur;  denique  item  atque  Plautus  silentium  ex  populo  expetit. 

Vel  inde  apparet  difRcuItates  prologorum  Plautinorum  pror- 
sus  alias  esse  atque  Terentinnorum.  Prologi  enim  Plautini  quo 
sunt  argumento,  in  fabulis  iterandis  aut  toti  aut  magna  ex  parte 
adhiberi  potuerunt,  id  quod  re  vera  factum  esse  multis  ex  locis, 
qui  in  prologis  quales  nunc  habemus,  leguntur,  manifestum  est^) 
Quamobrem  aut  sintne  omnino  prologi  Plautini  genuini,  quaeritur 
aut  quid  in  singulis  prologis  a  Plauto  ipso  scriptum  sit  quidque 
histriones,  ut  prologos  nova  quasi  forma  ornarent,  in  fabulis 
iterum  adendis  de  suo  addiderint.  Contra  Terentianos  prologos 
omnes  ad  unum  genuinos  esse  vel  inde  apparet,  quod  Terentius 
de  se  suisque  ipse  rebus,  de  suorum  adversariorum  criminibus 
et  vitiis  aut  per  prologum  aut  etiam  per  dominum  gregis  verba 


')  Andronicus  in  Duebneri  scholl.  in  Aristoph.  p.  XXII:  „nXttvTOi 
TKQioxriV  noul  rrig  ttviov  xtafiojSias,   TtQ^vriog  ^ov."\ 

'j  Moneo,  ut  exemplo  utar,  de  Casinae  Plautinae  prologo  et  de  eis 
prologorum  locis,  quibus  de  sedibus  spectatorum  verba  fiunt.  (cf.  Fr.  Ritsche- 
lium  in  P&rergon  Plautinorum  Tercntianoromquo  vol.  1  (Lips.  1845)  p.  180 
sqq.  et  p.  209  sqq. 

facit.')  Deinde  cum  eius  prologi  ad  unam  actionem  scripti 
postea  usurpari  omnino  non  potuerint,  ne  id  quidem  excogitari 
potest  histriones  eos  interpolavisse.  Tum  minirae  verisimile  est 
grammaticos  posteriores  hos  prologos  mutavisso  neque  putandum 
est  prologos,  cum  Terenti  fabulae  in  schola  perlegerentur,  labes 
interpolationesque  perpessos  esse.*)  Denique  iam  Donato  prologos, 
quales  nunc  habemus,  praesto  fuisse  ex  eius  commentario  ad 
Terenti  fabulas  composito  discimus.*) 

Haec  omnia  cum  animis  complexi  erimus,  verisimiliimum 
esse  statuemus  prologos  Terentianos,  cum  omnino  tempora  tule- 
rint,  optime  servatos  esse. 

Quae  cum  ita  sint,  minime  est  censendum  singulos  diver- 
sorum  prologorum  versus  ita  inter  se  permixtos  confusosque 
esse,  ut  Herrmanowski^)  voluit,  qui  Heautontimorumeni  prologum 
suo  arbitratu  discerpens  et  versus  quosdam  eicit  et  versus  ex 
aliis  prologis  petitos  in  hunc  prologum  inserit. 

Neque  magis  est  probabile  duos  eiusdem  fabulae  prologos 
in  unum  prologum  a  grammaticis  posterioribus  vel  ab  editoribus 
conflatos  esse,  id  quod  Earstenus^)  nuper  statuit.  Quae  sententia 


*)  Guyetus,  qui  et  utrumque  Hecyrae  prologum  et  Heautontimorumeni 
prologum  suppositicium  esse  putat,  nimis  futilibus  argumentis  nititur  (cf. 
Fabia:  les  prologues  de  Terence.  Paris  1888  p.  7  et  304  sq.);  Schindleri 
autem  sententia  (,observationes  criticae  et  liistoricae  in  Terentium'  diss. 
inaug.  Halensis  ISiSl),  qui  utnimque  Hecyrae  prologum  ab  Ambivio  con- 
soriptum  esse  vult  quemque  Havet  (,revue  de  philol.'  X  [1886]  p.  13  sq.) 
et  Hauler  (Ephem.  g\mn.  Austriac.  1885  p.  910)  secuti  sunt  (antea  ita  iam 
Wilmanns  iudicarat  in  diss.  inaug.  „De  didascaliis  Terentianis  [Berolini  1864]" 
thesi  quarta),  eo  quod  Adelphos  anno  160  a.  Chr.  n.  primum  actam  esse 
nunc  constat,  refutatur.  neque  Hecyrae  prologus  alter  quia  rariora  paulo 
vocabula  in  eo  insunt,  idcirco  spurius  putandus  est. 

*)  cf.  E.  Hauler  in  Phormionis  ed.  tertiae  (Lips.  1898)  appendice 
critica  p.  193  (ad.  v.  33). 

^)  Unus  tantum  veraus  exstat,  ex  quo  posteriores  Donato  grammaticos 
in  prologis  Terenti  tractandis  versatos  esse  elucet;  traditur  enim  in  Phorm. 
prologo  post  versurall  in  codicibus  CEFGP  hicversus:  „Et  magis  placerent 
quas  fecisset  fabulas",  qui  fere  idem  in  Andriae  prologo  (v.  3)  legitur.  Sed 
primum  hic  versus  aPhormionis  prologo  prorsus  abhorret;  deinde  in  optimis 
codicibus  A  (BD)  omnino  deest.  denique  ne  Donatus  quidem  hoc  loco  eum 
legit.  Ex  quibus  elucet  versiun  in  Phormionis  prologo  —  fortasse  per  er- 
rorem  librarii  —  interpolatum  esse.  i 

*)  Quaestiones  Terentianae.  diss.  inaug.  Halensis  1892  p.  1  sqq. 

')  Mnemos.  voi.  XXII  (1894)  p.  175  ad  222.  —  Ea  quae  vir  doctus 
de  singulis  versibus  exponit,  maxime  dubia  esse,  quod  ad  Phormionis  prolo- 
gum  attinet,  ostendit  E.  Hauler  in  Phorm.  ed.  p.  193  (ad.  v.  33).  —  Simi- 
liter  atque  Earstenus  antea  iam  Roetterus:  de  Heautontimorumeno  Terenti- 
ana.  Gymnasial-Programm  von  Bayreuth  1892  p.  20  sqq.  cf.  0.  Ribbeck 
quoque  in  hist.  litterarum  Rom.     'I.  (1894)  p.  159. 


omni  argumento  caret;  primum  enim  illud  est  animadvertendum : 
habemus  duos  Hecyrae  prologos,  qui  in  codice  Bembino  etsi 
nullo  spatio  intermisso  exarati  sunt,  tamen  minime  inter  se  con- 
fusi  et  commixti  sunt.  Quibus  ex  prologis  curnam  illi  grammatici 
unum  non  fecerint,  non  inteilegitur.  Deinde  quem  tandem  hoc 
fecisse  putamus?  Neque  enim  per  errorem  librarii  cuiusdam 
fieri  potuisse  vel  inde  apparet,  quod  ex  sententia  Karsteniana 
singuli  duorum  prologorum  versus  inter  se  confusi  atque  per- 
turbati  sunt.  Bestat  igitur,  ut  aliquem^)  hos  versus  solam  ob 
eam  causam  inter  se  commiscuisse  putemus,  ne  duos  prologos 
olim  fuisse  quisquam  cognosceret.  Quod  si  accipimus,  hoc  non 
intellegitur,  curnam  non  illos  etiam  versus,  ex  quibus  duos 
antiquitus  prologos  fuisse  manifestum  esse  Karstenus  censet,  ille 
grammaticus  vel  editor  tam  mendax  atque  argutus  omiserit. 

Quin  ne  id  quidem  verisimile  est  singulos  alicuius  prologi 
versus  inter  se  confusos  esse,  id  quod  in  Heautontimorumeni 
prologo  factum  esse  Dziatzko')  iudicat;  quo  in  prologo  non  modo 
tres  versus  expunxit  traiecitque  in  priorem  Hecyrae  prologum, 
sed  etiam  ceterorum  versuum  ordinem  valde  transmutavit. 

Hae  coniecturae  omnes  ut  omni  verisimilitudine  omnique 
argumento  carent,  ita  funditus  refutantur  eis,  quae  cum  Fabia 
(1.  8.  s.  p.  295  sqq.)  tum  maxime  Leo^®)  de  arte  rhetorica  in  pro- 
logis  Terentianis  adhibita  exposuerunt.  Sunt  certe  loci  in  pro- 
logis,  qui,  tales  si  coniecturas  acceperimus,  haud  scio  an  facilius 
intellegi  possint;  neque  vero  intellegitur,  quonam  argumento 
idoneo  eam,  qua  usi  sunt,  rationem  viri  docti  fulciant  aut  ad 
verisirailitudinem  perducant.  Tali  modo  locorum  difRcuItas  non 
explicatur,  sed  per  vim  toUitur.  Hos  autem  locos,  quibus  quo 
facilius  perciperentur,  viri  docti  commoti  ad  illas  sententias  parum 
probabiles  accesserunt,  aliter  explicari  posse  iam  Leo  (1.  s.  s.)  ex 
parte  demonstravit. 

Id  igitur  tenendum  est  prologos  Terentianos,  ut  omnino, 
ita  optime  memoriae  traditos  esse.  His  praemissis  transeamus 
ad  eam  rem,  quam  hoc  capite  tractare  nobis  propositum  est. 
Quo  in  capite  quaeremus  ex  prologis  Terentianis  quid  disci 
possit  de  ordine  fabularum  chronologico.    Hanc  quaestionem  iam 


*)  Cogitat  vir  doctus  (1.  s.  s.  p.  200)  de  primis  fabulanim  editoribus. 

^)  In  diss.  inaug.  „de  prologis  Piautinis  et  Terentianis  quaestiones  se- 
lectae".  Bonnae  1863  p,  5  sqq.  et  in  edit.  Tauchnitziana  (1884)  praef. 
p.  XXII  sq. 

*")  Analecta  Plautina:  de  figuris  sermonis  II.  (libell.  universitatis 
Gottingensis.    1898  p.  15-28). 


-    8    -  I 

i 

alii  viri  docti")  solvere  studuerunt,  sed  cum  aut  nimium  aut 
parum  ex  prologis  effecisse  mihi  videantur,  hac  de  re  denuo 
acturus  sum.    Sed  antequam  ad  eam  rem  venio,  quae  est  propria 
nostrae  quaestionis,  e  re  esse  mihi  videtur  inquirere: 
Sintne  singuli  prologi  Terentiani  omnino  ad  primani 
fabulae  actionem  scripti  an  ad  aliam.  I 

1.  Fabulam  novam  esse  poeta  plane  dicit  in  Phorm.  prologo 
(v.  24:  ,adporto  novam'),  in  Adelph.  prologo  (v.  12:  ,Eam  nos 
acturi  sumus  novam';  et  quoque  vv.  4  sqq.),  in  Heaut.  pro- 
logo^^)  (v.  7:  ,novam  esse  ostendi').^') 

2.  Deiode  pro  certissimo  habendura  ost  Eunuchi  prologura 
primam  huius  fabulae  actionem  antecessisse.  Legas  enim  velim 
versus  19  sqq.:  „quam  nunc  acturi  sumus, 

Menandri  Eunuchum,  postquara  aediles  eraerunt, 
Perfecit  (scil.  poeta  vetus),  sibi  ut  inspiciundi  esset  copia". 
quibus  ex  verbis  apparet  Luscium  fabulam  antea  omnino  non 
novisse,  Eunuchura  igitur  nondum  actam  esse.  Idem  confirma- 
tur  eiusdem  prologi  v.  45:  „ut  pernoscatis,  quid  sibi  Eunuchus 
velit". 

3.  Tum  dubium  non  est,  quin  Hecyrao  prologorum  prior  ad 
secundam,  posterior  ad  tertiam  huius  fabulae  actionem  pertineat. 


")  Paeckelmann :  ,De  ordine  Terenti  fabularum  potissimum.  prologis  ad- 
hibitis'.  Diss.  inaug.  Halensis  1875.  —  Fabia  1.  s.  s.  p.  45  sqq.  —  Heirma- 
nowski  1.  s.  s.  p.  30—40.  —  cf.  0.  Ribbeck  1.  s.  s.  p.  159. 

"}  Praeterea  multis  aliis  Heaut.  prologi  locis  satis  demonstratur  pro- 
logum  ad  primam  faliulae  actionem  referendvim  esse;  sicuti  a)  vv.  33/4 
„quom  dabit  alias  novas"  (scilicet:  ,ut  nunc  hanc  novam  fabulam');  quo  cum  loco 
compares  Hecyi"ae  prologi  II  v.  48  „ut  mihi  discere  Novas  expediat",  unde 
apparet  fabulam,  quam  Ambivius  nunc  acturus  est,  iam  actam  fuisse,  ita  ut 
vel  ob  eam  rem  et  hi  versus  in  Heaut.  prologo  et  Heaut,  prologi  vorsus 
33  et  34  in  Hecyrae  prologo  altero  poni  vetentur,  id  quod  Herrmanowski 
1.  s.  s.  p.  16  sqq.  proposuit.  b)  v.  46:  „in  hac  est  pura  oititio";  loqnitur 
autem  Ambivius  de  fabulis  novis  (cf.  v.  48  sq.);  praeterea  haec  verba,  si 
fabula  antea  acta  esset,  superflua  essent. 

")  Teientium  versu  4  „ex  integra  Graeca  integram  comoediam"  osten- 
disse  fabulam  novam  esse  vidit  Skutschius  (in  Philologi  vol.  LIX  [1900] 
p.  1  sqq.),  cui  in  hoc  versu  interpretando  maxime  assentior.  cf.  quae  de 
fabula  nova  Roehricht  p.  4  („quaestiones  scaenicae  ex  prologis  Terent.  pe- 
titae",  quae  dissert.  inaug.  inest  in  ,Dissert.  philol.  Argentor.'  vol.  IX  [1885] 
p.  293  sqq.)  exposuit,  qui  egregie  dicit  novam  non  appellari  comoediam  nisi 
quae  ex  Gj^aeca  fabula  a  nullo  antea  comico  Latino  conversa  sit  expressa 
(h.  e.  hoc  loco:  „ex  integra  Graeca")  eademque  primum  apud  spectatores 
data  (h.  e.  „integram  comoediam").  Non  proreus  recte  Flaminius  Nencini 
(„De  Terentio  eiusque  fontibus"  Libumi  1891)  p.  64  sq.  —  Perperam  non- 
nulli  viri  docti  putaverunt  hoc  vei-su  dici  fabulam  non  contaniinatam  esse, 
siout  Dziatzko  in  dissert.  inaug.  ]>.  8,  Karstenus  1.  s.  8.  p.  196,  "Wagnerus 
in  Tercnti  fabularum  edit.  (Caiubridge  1869). 

4.  Relinquitur  solus  Andriae  prologus,  de  quo,  cura  sitne 
fabula  nova  an  vetus,  poeta  in  prologo  non  perspicue  dicat, 
nihil  certi  constat.  Aliis  igitur  huius  prologi  locis  nitenduni  est. 
Sed  hanc  rem  tum  demum  diiudicabimus,  cum  in  univeisum 
quid  ex  prologis  de  ordine  fabularum  chronologico  appareat, 
intellexerimus. 

Haec  quoniam  cognovimus,  elucet: 

I.  quod  de  Eunuchi,  Phormionis,  Heautontimorumeni,  Adel- 
phon  prologorum  tempore  lucrabimur,  idem  ad  primas  harum 
fabularum  actiones  referendum  esse. 

II.  quod  de  Hecyrae  utroque  prologo  statuemus,  idem  ad 
huius  fabulae  actionem  secundam  et  tertiam  spectare. 

III.  quod  de  Andriae  prologi  tempore  comperiemus,  idem 
pertinere  ad  huius  fabulae  aliquam  actionem,  quae  utrum  prima 
sit  necne,  nescimus. 

Nunc  ipsam  ad  rem  accedamus.  Atque  primum  quidem, 
quid  ex  singulis  prologis  discamus,  deinde  quid  ex  prologis  inter 
se  comparatis  appareat,  videamus. 


Caput  I:  Ex  singulis  prologis  quid  discamus. 

1.  In  Andriae  prologo  legimus  haec  verba  (v.  1  sqq): 
„Poeta  quom  primum  animum  ad  scribendiim  adpulit, 
Id  sibi  negoti  credidit  solum  dari, 
Populo  ut  placerent  quas  fecisset  fabulas. 
Verum  aiiter  evenire  multo  intellegit; 
V.  5.  Nam  in  prologis  scribundis  operam  abutitur, 
Non  qui  argumontum  narret,  sed  qui  raalivoli 
Veteris  poetae  maledictis  respondeat". 
Poeta  incipit,  ut  videmus,  dicens  se  siraulalque  aninuim  ad 
scribendum  adpulerit  h.  e.  cum  de  fabulis  scribendis  primura 
cogitaverit  vel,  ut  Drakenborchii^*)  verbis  utar,  cuni  consiliura 
scribere  ceperit  vel  scribere  inceperit,  credidisse  sibi  id  soluni 
spectandum  esse,  ut  fabulae,  quas  fecisset,!^)  populo  quara  raaxime 
placerent.    Verum  se  intellegere  —  non  ^intellexisse"^**)  —  pro- 

")  ,Dictata  ad  Terenti  Comoedias'  edita  a  Grauerto  in  Analectis  iiistor. 
et  philol.  I.  Monasterii  1833  p.  9  s»iq.  —  Idem  dicit  Tii.  Benfeius  (cf. 
"Wagner  in  libro  miscellaneo  edito  a  societate  philologica  Bonnensi  1864 
p.  76). 

'^)  ,fecisset'  hoc  loco  positum  est  pro  coniunctivo  futuri  exacti,  quia 
in  verbis  „id  sibi  negoti  solum  dari,  ut  fabulae  placerent"  notio  futuri  tem- 
poris  quaedam  inest.  —  cf.  Paeckelmann  I.  s.  s.  p.  11. 

'")   „evenisse   intellegit"   vel   „intellexit"  Terentius  dicere  debuit,  si 

logum  quoque  scribere  opus  esse,  non  ut  argumentum  fabulae 
narret,  sed  iit  adversariorum  criminationes  refutet. 

Terentius  igitur  solas  fabulas  prologis  non  praemissis  scri- 
bere  sibi  proposuerat.  Nunc  tamen  cogitur  etiam  prologos  scri- 
bere,  quibus  veteris  poetae  maledictis  respondeat.  Inde  autem 
quod  poeta  perspicuis  verbis  dicit  se  intellegere  etiam  prologos 
sibi  scribendos  esse,  efficitur,  ut  poeta  nullum  oranino  prologum 
usque  ad  illud  tempus  composuerit,  ut  igitur  Andriae  prologus 
primus  omnino  omnium  prologorum  Terentianorum  sit;  neque 
enim  fieri  potest,  ut  poeta  postquam  complures  antea  prologos 
composuit,  ea  verba  dicat  quae  dixit  in  Andriae  prologi  vv.  1—7.*^) 

Dixerit  quis  cx  versu  6  id  solum  apparere  Terentium  tales 
prologos  usque  ad  iliud  tempus  non  composuisse,  quibus  veteris 
poetae  maledictis  responderet,  eum  vero  antea  prologos,  quibus 
argumentura  enarraret,  scribere  potuisse;  ne  hac  quidem  seutentia 
quicquam  mutatur.  Cum  enim  omnes  quos  habemus,  prologi 
Terentiani  argumenti  narrationem  non  contineant,  sed  poetae  et 
excusationes  et  criminationes,  sequitur,  ut  hic  Andriae  prologus, 
cuius  in  initi()  se  argumentura  non  narraturum,  sed  iniquorum 
crimina  reiecturum  esse  plane  dicit,  ante  omnes  eos,  quos  habe- 
mus,  prologos  scriptus  sit.  Porro  cum  in  omnium  fabularum 
prima  scaena,  quae  ad  fabulam  percipiendam  opus  sint  (h.  e.  argu- 
mentum)  narrentur^^)  unde  eiusmodi  prologum  has  fabulas  ante- 
cedere  neque  debuisse  neque  potuisse  apparet  cumque  omnes 
Terenti  fabulas  servatas  esse  sciamus,  sequitur,  ut  Terentius 
eiusmodi  prologos  omnino  non  scripserit:  Hac  quoque  ex  re 
manifestum  est  Andriae  prologum  primum  omnino  omnium 
Terenti  prologorum  fuisse. 

2.  £x  Heautontimorumeni  prologo  duas  res  discimus: 
Unam  hanc:  ex  versibus  22  sq.: 

„Tum  quod  malivolus  vetus  poeta  dictitat, 
Kepente  ad  studium  hunc  se  adplicasse  musicura", 
apparet  Terentium  non  multo  ante  in  scaenara  prodisse,  prolo- 
gum  igitur  in  poetae  primis  prologis  esse. 


Karstenuin  (1.  s.  s.  p.  219)  sequimur;  cf.  Donati  quoque  verba  ad  hunc  locum: 
„verum  aliter  evenire  multo  intellegit)  Adeo  nec  praeparaverat  nec  intende- 
rat  quemquam  laedere,  ut  spe  falsus  lacessitusque  hoc  faciat." 

^')  Paene  idem  Dziatzko  (in  diss.  inaug.  p.  2  n.  1)  de  huius  prologi 
versu  8  „nunc  quam  rem  vitio  dent,  quaeso  animum  attendite"  dicit:  „hunc 
versum  ita  proferri  quasi  poeta  certe  nondum  operam  abusus  sit,  qui 
veteris  poetae  maledictis  responderet" ;  ex  versu  8  tamen  hoc  effici  posse  nego. 

'*)  cf.  Andr.  vv.  48  sqq.  —  Heaut.  vv.  92  sqq.  —  Eun.  vv.  107  sqq.  — 
Phorm.  vv.  80  sqq.  —  Hec.  vv.  114  sqq.  —  Adelph.  I,  1,  vv.  1  sqq. 

Tum  alterara:  Heautontimonimenon  primam  fabulam  non 
esse  concludendum  est  cum  ex  voce  ,dictitat'  (v.  22)  tum  maxime 
ex  versibus  16 — 18: 

„Nam  quod  rumores  distulerunt  malivoli, 
Multas  contaminasse  Graecas,  dum  facit 
Paucas  Latinas"  sq. 

3.  In  Eunuchl  prologo  nulla  exstant  vestigia,  quibus  quo 
tempore  haec  fabula  acta  sit,  accurate  cognoscatur.  NonnuUa 
autem,  etsi  ad  tempus  accurate  definiendum  mlnime  idonea  sunt, 
memoranda  sunt: 

I.  Ex  vv.  1 — 3,  quibus  sese  in  eorum  numero,  qui  placere 
se  studeant  bonis  quam  plurimis  et  minime  multos  laedere,  esse 
poeta  dicat,  apparere  mihi  videtur  Terentiura  alias  antea  fabulas 
docuisse,  Eunuchum  igitur  non  primam  fabulara  esse. 

II.  Ex  V,  4  sq.:  „Tum  si  quis  est,  qui  dictum  in  se  inclementius 
Existumavit  esse,  sic  existumet"  sq. 

apparet  Terentium  alium  antea  prologum  scripsisse,  quo  Luscium 
aggressus  erat.^^) 

III.  Luscius  antequam  prima  poetae  novi  adulescentisque 
fabula  ageretur,  id  spectavisse  minime  putandus  est,  ut  eam  in- 
spiceret  (cf.  v.  19  sqq.);^")  quamobremEunuchus  certe  priinaTerenti 
fabula  non  est. 

4.  Multo  plura  et  certiora  ex  Phormionis  prologo  lucrabimnr. 

a)  ex  vv.  1 — 3:  „Postquam  poeta  vetus  poetani  non  potest 

Retrahere  a  studio  et  transdere  hominem  in  otiura, 
Maledictis  deterrere  ne  scribat,  parat" 
elucet  contentionem  inter  Luscium  et  Terentium  aliquaradiu  fuisse. 

b)  ex  V.  4:  „Qui  ita  dictitat,  quas  antehac  fecit  fabulas, 

Tenui  esse  oratione  et  scriptura  levi" 
apparet  Terentium  complures  fabulas  antea  docuisse. 

c)  quin  etiam  complures  fabulas  prologis  praeditas  anteces- 
sisse  comperimus  ex  v.  13  sqq.: 


**)  Hac  re  commoti  Herrmanowski  (1. 1.  p.  37n.  19)  et  Paeckelmannus 
(1.  s.  s.  p.  43).  Eanuchi  prologum  post  Heautontimorumeni  prologum  posu- 
erunt.  Tamen  in  u  littera  nulla  est  fides.  nam  sescenties  a  librariis  cum  b 
confundi  eam  constat  (cf.  Gramm.  Lat.  VII  p.  138  Keil).  (luamobrcm  hoo 
quoque  loco  „existumabit'",  quod  spectet  ad  ea  convicia,  quae  Terentius  ipso 
in  Eunuchi  prologo  dicturus  sit,  eodem  fere  iure  legi  potest.  quin  etiam 
haec  lectio  praeferenda  esse  mihi  videtur,  cum  parum  credibile  sit  Teren- 
tium  spectatores  de  conviciis,  quibus  multo  ante  contra  Luscium  usus  esset, 
monuisse.  Quo  probato  illud  „quia  laesit  prior'*  (v.  6)  pertinet  ad  ea,  quae 
in  exercitatione  scaenica,  quae  magistratibus  Luscioque  praesentibus  facta 
erat,  acciderant. 

*•)  cf.  infra  p.  40  n.  93. 

,,Vetus  si  poeta  non  lacessisset  prior, 
NuUum  invenire  prologuni  posset  novos, 
Queni  diceret,  nisi  haberet,  cui  male  diceret".  i 

d)  Denique  versus  31—33: 

„Nc  simili  utamur  fortuna  atque  usi  sumus 
Quom  per  tumultum  noster  grex  motus  locost: 
Quem  actoris  virtus  nobis  restituit  locum"  sq. 
argumento  sunt  ante  Phormionem  duas  minimum  actiones  fabula- 
rum  Terentianarum  factas  esse,  quarum  una  exacta  est,  altera  stetit. 

5.  Venimus  ad  Adelphorum  prologum,  quem  ad  primam 
omnium  Terenti  fabulam  spectare  non  posse  apparet  ex  v.  1  sq.: 

„Postquam  poeta  sensit  scripturam  suam 
Ab  iniquis  observari  etc". 
Deinde  eum  compiures  antea   fabulas  docuisse  concluseris 
ex  V.  15  sq.:  „Nam  quod  isti  dicunt  malivoli,  homines  nobiiis 
Eum  adiutare  adsidueque  una  scribere  ..." 

6.  Hecyrae  priore  prologo  probatur 

Hecyram  antea  agi  coeptara  esse  (v.  1  sqq.), 

alias  quoque  Terenti  fabulas  actas  esse  et  placuisse  (v.  8). 

7.  Denique  ex  Hecyrae  prologo  altero  cognoscimus  He- 
cyram  bis  antea  exactam  esse. 

Conclusio:  Ex  singulis  igitur  prologis,  ut  omnia  adhuc 
exposita  comprehendamus,  non  raulta  ad  verum  prologorum  et 
fabularum  ordinem  pertinentia  lucrati  sumus.  Unum  vero  hoc 
summi  est  momenti:  cognovinius  Andriae  prologum,  quantum 
ex  hoc  solo  iudicare  possumus,  omnium  prologorum  primuni 
esse,  qua  re  cognita  initium  prologorura  seriei  invenimus.  Huc 
accedit  aliud.  Scimus  enim  primum  Terentium  bis  calamitates 
accepisse  (et  cum  Hecyra  primuni  et  cum  iterum  ageretur),  deinde 
duos  Terenti  prologos,  et  Heautontimorumeni  et  Hecyrae  prolo- 
gura  alterura,  ab  ipso  domino  gregis  pronuntiatos  esse.  Haec 
cum  ratione  certe  inter  se  cohaereant,  summa  cum  verisimilitu- 
dine  scquitur  primum,  ut  Heautontimorumenos  nulla  alia  Terenti 
fabula  intermissa  post  Hecyrae  primam  actionem  acta  sit,^^)  deinde 
ut  Hecyrae  tertia  actio  secundam  exceperit.  At  Terentius  alterum 
Hecyrae  prologum  ob  eam  soiam  rem  ipsi  Ambivio  pronuntian- 
dum  tradidit,  quod  eadem  fabula  antea  —  fortasse  multo  antea  — 
bis  exacta  erat.  Concedo;  cum  vero  Hecyrae  iterum  exactae 
memoria  in  nullo  Terenti  prologo  exstet,  verisimillimum  esse 
puto  non  modo  Hecyrae  tertiam  actionem  Hecyrae  secundam 
actionem  subsecutam  esse,  sed  etiam  hanc  utramque  actiohem 


"J  Ita  iaiu  Henmanovvski  1.  s.  s.  p.  30.    —   Schindler  1.  s.  s.  p.  33. 

Hecyrae  post  ceterarum  fabularutn  actiones,  ad  quas  prologi 
spectant,  factam  esse;  quibus  coucessis  fiuem  quoque  seiiei  habe- 
mus.  Denique  cum  Phormionem  post  calaraitatem  quandani, 
quam  successus  excepit,  actam  esse  viderimus,  sequitur,  ut  I^hor- 
mio  certe  post  et  Hecyrae  et  Heautontimorumeni  primam  actio- 
nem  acta  sit.  Series  igitur  fabularum  chronologica ,  quantura 
ex  singulis  prologis  intellegi  potest,  haec  est: 

I.  Andria,  cuius  fabulae  prologus  prinius  om- 
nium  ceterorum  est. 

II.  Hecyra  (I)  et  |quaefabulaecontinu- 

Heautontimorumenos  j  um  ordinem  efficiunt. 


Certe  ])ost  Hecyram 
(I)  et  Heautontimo- 
lamienon  actae  sunt 
fabulae  hae: 


III.  Phormio. 

IV".  Hecyraesecundaactiolquae  finem  totius  se- 
Hecyrae  tertia  actio    jriei  efficere  videntur. 

De  Eunuchi  et  Adelphorura  tempore  nihil  certi  constat:  id 
solum  pro  verisimillimo  habemus  utramque  fabulam  ante  Hecyrae 
secundam  et  tertiam  actionem  actam  esse;  praeterea  certum  est 
Adelphos  fabulam  post  complures  alias  Terenti  fabulas  compo- 
sitam  esse.  — 

Nunc  venio  ad  alteram  quaestionem,  qua  quaerimus  ex 
prologis  inter  se  comparatis  quid  discamus. 


Caput  II:  Ex  prologis  inter  se  comparatis  quid 

discamus. 

Etiam  plura  in  hac  quaestione  proficiemus,  si  prologos  inter 
se  comparaverimus;  ac  ne  quicquam  omittamus,  rem  ita  insti- 
tuemus,  ut  primum  eos  prologorum  locos,  qui  inter  se  simillimi 
sunt  sive  Terentius  eandem  adversariorum  insimulationem  refutat 
sive  adversarios  aggreditur,  inter  se  comparemus,  deinde  hac 
ratione  si  omnes  locos  ad  ordinem  fabularum  pertinentes  accu- 
rate  examinaverimus,  ea  quae  lucrati  erimus  comprehendamus. 

Ac  primum  quidem  eos  binorum  prologorum  locos  examine- 
mus,  quibus  ab  eadem  criminatione  poeta  se  defendit.*^) 


")  Proi-sus  reicienda  est  Schindleri  sententia  (1.  s.  s.  p.  33),  qui  fieri 
potaisse  negat,  ut  adversarii  unum  idemque  diversis  teiuporibus  Terentio  crimini 
darent,  quam  ob  causam  eas  fabulas,  quarum  in  prologis  ab  eodem  Luscii 
probro  se  defendit,  (sicat  Andriam  et  Heautontimorumenon,  Heautontimo- 
rumenon  et  Adelphos)  eisdem  fere  temporibus  actas  esse  putat;  neque  multo 
aliter  Karstenus  (1.  s.  s.  p.  221)  sententiam  suam,  qua  Andriae  prologum 
post  Heautontimorumeni  prologum  compositum  esse  putat,  eo  f  ulcit,  ut  An- 
driae  et  Eunuchi  prologos  inter  se  simillimos  esse  ostendat. 

§  1.  De  adversariorum  crimlnationlbus.  | 

I.  De  contaminatione. 

Priusquam  quid  ex  eis  prologoram  locis,  quibus  Terentius 
de  contaminatioDe  egit,  de  ordine  fabularam  appareat,  examine- 
mus,  quaeramus,  si  placet,  quae  vis  sit  subiecta  voci  contamina- 
tionis.  Distinguenda  autem,  opinor,  sunt  duo:  et  quid  sit  ,con- 
taminare^  et  quid  significet  ,contaminare';  primum  igitur  de  re 
ipsa  (h.  e.  quid  Terentius  fecerit,  quara  ob  rem  iniqui  ei  conta- 
minationem  crimini  dederunt),  deinde  de  verbo  contaminandi 
eiusque  origine  ac  vi  erit  disputandum. 

Primum  igitur  quid  sit  ,contaminare',  non  difficile  est  diiu- 
dicare.  Etenim  quid  fecerit,  Terentius  ipse  spectatoribus  in 
Andriae  prologo  (v.  9  sqq.)  accurate  exponit.  Fatetur  enim  se 
ex  Perinthia  quae  convenerint,  in  Andriam,  fabulam  eiusdem 
Menandri,  transtulisse  atque  usum  pro  suis  eoque  magis,  quod 
utraque  fabula  si  minus  eadem  oratione  ac  stilo,  attamen  eodem 
arguraento  esset  Hoc  autem  adversarios  valde  vituperasse  atque 
,contarainare'  appellavisse  Terentius  addit.  Inde  efficitur,  ut 
,contarainare'  hoc  loco  idem  sit  atque  „ex  illis  duabus  fabulis 
Graecis  unam  Latinam  facere". 

Id  vero  unum  quaeri  potest,  utrum  fabulae  Latinae  conta- 
minatione  factae  ex  duabus  tantum  Graecis  an  etiam  ex  com- 
pluribus  contextae  sint.  Altera  Donati  fuisse  videtur  sententia 
ad  Andriae  prologi  versuni  16  adnotantis  haec:  „contaminari 
non  decere  i.  e.  ex  multis  unam  non  decere  facere".  Tamen 
nuUa  habemus  in  prologis  aut  Plautinis  aut  Terentianis  vestigia, 
quibus  poetas  complurium  Graecarum  fabularum  partes  quasdam 
in  unam  fabulam  Latinam  conflavisse  demonstretur.  Ubique 
de  duabus  tantum  fabulis  Graecis  verba  fiunt  (cf.  Adelph.  prol. 
vv.  6  sqq.  —  Eun.  prol.  vv.  30  sqq.  —  Andr.  prol.  w.  9  sqq.).^») 
Quamobrem  Donatus  utrum  verum  tradiderit  necne,  in  medio 
relinquamus.  Minime  vero  Nencinio  (1.  s.  s.  p.  1  sqq.)  assentiendum 
est,  qui  hanc  criminationem  non  ad  solam  oeconomiam,  sed  etiam 
ad  sententias  quasdam  vel  praecepta  vel  breves  narratiunculas 
a  quotquot  libuit  Graecis  fabulis  petitas  pertinere  censet.**) 

Deinde  quid  significet  ,contaminare',  quaeritur.  Verbum  ,conta- 
raino'  a  ,contamine'  idque  a  radice  ,tag'  derivandum  esse  Grauertus^^) 


*^)  Verbis  quae  in  Heaut.  prologo  (v.  17)  „multas  contaminasse 
Graecas,  dum  facit  paucas  Latinas"  leguntur,  paeae  nihil  probari  inira 
accuratius  disseram.  (cf.  p.  33—35). 

**)  Idem  dicit  Grauert  1.  s.  s.  p.  192.  205.  —  Contra  cf.  Ihne:  quaesti- 
ones  Terentianae  (Diss.  inaug.  Bonnae  1843)  p.  6  sqq. 

"^)  1.  s.  s.  p.  116  sqq. 


-.    15    - 

luculenter  demonstravit.  Tamen  etsi  de  verbi  origine  constat, 
de  significatione  valde  dubitatur.  Duas  enim  potissimum  signi- 
ficationes  statuerunt  viri  docti:  aut  ,contaminare'  significare 
simpliciter  „diversa  inter  se  coniungere  atque  consociare"  (ita 
Grauert  1.  s.  s.;  Gesner'^);  Rummler**);)  aut  „polluere  et  vitiare" 
(Rubnken»');  Koenighoff»^;). 

Harum  utraque  significatio  cum  omnino  non  dubium  sit 
quin  in  universum  hoc  in  verbo  insit,  utram  his  prologorum 
locis,  quibus  ad  fabulas  refertur,  verbum  habeat,  quo  magis  co- 
gnoscamus,  hos  ipsos  locos  inspiciamus  necesse  est,  non  ut  fere 
omnes  viri  docti  adhuc  fecerunt»*),  alios.  Bis  autem  occurrit 
hoc  verbum  in  Terenti  prologis:  in  Andr.  prol.  (v.  15  sq.): 
„in  eo  disputant  (scil.  iniqui) 

Contaminari  non  decere  fabulas". 
et  in  Heaut  prol.  (v.  16  sqq.): 

„Tumores  distulerunt  malivoli 

Multas  contaminasse  Graecas,  dum  facit 

Paucas  Latinas". 
Utroque  loco  adversarios  hoc  verbo  usos  esse  Terentius 
dicit*^),  neque  usquam  ipse  hoc  verbura  de  fabulis  suis  usurpat. 
Etenim  etsi  in  Eunuchi  et  Adelphon  prologis  utramque  fabulam 
ex  binis  Graecis  commixtam  esse  fatetur,  tamen  verbum  ,conta- 
mino'  ne  adhibeat,  scite  cavet;  legitur  enim  in  Eunuchi  prologo 
(v.  30  sqq.): 

„Colax  Menandrist:  in  east  parasitus  colax 

Et  miles  gloriosus:  eas  se  non  negat 

Personas  transtulisse  in  Eunuchum  suam 

Ex  Graeca;" 
et  in  Adelphon  prologo  (v.  10):  „Eum  hic  locum  sumpsit  sibi 

In  Adelphos". 
Tamen  Terentium  hac  in  utraque  fabula  nihil  aliud  fecisse 
atque  in  Andria  manifestum  est  h.  e.  id  fecisse,  quod  iniquL 
,contaminare'  appellaverant. 

Eodem  accedit^  ut  Terentius,  quid  ,contaminare'  sit,  specta- 
toribus  ipse  in  Andriae  prologo  accuratissime  exponit,  ex  quo 

**)  In  dissert.  inaug.  „Quaestiones  Terentianae".    Halis  1873  p.  3. 

'^  cf.  Nencinium  1.  s.  s. 

'*)  Hac  de  re  cf.  Nencinium  1.  s.  s.  p.  2  n.  4.  —  lllos  locos  ex  Terenti 
aliorumque  scriptorum  scriptis  sumptos,  quibus  adUibitis  alterutram  signlfica- 
tionem  vocis  .contaminare'  fulciri  viri  docti  putaverunt,  inspicias  apud  Hau- 
lerum  in  Phorm.  ed.  praef.  p.  19  n.  3. 

'^)  Similiter  iam  Eoehricht  1.  s.  s.  p.  16  (diss.  philol.  Argentor.  IX 
p.  308). 

efficitur,  ut  ne  hi  quidem,  quid  ,fabulas  contaminare'  significet, 
usque  ad  illud  tempus  sciverint.  | 

Ex  his  igitur  haec  didicimus: 

I.  Solos  adversarios  de  Terenti  ratione  fabularum  componen- 
darum  h.  e,  fabularum  Graecarum  in  unam  Latinam  coniungen- 
darum  verbum  contaminandi  usurpavisse. 

II.  Contra  Terentium  ubique  caute  cavisse,  ne  illud  verbum 
adhiberet. 

III.  Ne  spectatores  quidem,  quid  ,fabula8  contaminare'  esset, 
scivisse. 

Haec  cum  animis  complexi  erimus,  haec  inde  effici  non 
negabimus: 

1.  ut  verbura  ,contaminare'  a  Terenti  demum  adversariis 
primum  ad  fabularum  componendarum  rationem  relatum  sit. 

2.  ut  hoc  verbum  quod  ne  adhibeat,  Terentius  ipse  cavet, 
non  modo  nihil  laudis  prae  se  tulerit,  sed  tamquam  convicii 
loco  fuerit. 

Quae  quoniam  ita  esse  intelleximus,  verba  ,fabulas  conta- 
minare'  his  locis  nihil  aliud  significare  possunt  nlsi  „polluere 
et  foedare".^") 

Idemque  iam  Donatus  vidit  ad  eundem  Andriae  prologi 
versum  (16)  addens:  „Proprie  cpntaminare  est  manibus  luto 
plenis  aliquid  adtingere.  Et  contaminare  et  adtingere  est  et 
poUuere".  Haec  autem  Donati  verba  ab  eis,  quae  supra  laudavi, 
minime  discrepant,  quod  Grauert  1.  s.  s.  p.  121  putat.  Illis  enim 
verbis  dicit,  quid  sit  ,contaminare'  h.  e.  quid  Terentius  fecerit, 
quod  adversarii  convicio  contaminandi  affecerunt;  his  contra 
verbis  exponit,  quae  vis  in  verbo  contaminandi  insit  secundum 
etymologiam.31) 

Unum  restat  ut  explicemus:  quomodo,  cum  ,contaminare' 
reprehensionis  aliquid  haberet,  Terentium  se  id  fecisse  confessum 
esse  cogitari  possit.     Duo  autem  sunt  observanda: 

I.  Terentium  ipsum  plane  dicere  (Heaut.  prol.  v.  16  sqq.)  id 
quod  iniqui  vituperaverint  et  illo  convicio  significaverint,  se  non 
pigere:  qua  re  dilucide  apparet  Terentium  cum  id,  quod  illi 
reprehensione  dignum  esse  putabant,  peccatum  esse  omnino  ne- 
garet,  non  habuisse,  cur  se  illud  fecisse  negaret. 


*")  Contulit  Fr.  Marxius  ,contaminare'  cum  Graeco  vocabulo  nQontjla- 
xiLnv.,  praeterea  attulit  Hor.  carm.  III  2,  18:  „Virtus,  repulsae  nescia 
sordidae,  Intaminatis  fulget  honoribus".  ad  quem  locum  cf.  A.  Kiesslingi. 
ed.  Hor.  operum  vol.  I  p.  235  (quarta  ed.  cur.  R.  Heinze.     Berolini  1901). 

^')  cf.  quoque  Dziatzkonem  in  Adelph.  edit.  (Lipsiae  1881)  praef. 
p.  7  n.  1  et  Fabiara  1.  s.  s.  p.  177/70. 

11.  Terentinm  quod  se  fabulas  ,contammavisse'  fatetur,  de 
sententia  criminationis,  non  de  convicio  verbi  ab  iniquis  usur- 
pati  cogitare  potuisse  certeque  cogitavisse.'*) 

Sed  baec  quidem  hactenus.  Transeamus,  si  placet,  ad  rem 
propositam.  Vidimus  ergo  Terentium  et  in  Andriae  et  in  Heau- 
tontimorumeni  prologo  a  crimine  contaminationis  se  defendere. 
Horuni  locorum  uter  prior,  uter  posterior  sit,  inquiramus. 

a)  Primum  in  Andriae  prologo,  quid  ipse  fecerit,  quidque 
adversarii  hoc  crimine  affecerint,  Terentius  accurate  exponit;  ex 
quo  perspicuum  est  spectatores  hac  de  re  ad  illud  tempus  om- 
nino  nihii  scivisse,  Terentium  igitur  hanc  criminationem  usque 
ad  id  terapus  non  perpessum  esse.  Contra  in  Heautontimoru- 
meni  prologo  poeta  nihil  dicit  nisi  haec:  malivolos  distulisse 
rumores  se  multas  contaminasse  Graecas,  paucas  vero  fecisse 
Latinas.  Hic  igitur  prologus  cum  pronuntiaretur,  spectatores  quid 
,contaminare  fabulas*  esset,  sciverunt.  Cum  autem  Terentius  in 
nullo  alio  proiogo  de  contaminatione  verba  faciat,  sequitur,  ut 
Andriae  prologus,  quippe  in  quo  hoc  crimen  quid  sibi  velit, 
explicetur,  Heautontimorumeni  prologum  antecesserit.'^) 

b)  Deinde  in  Andriae  prologo  solura  id  adversarios  vitu- 
perasse  poeta  dicit,  quod  Andriam  suam  ex  duabus  fabulis 
Graecis  effecerit.  Contra  in  Heautontimoruraeni  prologo  non  de 
sola  una  fabula,  sed  in  universura  de  oranibus  Terenti  fabulis  ad 
id  terapus  factis  serrao  est.  Hac  quoque  ex  re  verisimile  est  An- 
driae  prologum  ante  Heautontimorumeni  proiogum  scriptum  esse. 

c)  Accedit  illud  quod  in  Andriae  prologo  solum  id  fatetur 
se  quae  con-venerint,  ex  Menandri  Ferinthia  in  Andriam  suara 
„transtulisse" ;  contra  in  Heautontiraoruraeni  prologo  dicere  (v.  18): 

„Id  esse  factum  (h.  e.  ,contarainari')  hic  non  negat, 
Neque  &e  pigere  et  deinde  facturura  autumat". 

d)  Denique  observandum  est,  quomodo  Terentius  in  utroque 
prologo  se  defendat.  Etenira  in  utroque  prologo  eodera  argu- 
mento  nititur,  taraen  diversa  ratione  utitur;  in  illo  prologo  eos 
poetas,  ad  quos,  quia  ipsi  quoque  fabulas  suas  eodem  modo 
composuerint,  provocat,  nominatira  appellat  (v.  18  sq.): 

„Qui  quora  hunc  accusant,  Naevium  Plautura  Ennium 
Accusant,  quos  hic  noster  auctores  habet", 
in  hoc  prologo  significatione  appellat  (v.  20  sq.): 

„Habet  bonorura  exempiura,  quo  exeraplo  sibi 
Licere  id  facere  quod  iUi  fecerunt  putat". 
His  expositis  dubium  esse  nequit,  quin  Andriae  prologus  ante 

««)  cf.  infra  p.  35.  . 

^*)  cf.  Herrmanowski  1.  s.  s.  p.  39. 

Heautontimorameniprologum  scriptus  sit,  simul  et  sequitur,  ut,  cum 
inter  Hecyrae  et  Heautontimorumeni  primas  actiones  nullam  om- 
nino  Terenti  fabulam  actam  esse  viderimus  (cf.  supra  p.  12),  An- 
driae  prologus  etiam  ante  primam  Hecyrae  actionem  scriptus  sit. 

II.  De  auxilio  aniicoruin. 

Altera  criminatio,  qua  usi  adversarii  Terentio  maledixerunt, 
in  eo  posita  erat,  ut  dicerent  eum  aliorum  auxilio  fretum  atque 
usum  fabulas  suas  composuisse.  Hoc  quoque  crimen  in  duobus 
prologis  a  Terentio  refutatur:  in  Heautontimorumeni  et  Adelphon 
prologis;  horum  uter  utrum  antecesserit,  quaeritur.  Unum 
autem  antea  cognovimus  Terentium  cum  Heautontimorumenos 
ageretur,  non  multo  ante  in  scaenam  prodisse;  legimus  enim 
(v.  23  sq.):  „Repente  ad  studium  hunc  se  adplicasse  musicum, 
Amicum  ingenio  fretum"  sq. 
Contra  in  Adelphon  prologo  haec  adversariorum  verba  pro- 
fert  (v.  15  sq.):     „homines  nobilis 

Eum  adiutare  adsidueque  una  scribere"  sq. 
Ex  his  locis  inter  se  comparatis  luce  clarius  apparet  Heau- 
tontimorumeni    prologum    aliquanto    ante    Adelphon    prologum 
scriptum  esse.^*) 

Idem  haud  scio  an  ea  re  probetur,  quod  adversarii  in  illo 
prologo  in  universum  de  ,amicum'  auxilio  verba  faciunt,  in  hoc 
accuratius  de  ,hominibus  nobilibus',  qui  populo  placent,  quorum 
opera  in  bello,  in  otio,  in  negotio  suo  quisque  tempore  usust 
sine  superbia. 

Insuper  observandum  est,  quomodo  Terentius  in  utroque 
prologo  idem  crimen  reiciat;  atque  in  iUo  quidem  prologo  specta- 
tores  ipsos  iudices  huius  controversiae  facit  dicens  (v.  25): 
„Arbitrium  vostrum,  vostra  existumatio 
Valebit". 
Contra  in  hoc  prologo  ipse  iudicium  facit  (v.  17  sq.): 
„Quod  illi  maledictum  vehemens  esse  existumant, 
Eam  laudem  hic  ducit  maxumam". 
Hoc  etsi  haud  ita  certum  esse  concedo,'^)  tamen  verisimilli- 
mum   esse  temporis  argumentum  mihi  videtur.     Sed  hac  de  re 
utut  iudicatur,  ex  eis,  quae  antea  dixi,  satis  demonstratur  Heau- 

®^)  Vides,  (luam  penersa  Schindleri  seuteutia  sit  (1.  s.  s.  p.  34.  — 
cf.  supra  p.  13  n.  22),  qui  putat  Adelphos  paulo  post  Heautontimorumenon 
actam  esse,  quia  mirum  esset,  si  poeta  isto  probro  ante  Heautontimorumeni 
actionemaLusciolacessitus  trivun  annorum  spatio  intermisso  [a.594]in  Adelphon 
actione  iterum  vexatus  esset     cf.  quoque  Herrmanowski  1.  s.  s.  p.  37  sq. 

^^)  Eiusmodi  enim  in  re  in  rationem  vocandum  est,  quo  animi  habitu 
ipso  illo  tempore  poeta  fuerit.    cf.  infra  p.  23. 

tontimoruiueni    prolc^um    aliquanto   ante   Adelphon   prologum 
compositum  esse. 

Nam  quod  aiunt^^)  ex  eo,  quod  in  illo  prologo  (v.  22)  Te- 
rentius  usus  sit  ,dictitare',  in  hoc  prologo  (v.  15)  ,dicere',  necessario 
effici  hunc  prologum  ante  illum  scriptum  esse,  hoc  admodum 
est  futile  argumentum.  Etenim  ex  illo  ,dictitat'  nihil  aliud  effi- 
citur  nisi,  ut  vetus  poeta  illud  crimen  compluriens  dlxerit,  minime 
yero,  ut  Terentius  hoc  crimen  antea  iam  refutaverit;  neque  igitur 
sequitur,  ut  hic  prologus  ante  illum  factus  sit.  Etenim  etsi 
Terentius  iam  in  Heautontimorumeni  prologo  huic  crimini  re- 
sponderat,  tamen  fieri  potuit,  ut  adversarii  postea  eandem  rem 
denuo  Terentio  crimini  tribuerent. 

III.  De  furti  criinine. 

Inter  crimina  ab  adversariis  ad  Terenti  laudem  imminuen- 
dam  sparsa  etiam  illud  erat,  quod  Terentium  furtum  commisisse 
dixerunt.  Furtum  autem  quid  sibi  velit,^')  apparet  ex  Eunuchi 
et  Adelphon  prologis,  in  quibus  Terentius  ab  hoc  crimine  se 
purgat.  In  priore  Luscius  Terentio  crimini  dat,  quod  ex  Naevi 
et  Flauti  Colace  partes  quasdam  abstulisset,  quam  ob  rem  Teren- 
tium  furem,  non  poetam  esse  dicit.  Ex  quo  perspicuum  est 
Luscio  auctore  poetae  Latino  non  licuisse  partes  quasdam  ex 
fabulis  quae  dicuntur  palliatis  sumere.  Quae  cum  ipsae  ex 
fabulis  Graecis  conversae,  non  poetarum  Latinorum  ingenio  fictae 
essent,  apparet  poetae  Latino  non  magis  licuisse  fabnlam  Grae- 
cam  (vel  eius  partem)  iam  ab  alio  poeta  comico  Latino  conver- 
sam  denuo  eonvertere  inque  scaenam  deferre.  Idemque  probatur 
illo  utroque  prologo:  in  Eunuchi  enim  prologo  Terentius  se 
defendit  ita,  ut  dicat  (v.  30)  se  illas  personas  in  Eunuchum  suam 
ex  ipsa  Graeca  (sciL  Colace  Menandri)  transtulisse,  non 
igitur  ex  Plauti  et  Naevi  comoediis;  addit  autem  se  negare 
sese  scisse  has  fabulas  prius  Latinas  factas  esse. 

Et  in  Adelphon  prologo  dicit  se  unam  scaenam  ex  Diphili 
Oommorientibus  fabula  iam  a  Plauto  usurpata  sumpsisse  neque 
vero  se  furtum  fecisse,  quia  eum  locum,  quem  ipse  transtulerit, 
Plautus  integrum  reliquisset  (h.  e.  non  convertisset). 

Deinde  uter  utrum  prologus  antecesserit,  inquirendum  est. 
Ex  omnibus  Eunuchi  prologi  versibus,  quibus  Terentius  de  furti 
crimine  verba  facit  (v.  19  sqq.)  apparet  poetam  hoc  crimen  mi- 


86)  Paeckelmann  in  dissert.  inaug.  p.  37  sqq. 

")  Hac  de  re  cf.  Roehricht  1.  s.  s.  p.  7  sqq.  (dissert.  philol.  Argentorat. 
TX.  p.  299  sqq.).  —  E.  Hanler  in  Phorm.  ed.  praef.  p.  19.  —  Fabia  1.  s. 
s.  p.  218/230  (impiimis  p.  221  et  224  sqq.) 

2* 

nime  exspectavisse;  unde  explicatur  Terentium  nihil  paene  habere, 
quo  prolato  ab  hoc  crimine  purgetur  (cf.  v.  27  et  33  sqq.);  versi- 
bus  autem,  qui  sequuntur  (v.  33  sqq.),  maxime  cavillatur. 

Contra  in  Adelphon  prologo  Tereutius  ne  exspectat  quidem, 
dum  iniqui  in  se  invehantur,  sed  de  se  ipse  indicio  est.*^)  Etenim 
hac  in  fabula  gravissimis  argumentis  demonstrare  potest  se  non 
furencj  esse.  Curnam  vero  Terentium  omnino  commemoraturum 
fuisse  censes  se  furtum  non  fecisse,  nisi  hoc  ei  iam  crimini 
datum  esset,  nisi  simiiem  accusationem  timuisset?  Evidentissime 
igitur  consequi  iam  Bosse^^)  statuit  post  Eunuchum  Adelphos 
primum  actam  esse;  quin  etiam  id  verisimile  esse  mihi  videtur 
Adelphos  paulo  post  Eunucbum  actam  esse.  Hoc  si  ita  non 
esset,  cur  Terentius  illud  crimen  furti  hoc  in  prologo  respexisset, 
non  intellegeretur.*®) 

lam  illud  quidem  perspicuum  est  ut  contaminationis,  ita 
furti  crimen  a  Luscio  demum  fictum  esse  videri.    Terentius  enim 
eius  verba  in  Eunuchi  prologo  (v.  23  sqq.)  affert:  Luscius 
„Exclamat  furem,  non  poetam  fabulam 
Dedisse  et  nil  dedisse  verborum  tamen: 
Colacem  esse  Naevi  et  Plauti,  veterem  fabulam; 
Parasiti  personam  inde  ablatam  et  militis."**) 
quibus  verbis  Terentius  respondet  et  in  Eunuchi  prologo  (v.  27  sq.) : 
„Si  id  est  peccatum,  peccatum  inprudentiast 
Poetae,  non  quo  furtum  facere  studuerit" 
et  in  Adelphon  prologo  (vv.  12/13):  „Pernoscite 
Purtumne  factum  existumetis"  sq. 


•^)  Fabia  (1.  s.  s.  p.  219.)  putat  adversarios  furtum  etiam  ante  Adelphon 
actionem  Terentio  crimini  dedisse ;  hoc  si  ita  est,  illi  hanc  fabulam  iam  ante 
primam  actionem  cognovisse  debebant,  id  quod  vir  doctus  (p.  231  n.  1)  pro- 
fecto  censet.  Hano  sententiam  antea  iam  Paeckelmannus  (h  s.  s.  p.  14) 
protulit  eamque  defendunt  A.  Greifeld  („De  Andriae  Ter.  gemino  exitu" 
Halis  Sax.  1886  p.  25)  et  nuperrime  E.  Kauer  ("Wiener  Studien  XXIII 
1 1901]  p.  89),  qui  adversarios  Adelphos  aut  in  exercitationibus  quae  propriam 
actionem  antecedebant ,  aut  simili  modo  atque  Eunuchum  cognovisse  putat. 
Sed  ex  Eunuchi  prologo  minime  elucet  Luscio  in  universum  licuisse  eius- 
modi  exercitationibus  interesse  (cf.  infra  p.  46).  Praeterea  Terenti  ipsius 
verbis  „de  se  ipse  indicio  fore"  vetamur  de  adversariorum  crimine  cogitare. 
At  hoc  si  ita  est,  cumam  poeta  omnino  profitetur  se  ex  Diphili  fabula  a 
Plauto  iam  adhibita  aliquam  scaenam  in  Adelphos  suam  intexxusse?  quia 
timet,  ne  illi  fabula  acta  furtum  sibi  obiciant  aeque  atque  in  Eunucho  non 
multo  ante  acta  (cf.  infra  p.  32).  —  cf.  autem  Karstenum  1. 1.  p.  210. 

*")  Bosse :  quaestiones  Terentianae.  Dissert.  inaug.  lips.  1874  p.  16  sq. 

*")  cf.  autem  Schindleri  (1.  s.  s.  p.  34  sq.)  ratiocinationem. 

*')  Ex  omnibus,  quae  hoc  de  loco  vexatissimo  viri  docti  statuerunt,  ad 
maximam  verisimilitudinem  accedere  mihi  videtur  id  qaod  Roelirichtius  1. 
s.  s.  p.  26  (Diss.  phil.  Argent.  IX  p.  318)  exposuit. 

Terenti   igitur  advei-sarii  malevoli  soli  reprehendebant,   si 
quis   poeta  Latiuus   fabulam  Graecam  ab  aliis  iam  conversam 
deniio  convertebat  aut  partes  quasdam  ex  aliorum  fabulis  palliatis 
sumebant.    Hoc  cum  ita  sit,  Afranius  omnino  non  habebat,  cur 
se  nonnulia  quaedam  non  modo  a  Menandro,  sed  etiam  a  LEitino 
sumpsisse  negaret.     Dicit  enim  in  Compitalium  prologo:**) 
„Fateor,  sumpsi  non  ab  illo  (sqil.  Menandro)  modo, 
Sed  ut  quisque  habuit,  conveniret  quod  mihi, 
Quod  me  non  posse  melius  facere  credidi, 
Etiam  a  Latino".*») 

IV.  De  oratione  tenui  et  scriptura  levi. 

Denique  Luscius  Terentio  crimini  dedit,  quod  eius  fabulae 
tenui  essent  oratione  et  scriptura  levi.  Hoc  crimen  quo  spectet, 
Fabia  (1.  s.  s.  p.  252/261  et  p.  287  sq.)  recte  exponit.  Hac 
de  insimulatione  cum  Terentius  solo  in  Phormionis  prologo  dicat, 
fieri  non  potest,  ut  inde  quicquam  de  ordine  fabularum  lucremur. 

Conclusio:  His  ex  prologorum  locis,  quibus  Terentius  ab 
adversariorum  probris  se  defendit,  quid  de  fabularum  ordine  pro 
certo  habendum  esse  statuerimus,  priusquam  ad  alios  locos  inter 
se  conferendos  transeamus,  comprehendere  e  re  erit.  Statuimus 
autem  primum  Andriae  actionem,  ad  quam  prologus  spectat, 
ante  Hecyrae  et  Heautontimorumeni  primas  actiones  factam  esse; 
deinde  Adelphos  aliquanto  post  Heautontimorumenon  actam  esse, 
simul  igitur  post  Andriam  et  Hecyram  primum  exactam;  denique 
Adelphos  paulo  post  Eunuchum  actam  esse. 

His  comparatis  sequitur,  ut  Eunuchus  inter  Heautontimo- 
rumenon  et  Adelphos  acta  sit. 

Nunc  venio  ad  alios  prologorum  locos  inter  se  comparan- 
dos,  ex  quibus  de  fabuiarum  ordine  chronologico  aliquid  certi 
aut  concludi  potest  aut  concludi  posse  viri  docti  putaverunt. 

§  2.    De  eis  prologorum  locis,  quibus  captatione,  quae 
dicitur,  benevolentiae  Terentius  utitur. 

Omnium  in  prologorum  exitu,  ut  sibi  faveant  et  per  silen- 
tium  fabulam  suam  exaudiant,  Terentius  a  spectatoribus  petit. 


**)  Comicorum  Roman.  fragmenta  tertiis  curis  recognovit  0.  Ribbeck 
(Lips.  1898)  p.  198. 

**)  Hoc  non  modo  ad  singulas  sententias  spectare,  sed  ad  totas  scaenas 
apparet  exAfrani  verbis.„quod  me  non  posse  melius  facere  (non  ,dicere') 
credidi".    Aliter  Roehricht  p.  17  n.  1  (Diss.  Argent.  IX  p.  309  n.  1). 

Hanc  partem  prologorum  Terentianorum,  quos  succinctas  et  ora- 
torias  et  ex  arte  compositas  atque  controversiis  etiara  iudicialibus 
similes  orationes  esse  Leo  (1.  s.  s.  p.  15)  egregie  ostendit,  respon- 
dere  ei  orationum  iudicialium  parti,  quae  dicitur  ,peroratio'  vel 
,epilogus',  iamdudum  viri  docti  cognoverunt**)  Quae  cum  ita 
sint,  ut  in  orationum  iudicialium,  ita  in  prologorum  perorationi- 
bus  certae  quaedam  formulae  in  usum  venerunt,  veluti,  ut  ex 
Terenti  prologis  exempla  petamus: 

1.  ,Adeste  aequo  animo'  in  Andriae  prol.  v.  24;  Heaut. 
prol.  V.  35;  Phorm.  prol.  v.  30;  non  multo  aliter  „Facite  aequi 
sitis"  (Heaut.  prol.  v.  28)  et  „Facite  aequanimitas 

Foetae  ad  scribendum  augeat  industriam''. 

(Adelph.  prol.  vv.  24/25).«) 

2.  Deinde  saepius  occurrit  „date  operam"  in  prologis  Eun. 
V.  44;  Phorm.  v.  30;  similiter  „date  crescendi  copiam"  (in  Heaut. 
prol.  V.  28)  et  „date  potestatem"  (Heaut.  proi.  v.  35).*^) 

3.  Eodem  modo  in  omnibus  prologis  silentium  petit,  in 
Heaut  prol.  v.  35:  ,date  potestatem  mihi 

Statariam  agere  ut  liceat  per  silentium*. 

Eun.  V.  44:  „Date  operam,  cum  siJentio  animum  attendite". 
Phorm.  V.  30:  „Date  operam,  adeste  aequo  animo  per  silentium", 
Hec.  prol.  II,  47:  „Mea  causa  causam  accipite  et  date  silentium".*') 

Vel  ob  eam  rem,  quod  talibus  in  locis  poetam  certas  quasdam 
formulas  usitatas  usurpavisse  vidimus,  hos  locos  nimis  premere 
vetamur.  Tamen  etiam  ex  his  locis  aliquid  certi  de  fabularum 
ordine  eiiucleare  nonnuUi  viri  docti  voluerunt.  Exempli  causa 
Roehrichti  verba  adferam,  qui  ita  scribit  (I.  s.  s.  p.  47  =  dis- 
sert  phil.  Argentor.  IX  p.  339):  „Pedetemptim  Terentium  popuU 
favorem  sibi  conciliasse  ipsae  prologorum  clausulae  innuunt 
Modestis  enim  atque  demissis  verbis  poeta  ignotus  utitur  in 
priorum  fabularum  prologis,  in  posteriorum  confidentius  atque 
audacius  et  in  adversarios  invehitur  et  se  suumque  studium 
spectatoribus  commendat;  conferas  cum  Andriae  versibus  24/27 
et  Heautontimorumeni  versibus  28/29  verba  quae  in  posterioribus 
fabulis  legis:  Eun.  v.  44/45  et  Phorm.  v.  30".") 

**)  cf.  Fabiam  1.  s.  s.  p.  295  sqq.  et  Leonem  1.  s.  s.  p.  16  sqq. 

*')  Poen.  123  „vos  aequo  animo  noscite". 

«)  cf.  Plauti  Asin.  v.  14.  —  Capt.  v.  54.  —  Cistell.  v.  154.  —  cf. 
Hauler  ad  Phorm.  prol.  v.  30,  qui  Mil.  v.  98.  —  Poen.  v.  58.  —  Cas.  v.  22 
affert. 

^^)  In  Trinummi  prol.  v.  22:  „Valete:  adeste  cum  silentio". 

•**)  Fere  idem  dicunt  W.  Wilmanns:  de  didascaliis  Terentianis.  Diss. 
inaug.  Berol.  1864  p.  50  sq.  —  Paeckelmanii  1.  s.  s.  p.  29/31.  —  Hauler 
ad  Phorm.  prol.  v.  33.  —  Quin  Umpfenbach  (Analecta  Terentiana.    Gym- 

Sed  de  eiusmodi  ratiocinationibus  semper  dubitandum  esse 
equidem  puto.     Observanda  enim  sunt  haec: 

I.  Terentium  aliquem  prologum  scripsisse  non  eius,  qui 
antecessit,  prologi  memorem,  sed  plane  aliarum  rerum  respectu 
habito  per  se  apparet.*')  Nonne  verisimiie  est  poetam  populum 
ut  sibi  faveret,  aliter  oravisse,  cum  modo  calamitatem  acceperat, 
aliter  post  successum;  aliter  si  cladem,  aliter  si  plausum  adver- 
sarii  paulo  ante  acceperant?  Nonne  denique  ex  eo,  quod  Teren- 
tius  ipse  in  Andriae  prologo  dicit  se  prologos  solam  ob  eam 
causam  scripturam  esse,  quibus  veteris  poetae  maledictis  respon- 
deat,  apparet  etiam  ea,  de  quibus  adversarii  poetam  paulo  ante 
accusaverant,  apud  Terentium  multum  valuisse?  Permultis  igitur 
rebus  atque  iis  variis,  de  quibus  magna  ex  parte  nunc  omnino 
nihil  constat,  commotus  Terentius  ipsa  ea  verba,  quae  in  singulis 
prologis  legimus,  scribere  potuit 

II.  Deinde  ex  eo  quod  Terentius  sex  tantum  fabulas  com- 
posuit  atque  per  sex  tantum  annos  in  arte  scaenica  se  locavit, 
perspicuum  est  eum  ne  post  victoriam  quidem  modo  reportatam 
utrum  fortuna  scaenica  semper  futuris  temporibus  sibi  fautura 
esset  necne,  pro  certissimo  habere  potaisse.  Hoc  praeclare  de- 
monstratur  duabus  Hecyrae  calamitatibus;  etenim  Andria  etsi 
placuerat,  tamen  Hecyra,  secunda  fabula,  cum  primum  ageretur, 
exacta  est;  quin  etiam  etsi  cum  Heautontimorumenos  et  Phor- 
mio,  tum  maximo  cum  successu  Eunuchus  steterant,  tamen  Te- 
rentio  iterum  evenit,  ut  Hecyra  cum  referretur,  neque  spectaretur 
neque  probaretur. 

III.  Cum  igitur  fortunam  scaenicam  esse  dubiam  imprimis 
poetae  novo  adulescentuloque  et  ipse  comperisset,  cumque  fabu- 
larum  successum  penes  spectatores  esse  non  ignoraret,  id  spectare 
poeta  potuit,  ut  populum  quam  maxime  adularetur.  Etenim 
semper  praestat  poetam  spectatores  comitate  usum  sibi  conciliare 
studere  quam  sua  ipsius  merita  laudibus  efiferentem  iilos  laedere. 
Hac  ratione  Terentium  quoque  usum  esse  cogitari  potest.  Quo- 
modo  tandera,  hanc  rationem  si  Terentius  adhibuit,  ex  eiusmodi 
locis  quicquam  certi  de  ordine  prologorum  et  fabularum  enucle- 
ari  possit,  equidem  nescio. 

IV.  Denique  id  memorandum  est,  ex  quo,  opinor,  vel  ceteris 
rebus  neglectis  viri  docti  se  ex  his  locis  nimium  multa  conclu- 
sisse  cognoscere  debebant:  eiusmodi  conclusiones  semper  maxime 

nasial-Progr.  v.  Mainz  1873/4  p.  12/14)  huius  rei  causa  in  Hecyrae  prologo 
priore  „quaeso",  quod  a  totius  prologi  sententia  alienum  esse  putat,  uncis 
seclusit. 

*^)  cf.  Fabiam  1.  s.  s.  p.  50  sq. 

dubias  esse,  qua  re  explicatur  viros  doctos  alium  aliter  de  eodem 
prologo  iudicavisse,  Etenim  eadem  verba  aiterius  iudicio  modesta 
demissaque,  alterius  iudicio  prorsus  immodesta  atque  vana  sunt.*®) 
Quibus  ex  locis  viri  docti  quod  quisque  voluit,  libenter  sumpserunt. 
His  igitur  argumentis  cum  parum  certa  sunt,  nobis  prorsus 
abstinendum  est. 

§  3.    De  eis  prologorum  locls  quibus  Terentius 
adversarios  aggreditur. 

Ut  Luscius  eiusque  amici  Terentium,  ita  hic  illos  nonnullis 
de  rebus  obiurgavit.  Primum  inquirendum  est,  quo  hae  Terenti 
in  Luscium  criminationes  spectent.*^) 

In  Andriae  prologo  (v.  21)  Terentius  reprehendit  „istorum 
obscuram  diligentiam",  ex  quibus  verbis  et  ex  tota  huius  loci 
sententia  apparet  Terentium  id  illis  crimini  dedisse,  quod  fabulas 
Graecas  verbotenus  expressissent.  Eiusdem  rei  documento  sunt 
Terenti  verba,  quae  sunt  in  Eunuchi  prologo  (vv.  7/8): 
„Qui  bene  vortendo  et  easdem  scribendo  male 
Ex  Graecis  bonis  Latinas  fecit  non  bonas",  * 

in  quibus  hoc  ,bene  vortendo'  ad  illam  diligentiam,  qua  usi  ad- 
versarii  fabulas  Graecas  converterunt,  spectare  apparet;  praeterea 
haec  verba  aliquid  reprehensionis  prae  se  ferant  necesse  est. 
Aut  igitur  Terentius  iniquis  his  quoque  verbis  ,bene  vortendo' 
illam  nimiam  diligentiam  obiecit,  id  quod  Roehricht  p.  37  (= 
Diss.  phil.  Arg.  IX  p.  329)  putat,  aut  per  irrisionem  respexit 
ipsius  Lusoi  verba,  qui  se  solum  fabulas  Graecas  ,bene  vertere', 
Terentium  eas  ,contaminare'  gloriatus  erat,  simul  et  addidit  Lus- 
cium  ut  verbotenus  vertisse,  ita  male  scripsisse.  Sed  hoc  utut 
se  habet,  Luscium  fabulas  Graecas  verbotenus  expressisse  inde 
satis  elucet.  Hoc  unum  cum  certum  sit,  sequitur,  ut  cetera 
vitia,  quae  Terentius  reprehendit,  non  tam  in  Luscium  quam  in 
Graecum  exemplar  cadant,'^^)  ^t  hoc  igitur  solum  Luscio_crimini 

"•)  Hoc,  ut  exemplo  utar,  praeclarissime  illustratur  virorum  doctonun 
de  Andriae  prologi  versibus  24/27  iudiciis:  "Wagnerus  enim  (,iu,  libro  mis- 
cellaneo  edito  a  societate  philologica  Bonnensi'  1864  p.  77)  putat  poetam  ad 
desperationem  fere  redactum  hoc  rogare;  Paeckelmannus  (1.  s,  s,  p.  29/31) 
modestissime  poetam  hic  loqui;  Karstenus  (1.  s.  s.  p.  187)  „poetam  non 
levem  sui  fiduciam  declarare  aut  sui  spem  excitare  apud  spectatores,  uti 
fiat  in  vv.  24—28-'  (cf.  idem  p.  220). 

")  His  de  loois  bene  egerunt  Roehricht  p.  31—37.  (Dissert.  philol. 
Argentor.    IX  p.  323-329)  et  Fabia  1.  s.  s.  p.  261-282. 

*')  Certe  per  se  non  minus  cogitari  potest  Terentium  Lusci  universam 
dicendi  rationem  reprehendisse,  id  quod  in  ,scribendo  male'  inesse  potest. 
Neque  vero  hanc  in  rem  quadrare  possunt  Terenti  in  Luscium  crimina, 
quae  in  Heaut,,  Eun,,  Phorni.  prologis  leguntur  (cf.  p.  25  s(|,).  Quare  baec 
vitia  in  Graecum  exemplar  cadere  videntur. 

daDdum  sit,  quod  nimis  diligenter  Graecum  exemplar  volvens 
ea  quoque  vertit,  quae  a  rebus  Romanis  prorsus  abhorrebant. 
Huc  spectare  videntur,  quantum  cognosci  potest,  cetera  omnia, 
ut  Heaut.  prol.  vv.  31/32:  „Qui  nuper  fecit  servo  currenti  in  via 
Decesse  populum".^') 
Eun.  prol.  v.lO  sqq. :  „Atque  in  Thensauro  scripsit,  causam  dicere 
Prius  unde  petitur,  aurum  qua  re  sit  suom, 
Quam  illic  qui  petit,  unde  is  sit  thensaurus  sibi 
Aut  unde  in  patrium  monumentum  pervenerit". 
Eodem  pertinere  arbitror  id,  quod  Terentius  dicit  in  Phor- 
mionis  prologo  (v.  6  sqq.): 

„Quia  nusquam  insannm  scripsit  adulescentulum 
Cervam  videre  fugere  et  sectari  canes 
Et  eam  plorare,  orare  ut  subveniat  sibi".^*) 
Reliquus  est  Eunuchi  prologi  versus  9: 
„Idem  (scil.  ,poeta  vetus')  Menandri  Phasma  nunc  nuper  dedit", 
quem  versum  cum  non  intellegatur,  cur  Terentius  Lusci  Phasma 
reprehenderit,  coniecturis  factis  viri  docti  interpretari  studuerunt; 
sicuti  Bothe  ingeniose  proposuit: 

„Idem  Menandri  Phasma  nuper  perdidit".*^) 
Et  Bentley  ut  in  hunc  versum  idem  vitium  caderet,  quod 
Terentius  verbis  antecedentibus  (v.  7)  memorat,  mutavit:  „Item 
ut  Menandri  Phasma  nunc  nuper  dedit".  Denique  Herrmanowski 
(I.  s.  s.  p.  9)  cum  hunc  versum  arenam  sine  calce  esse  cum 
Bentleio  censeret,  versuiu  4  ex  Heautontimorumeni  prologo  peti- 
tum  huc  traiecit: 

„Ex  integra  Graeca  integram  comoediam". 
Sed  hae  coniecturae  omnes  prorsus  superfluae  sunt.    Certe, 

")  De  servis  currentibus  cf.  Bentleiiis  ad  h.  1.  (in  editione  denuo 
curata  ab  Ed.  Vollbehrio.  Kiliae  1846).  —  Becker-Rein  in  „Gallo"  «I  p.  49. 
—  Kriiger  ad  Horati  epist.  II,  1,  174.  —  Roehricht  p.  35  sq.  (Diss.  phil. 
Arg.  IX  p.  327  sq.).  —  Fabia  1.  s.  s.  p.  274.  —  Cum  enim  serviun  currentem 
personam  usitatissimam  fabulae  palliatae  esse  constet  (cf.  Heaut.  prol.  v.  37 
et  Eun.  prol.  v.  36),  Lusci  vitium  aut  in  „decesse"  inesse  debet  aut 
concedere  debemus  nos,  cur  Terentius  Lusci  fabulam  nuper  actam  h.  e. 
omnibus  spectatoribus  notam  reprehenderit,  nunc  non  intellegere.  Haec 
igitui"  Lusci  fabula  cum  nuper  ageretur,  aliquid  factuni  esse  videtur,  quo 
hic  omnium  irrisioni  fieret.  Hoc,  quod  omnes  spectatores  tum  haud  ignora- 
bant,  Terentius  ut  breviter,  ita  efficaciter  respicit. 

")  Hac  cum  Lusci  scaena  minime  est  comparanda,  id  quod  Roehricht 
l.  s.  s.  p.  35  (Dissert.  phil.  Arg.  IX  p.  327)  fecit,  ea  scaena,  quam  Plautus 
ut  populum  delectaret,  in  Menaechmis  (v.  834  sqq.)  praebuit:  etenim  apud 
Plautum  Menaechmus  sese  insanire  fingit  (cf.v.  832  sq.),  non  insanus  est;  contra 
maiore  iure  provocari  potest  ad  Morcat.  V,  1.  2   (cf.  Fabia  I.  s.  s.p.  277  sq.). 

"")  Sed  aliis  quoque  locis  „nunc  nuper"  legitur;  cf.  Trucul.  397;  Apul. 
Metara.  IX  cap.  XYI. 

quid  Terentius  in  Lusci  Phasmate  reprehenderit,  nos  nescimus, 
spectatores  vero,  cum  haec  fabula  nuper  acta  esset,  non  ignora- 
vernnt.  Nimirum  haec  fabula  exacta  erat,  id  quod  iam  Donatus 
suspicatur  dicens:  „Et  bene  ,nunc  nuper'  ut  ex  vicinitate  facti 
ostendat  nihil  esse  dicendum,  quam  displicuerit  haec  comoedia 
Luscii  Lavinii,  propterea  quod  res  recens  sit  et  omnes  memi- 
nerint".^^) 

Atque  haec  quidem  hactenus.  lam  illud  videamus,  quid  ex 
his  locis  de  fabularum  ordine  lucremur:  Omnino  nihil,  ut  opinor, 
proficimus.  Etenim  hae  Terenti  insimulationes  a  duabus  rebus 
proficiscuntur:  Aut  Terentius  Lusci  fabulas  nuperrime  actas 
respicit,  ut  in  Eun.  prol.  v.  9  sqq. ;  in  Heaut.  prol.  v.  30  sqq. ; 
fortasse  huc  spectat  illud  „bene  vortendo"  (Eun.  prol.  v.  7),  si 
ea  de  re  Luscius  ipse  gloriatus  est.  Aut  Terentius  de  eis  rebus, 
quae  eis  vitiis,  quae  adversarii  ipsi  crimini  dederunt,  cootrariae 
sunt,  illos  obiurgat,  ut  in  Andr.  prol  v.  21  („istorum  obscura 
diligentia"  opponitur  Terenti  „contaminationi") ;  in  Phorm.  prol. 
V.  6  sqq.  (quod  adversarii  ei  „tenuem  orationem  et  scripturam 
levem"  crimini  dederant,  Tereutius  eos  tragicae  dictionis  accusat.). 

§  4.     De  eis  prologorum  locls,  quibus  Terentius  adver- 

sariis  minatur. 

In  omnibus  fere  prologis  Terentius  adversariis  minatur, 
sive  solum  dicit  se  eorum  vitia  futuris  temporibus  patefacturum 
esse  (Andr.  prol.  v.  22)  sive  eis  vitia  profecto  obicit  addens  se, 
si  maledicere  non  desinant,  plura  eorum  probra  in  lucem  prola- 
turum  esse  (Heaut.  prol.  vv.  33/34;  Eun.  prol.  vv.  14 — 19;  Phorm. 
prol.  vv.  22/23).  57) 

Quibus  locis  inter  se  collatis  ordinem  fabularum  statuere 
cum  viri  docti  conati  sint,  verumne  viderint,  ut  cognoscamus, 
nos  quoque  hos  locos  inter  se  comparemus.  Dicit  autem  Terentius 
in  prologis 

1)  Andriae  (v.  22)  „Dehinc  ut  quiescant  porro  moneo  et  desinant 

Male  dicere,  malefacta  ne  noscant  sua." 

2)  Heaut.  (v.  33):  „I)e  illius  peccatis  plura  dicet,  quom  dabit 

Alias  novas,  nisi  finem  maledictis  facit."  ' 

3)  Eun.  (vv.  14/19):  „Dehinc  ne  frustretur  ipse  se  aut  sic  cogitet 

,Defunctus  iam  sum,  nil  est  quod  dicat  mihi': 
Is  ne  erret  moneo  et  desinat  lacessere. 


**)  Clontra  Fabia  (1.  s.  s.  p.  268)  param  concludit:  „Le  vers  ne  contient 
pas  une  critique:  il  n'est  qu'une  indication". 

")  cf.  Eoehrichtium  1.  s.  s.  p.  36  (=  Diss.  phil.  Arg.  IX  p.  328). 

Habeo  alia  multa,  quae  nunc  condonabitur, 
Quae  proferentur  post,  si  perget  laedere, 
Ita  ut  facere  instituit." 
4)  Phorm.  (w.  19/23;  imprimis  v.  22  sq.): 

„De  illo  iam  finem  faciam  dicundi  mihi, 
Peccandi  quom  ipse  de  se  finem  non  facit?" 
In  tribus  posterioribus  prologis  cum  se  plura  vel  multa  alia 
prolaturum  esse  poeta  dicat,  sequitur,  ut  de  adversariorum  vitiis 
antea  verba  fecerit;  obiecit  autem  poeta  adversariis  probra  in 
eisdem  prologis  (Heaut.  prol.  v.  30  sqq.,  Eun.  v.  7  sqq.,  Phorm. 
V.  6  sqq.).  Contra  in  Andriae  prologo  Terentius,  etsi  postquam  ab 
adversariorum  crimine  se  defendit,  se  eorum  quoque  vitia  mox 
prolaturum  esse  minatur,  tamen  non  ipse  aggreditur;  quin  etiam 
ex  his  verbis  (v.  22  sq.)  „desinant  male  dicere,  malefacta  ne 
noscant  sua"  dilucide  apparere  mihi  videtur  Terentium  eos  usque 
ad  illud  terapus  omnino  non  aggressum  esse.  Hoc  si  recte 
conclusimus,  sequitur,  ut  Andriae  prologus  ceteris  tribus  prolo- 
gis  anteierit. 

Nec  vero  de  Andriae  modo  prologo,  sed  etiam  de  aliorum 
prologorum  ordine  ex  his  locis  viri  docti  aliquid  enucleaverunt: 
veiuti  Paeckehnannus  (1.  s.  s.  p.  45)  ita  ratiocinatur :  „Tum 
Terentius  in  Eunuchi  prologo  (v.  16)  minatur  veteri  poetae,  ut 
desinat  lacessere,  et  dicit  se  multa  alia  babere,  quae  prolaturus 
sit  post,  si  pergat  laedere.  Et  hic  quidem  perrexit  laedere,  et 
Terentius  profert  illa  in  Phormionis  prologo  (v.  6  sqq.),  eodem 
fere  modo  ac  profert  in  Eunuchi  prologo  (v.  11  sqq.)  id,  quod 
in  Heautontimorumeni  prologo  (v.  33  sq.)  minatus  erat."^) 
Hoc  ex  his  locis  concludi  posse  nego;  neque  enim  demonstrari 
potest  haec  ipsa,  quae  Terentius  verbi  causa  in  Heautontimoru- 
meni  prologo  minatur,  ea  esse,  quae  in  Eunuchi  prologo  pro- 
fert.  Hoc  modo  quemcumque  prologorum  ordinem  statueris, 
eum  verum  esse  ostendere  poteris.  Hinc  igitur  nihil  proficimus, 
quo  ordo  fabularum  inveniatur. 

§  5.    De  eis  prologorum  locis,  qulbus  Terentius  de  suo 

prologo  verba  facit. 

In  tribus  prologis  de  suo  prologorum  scribendorum  genere 
Terentius  verba  facit:  in  Andriae,  Phormionis,  Adelphon  prolo- 

")  Similiter  Karstenus  1.  s.  s.  p.  221 :  „Sic  aliquo  vinculo  iuncti  sunt 
hi  duo  prologi  (scU.  Andriae  et  Eunuchi) ;  neque  hoc  tantum,  sed  eo  quoque 
quod  minationes  iactatas  in  Andriae  prol.  22  exequitur  in  Eunuchi  prol. 
V.  9  sqq.,  ubi  Lusoi  fabularum  vitia  recensentur."  —  cf.  quoque  Paeckel- 
mannum  1.  s.  s.  p.  29. 

gis.  His  ex  locis  quid  omnino  de  prologis  et  Terenti  et  ad- 
versarioram  appareat,  infra  accuratius  disseremus.*')  Nunc 
quid  ex  eis  de  ordine  prologorum  discamus,  quaerimus.  i 

I)  In  Andriae  prologo  (vv.  1 — 7)  Terentius  pronuntiat  se 
etiam  prologos  compositurum  esse,  non  ut  argumentum  fabulae 
enarret,  sed  ut  adversariorum  maledictis  respondeat.  Quo  ex 
loco  effici  poetam  usque  ad  eam  Andriae  actionem,  ad  quam 
prologus  spectat,  prologum  omnino  non  scripsisse  supra  osten- 
dimus.'®) 

II)  In  Phormionis  prologo  legimus  haec  (vv.  12—19): 
„Nunc  si  quis  est,  qui  hoc  dicat  aut  sic  cogitet: 
,Vetus  si  poeta  non  lacessisset  prior, 

Nullum  invenire  prologum  posset  novos, 
Quem  diceret,  nisi  haberet  cui  male  diceret': 
Is  sibi  responsum  hoc  habeat,  in  medio  omnibus 
Palmam  esse  positam,  qui  artem  tractant  musicam. 
Ille  ad  famem  hunc  a  studio  studuit  reicere: 
Hic  respondere  voluit,  non  lacessere." 
Quos  cum  versus  scriberet,  poetam  complures  eiusmodi  prologos, 
quibus  id  solum  spectaret,  ut  et  ab  iniquorum  insimulationibus 
se  defenderet  et  ipse  in  illos  irapetus  faceret,    coraposuisse  in 
promptu  est.     Huic  igitur  prologo  non  modo  Andriae  prologum, 
sed   etiam    alios    prologos  antecessisse  apparet.     Quae  cum  ita 
sint,  Terentius  hos  versus  certe  non  ob  eam  causam   dixit,  ut 
populum  de  prologorura    suoium  genere  edoceret,   sed   versus 
spectent  necesse  est  ad  illam  contentionem,  quae  inter  Terentium 
et  ceteros  poetas  erat.     Hoc  ita  esse  etsi  intelleximus,  tamen 
responderitne    poeta    his    verbis    adversariorura    crimini    necne, 
diiudicare  difficile  est.    Sed  hac  de  re  alias.^')  Nunc  illud  satis 
est  efficere,   ut    ex  ipsis  verbis  (v.  12)  „Nunc  si  quis  est,  qui 
hoc  dicat  aut  sic  cogitet"  apparere  videatur  poetam  ab  adver- 
sariis  non  lacessitum  haec  dixisse. 

III)  Tertius  prologus,  in  quo  hac  de  re  poeta  loquitur, 
quera  locum  obtineat,  dubitari  potest.  Dicit  enim  poeta  solum 
haec  (Adelph.  prol.  vv.  22  et  23): 

„I)ehinc  ne  expectetis  argumentum  fabulae: 
Senes  qui  primi  venient,  ei  partem  aperient." 
Quidnam  haec  verba  sibi  volunt?   Wilmannsius^^)  quidem,  cui 

*^)  cf.  ptirtis  II  caput  I. 

^*)  cf.  supra  p.  9  sq. 

®')  cf.  partis  II  caput  I. 

**)  de  didascaliis  Terentianis.  diss.  inaug.  Berolinensis  1864  p.  47—51 

imphmis  p.  51. 

Paeckelmannus")  valde  adstipulatur,  inde  efficit  prologum  Adel- 
phoram  in  primis  omnino  Terenti  prologis  fuisse.  Eum  etiam 
primum  omnium  fuisse  Herraanowski  ^*)  putat  Quod  concedes, 
si  sola  haec  verba  leges,  non  si  totum  prologum  respicies;  cum 
enim  hunc  prologum  cum  post  complures  Terenti  fabulas  antea 
actas  tum  post  Heautontimorumenon  et  Eunuchum  compositum 
esse  ex  reliquis  huius  prologi  versibus  supra  concluserimus,"'») 
haec  verba  aliter  percipienda  sunt:  ne  haec  quidem  igitur  verba 
ad  spectatores  instruendos,  sed  ad  adversarios  dicta  sunt. 

His  igitur  locis  coUatis  manifestum  est  Andriae  prologum 
et  Phormionis  et  Adelphon  prologis  antecessisse.  Dubium  est 
id  soium,  sitne  Phoraionis  locus  ante  Adelphon  locum  scriptus 
an  vice  versa.  Ad  hanc  quaestionem  solvendam  etsi  certum 
argumentum  non  praesto  est,  tamen  utram  verisimilius  sit, 
haud  scio  an  cognoscere  possimus. 

Intelleximus  enim  probabile  esse  poetam  in  Phormionis 
prologo  adversariorum  crimini  non  respondisse.  Adelphon  vero 
loco  lacessitusne  Terentius  haec  verba  dixerit  necne,  diiudicare 
non  possumus.     Utramque  igitur  poni  potest: 

Quodsi  Terentius  in  hoc  prologo  adversariorum  crimen 
respexit,  fieri  vix  potest,  ut  hunc  prologum  ante  illum  ponamus. 
Etenim  ex  illius  prologi  versu  12  „Nunc  si  quis  est,  qui  hoc 
dicat  aut  sic  cogitet"  apparere  videtur  neminem  usque  ad  id 
tempus  talia  Terentio  exprobravisse;  neque  intellegitur,  cur 
Terentius  non  in  Adelphon  prologo  ea  protulerit  argumenta 
gravissima,  quae  in  Phoraionis  prologo  (v.  16  sq.  et  v.  18  sqq.) 
profert. 

Neque  tamen  si  non  respondit  Terentius  hoc  loco  adver- 
sariorum  crimini,  probabile  mihi  esse  videtur  Adelphon  prologum 
ante  Phormionis  prologum  scriptum  esse.  Utroque  enim  in 
prologo  se  argumentum  non  narraturura  esse  dicit;  verisimiiius 
autem  esse  mihi  videtur  poetam  in  priore  prologo  hac  de  re  accu- 
rate  egisse  argumentaque  protulisse,  id  quod  in  Phormionis  prologo 
fecit,  in  posteriore  de  his  verbis  prioris  prologi  quasi  monuisse 
dicentem    ,,Dehinc  ne  exspectetis   argumentum    fabulae  sq."^^) 

Sed  ne  hoc  quidem  argumentum  pro  certo  habendum  esse 
cum  concedam,  ne  in  idem  vitium  incidamus,  quod  aliis  supra 
obiecimus,*')  uter  utro  proiogo  prior  sit,  in  medio  relinquen- 
dum  est. 

«3)  1.  s.  s.  p.  32  sqq.  —        «*)  1.  s.  8.  p.  38. 

^')  cf.  supra  pp.  12;  18  sq.;  19  sq. 

^  cf.  ^'.  Wagner  in  annal.  nov.  philol.  XIC  (18G5)  p.  290  sq. 

"^)  cf.  supra  p.  2'3  sq. 

§  6.     Concluslones. 
Priusquam  ad  seriem  et  prologorum  et  fabularum  statuen- 
dam   adeamus,    omnia,   quae   adhuc   disputatione  nostra  lucrati 
sumus,  summatim  comprehendamus : 

1.  De  Andriae  prologo  haec  constare  vidimus: 

a)  Hunc  prologum  ante  et  Heautontimorumeni  et  Hecyrae 
primam  actionem  scriptum  esse  (p.  17  sq.); 

b)  Eum  prologis  et  Heautontimorumeni  et  Eunuchi  et 
Phormionis  antecessisse  (p.  26  sq.); 

c)  Eum  et  ante  Adelphon  prologum  et  (ut  verisimillimum 
est)  aliquanto  ante  Phormionis  prologum  compositum  esse 
(p.  27/29); 

d)  Eum  primum  omnino  Terenti  prologum  esse  (p.  9  sq.). 
n.    1.  Heautontimorumenon  Hecyrae  primam  actionem 

subsecutam  esse,  ante  igitur  Hecyrae  duas  posteriores  actiones 
actam  esse  verisimillimum  est  (p.  12.). 

2.  Praeterea  constat 

a)  poetam  cum  hunc  prologum  scriberet,  non  multo  ante 
in  publicum  prodisse  (p.  10.); 

b)  poetam  paucas  antea  fabulas  egisse  (p.  11). 

3.  Denique  conclusimus  hunc  prologum 

a)  ante  et  Phormionis  (p.  13)  et  Adelphon  (p.  18  sq.)  et, 
ut  videtur,  Eunuchi  (p.  21)  prologum 

b)  post  Andriae  prologum  (p.  17  sq.)  scriptum  esse. 

III.  Ex  Phormionis  prologo  didicimus 

1.  Terentium  complures  fabulas  antea  docuisse  (p.  11) 
rixamque  inter  eum  Lusciumque  aliquamdiu  fuisse  (p.  11.); 

2.  Poetam  unam  minimum  cladem  unumque  successum 
accepisse  (p.  12),  id  quod  ad  Hecyrae  et  Heautontimorumeni 
primas  actiones  pertinere  verisimilhinum  esse  putamus  (p.  13); 

3.  Poetam  duos  minimum  novi  sui  generis  prologos  scrip- 
sisse  (p.  11  sq.);  in  eis  certe  Andriae  (p.  27/29)  et  Heautontimoru- 
meni  (p.  13)  prologos  esse. 

IV.  Eunuchi  prologum  intelleximus 

1.  Non  primum  esse  (p.  11); 

2.  Non  multo  ante  Adelphon  prologum  —  itaque  post 
Heautontimorumeni  prologum  —  scriptum  esse  (p.  19  sq.  et 
p.  21). 

V.  Adelphon  prologum 

1.  Ad  primam  Terenti  fabulam  spectare  non  posse  vidimus 
(p.  12). 

2.  Deinde  apparet  poetam  complures  fabulas  antea  docuisse 
(p.  12)  easque 

a)  Heautontimorumenon  aliquanto  ante  (p.  18  sq.), 

b)  Eunuchum  non  multo  ante  (p.  19  sq.). 

VI.  Hecyrae  prologum  priorem  apparet 

1.  Post  primam  Hecyrae  actionem  (p.  12), 

2.  Post  aliarum  quoque  fabularum  actiones  (p.  12),  sicuti 
certe  post  Hecyrae  (cf.  1)  et  Heautontimorumeni  primas  actiones 
(p.  12  sq.),  v 

3.  Post  omnes  ceterarum  fiabularum  actiones,  ad  quas 
prologi  spectant  (p.  12  sq.),  scriptum  esse. 

VII.  Hecyrae  prologus  posterior  scriptus  sit  necesse est : 

1.  Post  Hecyrae  prologum  priorem  (p.  12). 

2.  Verisimile  est  tertiam  Hecyrae  actionem  secundam  bre- 
vissimo  spatio  interiecto  subsecutam  esse  (p.  12  sq.). 

His  omnibus  collatis  plenamne  prologorum  et  fabularum 
seriem  chronologicam  statuere  possimus,  videamus. 

1.  Primum  statuimus  Andriae  prologum  antecedere  prologos 
Heautontimorumeni,  Phormionis,  Eunuchi,  Adelphon;  deinde  ut 
Hecyrae  primam,  ita  Hecyrae  secundam  et  tertiam  actiones: 
omnes  igitur  prologos  omnesque  ceterarnm  fabularum  primas 
actiones.  Hac  igitur  re  id,  quod  solo  ex  Andriae  prologo 
cognoveramus,  egregie  confirmatur. 

Deinde  quoniam  Heautontimorumenon  Hecyrae  primam 
actionem  excepisse  vidimus,  perspicuum  est  Hecyrae  duas 
posteriores  actiones  post  Heautontimorumenon  factas  esse.  Cum 
autem  etiam  Eunuchi,  Phormionis,  Adelphon  prologi  post  Heau- 
tontimorumeni  prologum  scripti  sint,  sequitur,  ut  Heautonti- 
morumeni  prologus  secundum  locum  obtineat.  Inter  harum 
fabularum  actiones  Hecyra  primum  exacta  est. 

2.  Agmen  autem  claudunt  duae  Hecyrae  iteratae  actiones. 

3.  Bestant  igitur  prologi  Eunuchi,  Phormionis,  Adelphon, 
qui  et  post  Heautontimorumenon  et  ante  Hecyrae  secundam 
actionem  scripti  pronuntiatique  sunt.  Illud  autem  solum  con- 
stat  Eunuchum  non  multo  ante  Adelphos  actam  esse.  Sed 
quid  de  Phormionis  prologo  iudicandum  sit,  dubium  est 

a)  Ex  Phormionis  prologi  vv.  30 — 34,  quibus  poeta  Hecyrae 
actionem  infelicem  et  Heautontimorumenon  cum  successu  actam 
significat,  Herrmanowski  (1.  s.  s.  p.  31)  efficit  non  modo  Heau- 
tontimorumon  ante  Phormionem  et  post  Hecyram  (I)  actam  esse, 
sed  etiam  continuum  ordinem  harum  trium  fabularum  nulla  alia 
Terentiana  fabula  interpeUatum  esse.  Neque  vero  haec  ratio- 
cinatio  necessaria  est,  id  quod  iam  Dziatzko**)  intellexit.     Non 

**)  Dziatzko  in  .,Berliner  "Wochenschrift  fUr  kiassische  Philologie". 
1893  Sp.  75. 

minus  enim  recte  cogitari  potest  Terentium  tum  demum,  cum 
Eunuchus  fabula  maxime  placuerat,  de  Hecyrae  clade  monere 
ausum  esse.^^) 

b)  Addendum  est  aliud:  Certis  argumentis  nisi  Eunuchum 
paulo  ante  Adelphos  actam  esse  intelleximus.  Ne  hac  quidem 
re  demonstratur  Adelphos  Eunucho  proximam  fabulam  fuisse. 
Etenim  furti  crimen  eo  modo,  quo  io  Adelphon  prologo  respicit, 
poeta  respicere  non  poterat  nisi  in  prologo  eius  fabulae,  quae 
si  acta  esset,  adversarios  idem  crimen  obiecturos  esse  poeta  di- 
vinabat.  Phormio  igitur  ut  acta  sit  inter  Eunuchum  et  Adel- 
phos,  tamen  cura  hanc  fabulam  ex  una  integraque  Graeca  ver- 
tisset,'**)  nemo  illud  crimen  Terentio  obicere  potuit.  Contra 
Terentius  in  Adelphos  suam  ex  Diphili  fabula  2vva7tod^vrayu>vTeg, 
quam  iam  a  Plauto  usurpatam  esse  et  Terentius  et  iniqui  haud 
ignorabant,  unam  scaenam  transtulerat;  quam  etsi  Plautus  inte- 
gram  reliquerat,  tamen  facillime  fieri  poterat,  ut  illi  criminatio- 
nem  denuo  promere  auderent.  Ob  eain  igitur  rem  Terentius 
in  AdelphoD  prologo  illud  crimen  respexit.  —  Neque  igitur 
necesse  est  aut  Phormionem  continuo  post  Heautontimorumenon 
actara  esse  aut  Eunuchum  et  Adelphos,  etsi  parvo  spatio  inter- 
misso  actae  sunt,  continuum  ordinem  efficere. 

Ex  prologis  igitur  solis  cognosci  potest  haec  series 


I.prologorum: 

Andriae, 
Heautontimoru- 
[meni, 
Eunuchi, 
Adelphorura, 


II 
1. 


2. 
3. 


fabularum: 

Andriae  actio,  ad  quam 

prologus  pertinet ;  quae 

primane   fuerit    necne 

nescimus. 

Hecyrae  prima  actio 

Heautontimorumeni 

prima  actio. 


quae  fabulae  etsi 

continuum  or- 

dinem  efficiunt, 

quanto  spatio 

intermisso  actae 

sint,    ex   prologis 

non  discimus. 


_  ,  T         Eunuchi  prima  actio 

Hecyrae  prol.  I.,       Adelphon  priraa  actio 

Hecyrae  secunda  actio 
Hecyrae  tertia  actio 


Hecyrae  prol.  II. 


\  factae  sunt  parvo 
/  spatio  intermisso. 
^  nuUa  alia  Terenti 
]  fabula  interraissa. 


Phormio    igitur    aut   ante    Eunuchum    aut    ante  Adelphos 
aut,  id  quod  propter  Phormionis  prologi  vv.  12  sqq.  non  veri- 


«»)  cf.  infra  p.  33  adn.  71. 

'*)  Phormionem  contaminatam  esse  Eummler  (quaestiones  Terentianae. 
dissert.  inaug.  Hal.  1873  p.  22  sqq.)  ostendere  studuit;  perperam  sane. 
cf.  Fabiam  1.  s.  s.  p.  189  sq.  (imprimis  p.  190  n.  1)  et  W.  Wagnerum  in 
Bureiani  relationibus  I  (1873)  p.  449. 

simile  esse  videtur  (cf.  p.  29),  ante  Hecyrae  seciindam  acti- 
oaem  acta  est,  neque  quicquam  certi  statui  potest. 

Hic  fabularum  ordo,  quem  ex  prologis  accurate  examinatis 
eruimus,  ciun  ordine  fabularum  chronologico,  qui  in  didascaliis 
traditur,  omnibus  ex  partibus  congruit.  Secundum  didascalias 
enim  ordo  est  hic: 

1.  Andria  acta  ludis  Megalensibus  anni  166  a.  Chr. 

2.  Hecyra  primum  acta  anno  X65  a.  Chr. 

3   Heautontimorumenos  acta  anno  163  a.  Chr. 

4.  Eunuchus  acta  anno  161  a.  Chr. 

5.  Phormio  acta  anno  161  a.  Chr. 

6.  Hecyra  itenun  acta  l  ludis  funebribus  L.  Aemili 

7.  Adelphoe  acta  /Paulli  (anno  160  a.  Chr.). 

8.  Hecyra  tertio  acta  ludis  Romanis  anni  160  a.  Chr. 
Quae  cum  ita  sint,  facere  non  possumus,  quin  de  ea  quo- 

que  re,  de  qua  nihil  certi  ex  prologis  enucleari  potest,  in  dida- 
scaliis  verum  traditiun  esse  putemus,  praesertim  cum  hoc  prologis 
minime  repugnet:  Phorraionem  igitur  post  Eunuchum  actam 
esse^*)  censebimus.  _^^ 

Caput  ni:  De  nonnuUis  aliis  prologorum  locis, 

quibus  ordo  fabularum  chronologicus  aut 

infirmari  videtur  aut  fulcitur. 

§  1.    De  Heautontimorumeni  prologi  versibus  i6 — 19. 

In  prioribus  capitibus  statuimus  Heautontimorumeni  prolo- 
gum  secundum  Terenti  prologum  esse,  Andriam  et  Hecyram  (I) 
fabulas  antea  actas  esse.    Quarum  alteram  contaminatam,  alteram 
non  contaminatam  esse  cum  sciamus,  quomodo  verba  intellegan- 
tur,  quaeris,  quae  leguntur  in  Heaut.  proL  (vv.  16—19): 
„Nam  quod  rumores  distulerunt  malivoli, 
Multas  contaminasse  Graecas,  dum  facit 
Paucas  Latinas:  id  esse  factmn  hic  non  negat, 
Neque  se  pigere  et  deinde  facturum  autumat." 

^')  Huic  rei  convenire  id,  quod  Terentius  in  utroque  prologo  (Eun. 
et  Phorm.)  eisdem  fere  in  sententiis  versatur,  recte  ostenderunt  Wagner 
(annal.  philol.  nov.  XCI  [1865]  p.  288)  et  E.  Hauler  (in  Phorm.  ed.  p.  16 
n.  3),  qui  praeterea  hoc  recte  dicit:  „Dass  femer  im  Prolog  zum  Eunuch 
eine  Anspielung  auf  die  durchgefallene  Hecyra  fehlt,  erklart  sich  aus  dem 
aktuellen  Stoffe  dieses  Prologs,  der  Entgegnung  auf  die  eben  vorangegangene 
Beleidigung  des  Dichters  durch  Luscius  Lanuvinus";  praeterea  ex  toto 
Phorm.  prologo  apparere  mihi  videtur  Terentium  gaudio  alacrem  fuisse  (cf. 
vv.  1—3;  5—19;  31—34),  id  quod  magno  Eunuchi  successu satis  explicatur. 

3 

Ex  quibus  complures,  certe  duas  fabulas  contaminatas  Heau- 
tontimorumenon  antecessisse  cum  apparere  videatur,  aut  Adel- 
phos'2)  aut  Eunuchum,'^)  quarum  utramque  fabulam  conta- 
minatam  esse  Terentius  in  prologo  ipse  confitetur,  ante  Heau- 
tontimorumenon  actam  esse  viri  docti  putaverunt.  Sed  utrumque 
et  ab  eis,  quae  ex  didascaliis  et  ex  prologis  de  primis  harum 
fabularum  actionibus  scimus,  abhorret  et  dummodo  illa  verba 
recte  percipiantur,  prorsus  superfluum  est.  Haec  enim  sunt 
observanda : 

Primum  memorandum  est  Terenti  adversarios  acerbissimos 
haec  verba  dixisse.  Qui  postquam  Andriam  contaminatam  esse 
intellexeiunt,  utrum  ceterae  quoque  Terenti  fabulae  contamina- 
tae  essent  necne,  certe  omnino  non  quaerebant,  quique  rumores 
per  populum  propagantes  simulabant  sese  scire  alias  quoque 
Terenti  fabulas  contaminatas  esse.  Quae  cum  ita  sint,  utnma 
Hecyra  contaminata  sit  necne,  ad  hanc  rem  solvendam  minime 
interest.  Adversarii  hanc  quoque  fabulam  numerabant  in  eis, 
quas  Terentius  ex  compluribus  fabulis  Graecis  fecisset. 

Deinde  cum  adversarii  haec  verba  dixerint,  eos  nimium 
audacter  locutos  esse  per  se  apparet.  Hoc  solum  modo  illud 
^multas'  explicari  potest.^*)  Praeterea  hunc  locmu  ut  recte  per- 
cipiamus,  a  verbis  „dum  facit  paucas  Latinas"  nobis  profici- 
scendum  est:  Terentium  usque  ad  illud  tempus  paucas  fabulas 
Latinas  scripsisse  et  egisse  constat,  id  est  Andriam  et  Hecyram  (I). 
Huic  rei  adversarii  malitiosi,  quippe  qui  Terenti  Andriam  ex 
duabus  fabulis  Graecis  factam  esse  scirent,  opponebant  „multas 
Graecas  contaminasse",  ut  ei,  qui  haec  verba  audiebant,  Terentimu 
non  modo  ex  binis  fabulis  Graecis  suas  fabulas  fecisse,  sed 
etiam  eum,  ut  unam  fabulam  Latinam  conficeret,  multas  Graecas 
compilasse  atque  contaminasse  putarent.  Quot  igitur  hae  ,multae' 
re  vera  fuerint,  hic  omnino  nihil  referf^) 

Harum  duarum  rermn  ratione  habita  illa  verba  „rumores 
distulerunt  malivoli  (eum)  multas  Giaecas  contaminasse,  dum 
facit   paucas  Latinas"    etsi    duae    tantum  fabulae  antecesserunt, 


")  Dziatzko:  Mus.  Rhen.  nov.  XXI  (1866)  p.  78/80.  —  Paeokelmann 
1.  s.  s.  p.  35  sqq.  —  cf.  Wilmanns  1.  s.  s.  p.  49  sqq. 

'*)  Fabia  1.  s.  s.  p.  47  sq. 

'*)  cf.  Fr.  Schoellius  quoque  (in  Mus.  Rhen.  nov.  LVIl  (1902)  p.  49 
adn.  2). 

'*)  Contra  nihil  vaJet  id  quod  Skutschius  in  Philoiogi  tom.  LIX,  (1900) 
p.  8  dicit:  „Dass  wer  den  Heautontimorumenos  (von  der  Hecyra  abgesehen) 
als  das  2.  Stiick  ansieht,  das  eigentlich  erst  jetzt,  nachdem  er  als  konta- 
miniert  enviesen  ist,  einigermassen  unbedenklich  thun  kann.  Multas  von 
Andria  und  Perinthia  allein  zu  sagen,  diirften  sich  doch  woh!  selbst  Terenz' 

ferri  possiint.  Huic  autem  sententiae,  qua  probata  Heautonti- 
niorumenos  quominus  tertia  Terenti  fabula  habenda  sit,  nil  ob- 
stat,  repugnare  videntur  Terenti  ipsius  verba  (v.  18  sq.): 

„Id  esse  factum  hic  non  negat, 
Neque  se  pigere  et  deinde  facturum  autimiat."  • 
Sed  Terentius  huius  criminis  notionem,  non  propriam  ver- 
borum  sententiam,  quibus  iniqui  usi  erant,  respexit.  Ei  autem 
crimini  dederant,  quod  ex  multis  fabulis  Graecis  paucas  Latinas 
fecisset,  id  quod  a  vero  aberrabat.  Etenim  Terentius  tum  solam 
Andriam  suam  ,contaminaverat'.  Cum  autem  populus  etsi  An- 
driam  contaminatam  esse  haud  ignoraverat,  tamen  fabulam  pro- 
bavisset,  Terentius  de  verbis  cum  iniquis  non  certavit,  immo 
confidenter  eis  respondit  se  id,  quod  sibi  crimini  darent,  omnino 
non  negare  neque  se  pigere,  immo  et  postea  sese  hoc  factunmi 
esse  gloriatus  est. 

§  2.   De  Adelphon  prima  et  Hecyrae  secunda  actionibus. 

Hecyrae  iterationes  post  eas  ceterarum  fabularum  actiones, 
ad  quas  prologi  spectant,  factas  esse  inde  conclusimus  (cf.  supra 
p.  12  sq.),  quod  Hecyrae  iterum  exactae  memoria  in  nullo  alio 
prologo  exstat  nisi  in  Hecyrae  prologo  altero.  Didascaliis  autem 
etsi  hoc  confirmatur,  tamen  cum  comperiamus  et  Hecyram  (II) 
et  Adelphos  eisdem  ludis  funebribus  L.  Aemili  Paulli  actas 
esse,  argumentum,  quo  supra  nisi  sumus,  aliquid  infirmari  con- 
cedo.  Etenim  etiamsi  Hecyram  (II)  ut  eisdem  ludis,  ita  paulo 
ante  Adelphos  actam  esse  putamus,  cum  omnes  spectatores 
Hecyram  modo  exactam  esse  scirent,  poeta  huius  calamitatis 
in  Adelphorum  prologo  mentionem  fecerit  minime  necesse  est,^^ 
praesertim  cum  huius  rei  mentione  facta  se  suamque  novam 
fabulam  non  commendaret.  Quae  cum  ita  sint,  utra  prior, 
utra  posterior  his  ludis  acta  sit,  ut  cognoscamus,  alia  argumenta 
proferenda  sunt.  Hanc  quaestionem  ut  diiudicarent,  viri  docti 
ad  haec  provocaverunt : 


iibertreibende  Gegner  nicht  gestatten.  Hatte  Terenz  schon  vier  griechische 
Stiicke  zu  zwei  lateinischen  verarbeitet,  so  ging  es  eher  an."  Sed  adver- 
sarii  hoc  vitiuni  iam  ante  Heautontimorumeni  primam  actionem,  huius 
igitur  fabulae  ratione  non  habita  Terentio  obiecerunt.  Quamobrem  sitne 
Heautontimorumenos  contaminata  necne,  ad  hanc  quaestionem  nihil  refert. 
Deinde  ex  eis,  quae  Skutschius  profert,  minime  apparere  hanc  fabulam  con- 
taminatam  esse  infra  demonstrabo  (cf.  cap.  V  §  2). 

'*)  Hoc  censuit  Paeckelmannus  1.  s.  s.  p.  32.  Atque  hoc  etiam  ani- 
madvertendum  est  poetam  in  Heautontimorumeni  prologo,  quem  quia  Hecyra 
(I.)  antea  non  steterat,-  ipsi  Ambivio  pronuntiandum  tradidit,  de  Hecyra 
iiifeliciter  acta  ne  anum  quidem  verbum  facit. 

3* 

I.  Terentimn  poetam  modeste  atque  demisse  in  Adelphorum 
prologo  loqui  viri  docti'')  dixerunt,  quamobrem  Adelphi  aut 
omnino  in  primis  fabulis  esset  aut  continuo  post  Hecyrae  se- 
cundam  actionem  acta.  At  talibus  argumentis  nihil  demonstrari 
posse  ex  eis,  quae  supra  (p.  23  sq.)  exposui,  apparet.  Viri  docti 
enim  id,  quod  quisque  voluit,  sibi  simipsisse  mihi  videntur. 
Praeterea  Fabia^*)  rectissime  dicit  hunc  prologum  a  ceteris  (He- 
cyrae  duobus  prologis  exceptis)  eo  tantum  differre,  quod  Tereu- 
tius  ab  adversariis  lacessitus  se  defendit,  non  in  illos  invehitur.'*) 
Hoc  excepto  Terentius  hoc  in  prologo  confidenter  atque  audacter 
loqui  mihi  videtur,*®)  Primum  enim  Terentius  non  exspectat, 
dimi  adversarii  sibi  iterum  furtum  exprobrent,  sed  se  ei  Diphili 
Commorientibus  scaenam  quandam  sumpsisse  ultro  dicit  respi- 
ciens  ea,  quae  ante  Eunuchi  actionem  evenerant.  Hoc  audacis, 
non  modesti  poetae  esse  puto.  Deinde  criminationem ,  qua  usi 
adversarii  Terentium  adsidue  ab  amicis  adiutari  dixerant,  poeta 
reicit  non,  ut  in  Heautontimorumeni  prologo,  ad  spectatores 
iudicium  deferens,  sed  suum  hac  de  re  iudicium  proferens,  ut 
idem,  quod  iili  sibi  vitio  tribuerint,  se  ipsum  maximam  laudem 
ducere  profiteatur.  Denique  in  vv.  22 — 23  quasi  per  ironiam 
indicat,  quod  discrimen  sit  inter  suum  et  adversariorum  genus 
prologorum  scribendorum,  simul  et  monet  de  Phormionis  prologo. 
Ne  hoc  quidem  a  poeta  modesto  dici  mihi  videtur.  Quamquam 
quid  opus  est  in  hoc  philosophari,  cum  hac  de  re  diverse  iudi- 
cari  posse  inter  omnes  constet?  Demonstravi  enim  hunc  prolo- 
guni  aliter  quoque  atque  illi  viri  docti  volunt,  percipi  posse. 
Hoc  autem  satis  est  ad  eorum  argumentum  infirmandum. 

II.  Altenun  argumentum,  quo  ut  Adelphos  ante  Hecyram 
(II)  actam  esse  demonstret,  Paeckelmannus  (1.  s.  s.  p.  31  sq.) 
utitur,  est  hoc:  „nonne  mens  sana  Terentium  iussit  primum 
fabula,  quam  populus  aut  iam  probaverat  aut  quam  sane  ab  eo 
probatum  iri  sperare  poterat,  spectatorum  animos  sibi  oonciliare 
et  postea  fabulam  qiiinque  annis  ante  non  peractam  referre?" 
Certe,  nobis  hoc  verisimillimum  esse  videtur,  sed  Terentiusne 
eodem  modo  egerit  aut  omnino,  quo  erat  animi  habitu,  agere 

'^  Wilmanns  1.  s.  s.  p.  50  sq.  —  Paeckelmann  1.  s.  s.  p.  29  sqq.  — 
Dziatzko  in  Mus.  Ehen.  nov.  XXI  p.  79  et  in  Phorm.  edit.»  (1885)  p.  12 
n.  3.  —  Wagner  in  annal.  phUol.  nov.  XCI  (1865)  p.  290. 

")  1.  s.  s.  p.  49.  —  cf.  Hauler:  Phorm.  ed. '  p.  17  n.  1. 

'*)  cf.  "Wagner  1.  s.  s.  —  Ita  iam  Donatus  in  Adelph.  praef.  (cf.  Reiffer- 
scheidii  edit.  Donati  praef .  [libellus  univei-s.  Vratislav.  1875/6]  p.  7  1.  6) : 
.,In  hac  prologus  aliquanto  lenior  inducitur:  magis  etiam  in  se  purgando, 
quam  in  adversariis  laedendis  est  occupatus." 

8«)  cf.  Karstenus  1.  s.  s.  p.  208  sq. 

potuerit,  nos  diiudicare  non  possumus.   Quamobrem  hoc  quoque 
argumento  desistendum  est. 

III.  Tum,  dicat  quis,  si  Adelphoe  ante  Hecyram  (II)  acta 
esset,  verba,  quae  in  didascaliia  et  apud  Donatum  legimus: 
„Hecyra  facta  est  V^i)  intellegi  omnino  non  possunt.  At  ne 
tum  quidem  si  Hecyram  (II)  ante  Adelphos  actam  esse  putamus, 
intellegi  haec  verba  possunt.  Neque  enim  cur  huius  secundae 
Hecyrae  actionis  infelicis  ratio  habita  sit  —  non  aut  primae 
omnino  actionis  aut  primae  felicis  actionis  — ,  viri  docti  ex- 
plicare  possunt.®*)  Numeri  singulis  fabulis  in  didascaliis  additi 
non  multum  valere  mihi  videntur.  Cum  enim  eae,  quas  habe- 
mus,  didascaliae  ad  Terenti  fabulas  spectantes  tempore  rei 
publicae  liberae  exeunte,  fortasse  a  M.  Terentio  Varrone,  com- 
positae  esse  videantur,  verisimile  est  eum  grammaticum,  qui  in 
res  ad  fabularum  Terentianarum  actiones  pertinentes  inquirebat, 
solum  id  perscriptum  invenisse  et  Adelphos  et  Hecyram  eisdem 
ludis  funebribus  L.  Aemili  Paulli  actas  esse,  neque  vero,  utra 
prior,  utra  posterior  faisset,  legisse.  Quamobrem  ne  huic 
quidem  testimonio  magnam  fidem  habendam  esse  puto. 

IV.  Ne  inde  quidem  quod  Hecyrae  prologus  alter  ab  ipso 
Ambivio  pronuntiatus  est,  effici  Hecyram  (II)  modo  (h.  e.  post 
Adelphos)  iterum  exactam  esse  supra  (cf.  p.  12)  vidimus;  neque 
enim  minus  cogitari  potest  Terentium  hunc  prologum  ob  eam 
rem  Ambivio  pronuntiandum  dedisse,  quod  ea,  quam  tum  agen- 
dam  curabat,  fabula  antea  —  non  modo  —  bis  exacta  erat. 

V.  His  omnibus  argumentis  reiectis  unum  restat,  ut  et 
Adelphon  et  Hecyrae  priorem  prologum  iudicio  non  occupato 
examinemus.  Neque  vero  quomodo  verba  interpretemur,  id 
quod  aiius  aliter  facit,  quaeritur;  sed  aliud  quiddam  insigne 
conspicmunque  est:  puto  Hecyrae  priorem  prologimi  nihil  con- 
tinere  nisi  octo  versiis,  id  quod  ab  omnibus  ceteris  Terenti 
prologis  prorsus  est  alienum.  Hoc  cum  viros  doctos  offenderet, 
hi  vili  medela  usurpata  lacunam  statuerunt.  Ad  hanc  statuen- 
dam  qui  primus  recentiorum")    accessit,    huius    prologi  verba 


'*)  Donatus  praebet  in  Hec.  praef. :  „  .  .  .  tota  Graeca  est,  factaque 
et  edita  quinto  loco". 

^')  cf.  Ritscheli  comment.  in  Suet.  vitam  Ter.  (Reifferscheidi  ed.  Suet. 
rell.  p.  501).  —  Dziatzko:  Mus.  Rhen.  nov.  XXI  p.  86,  XXXIX  p.  339  sqq. 
Phorm.  ed.'p.  13.  Adelph.  ed.  p.  91.  —  Amdohr:  diss.  inaug.  (,Prol.  Hec. 
Terent.  gramm.  crit.  hist.  ratione  pertractantur'.  Francofurti  ad  Viadr.  18731 
p.  29  sq.  —  Wilmanns  1. 1.  p.  47  sqq.  —  Karsten  1.  s.  s.  p.  178  sqq.  —  Leo : 
Mus.  Rhen.  nov.  XXXVIII  p.  317  sqq.  (impr.  p.  324).  —  Hauler:  Phorm. 
ed.'  p.  17  n.  2. 

^*)  Ihne:  quaest.  Terent.  diss.  inaug.  Bonn.   1843  (thesis  16).  —  Ita 

prorsus  perperam  intellexerat.  Putabat  enim  vir  doctus  verba 
ita  coniungenda  esse:  „non  ob  eam  rem  voluit  iterum  referre, 
ut  iterum  posset  vendere,  Sed  .  .  .".  Quam  interpretationem 
ipsius  poetae  verbis  repugnare  neque  omnino,  quod  ad  rem 
grammaticam  attinet,  ferri  posse  etsi  viri  docti  postea  iuteilexe- 
runt,^*)  tamen  lacunam  semel  detectam  retinuerunt.85)  Brevi 
post  etiam  eos  versus,  quos  hoc  loco  deesse  putabant,  viri  docti 
invenerunt.  Dziatzkone  enim  auctore  Heautontimorumeni  pro- 
logi  vv.  7 — 9  ex  hoc  prologo  eiecerunt  eosque  in  Hecyrae 
prologimi,  ut  lacunam  aut  totam  aut,  id  quod  prorsus  perversum 
est,  ex  parte  explerent,  traiecerunt.^^) 

Sed  primum  provoco  ad  ea,  quae  initio  dissertatiunculae 
dixi  (p.  5  sqq.). 

Deinde  nego  Heautontimonimeni  prologi  versus  in  Hecyrae 
prologo  ferri  omnino  posse.  Scimus  enim  eam  solam  fabulam 
novam  appellari,  quaeex  Graeca  fabula  a  nullo  alio  comico  Latino 
antea  tacta  conversa  est  eademque  primum  apud  spectatores 
data  est  (cf.  supra  p.  8  n.  13).  Sed  Hecyra  primum  antea  agi 
certe  coepta  erat*^)  ita  ut,  etsi  non  ad  finem  acta  erat,  tamen  nova 
non  iam  esset.  Hoc  dilucide,  opinor,  Terenti  ipsius  verbis  de- 
monstratur,  quae  in  Hecyrae  prologo  priore  (v.  5)  inveniuntur: 

„haec  planest  pro  nova." 
Ne  Terentius  quidem  dicere  audet  Hecyram  novam  esse;  tamen 
id,  quod  pro  alia  re  substituitur,  profecto  non  idem  est  atque 
ea  res,  pro  qua  substituitur.  Quamobrem  verba,  quae  in  Heau- 
tontimorunieni  prologo  (v.  7)  leguntur:  „Novam  esse  ostendi" 
ab  Hecyrae  prologo  prorsus  abhorrere  mihi  videntur.^^) 


antea  iain  Schniieder  in  Terenti  edit.  (Halis  1794)  p.  391  (ad  Hec.  prol.  I. 
vv.  6.  7). 

8*)  cf.  Dziatzko:  Mus.  Rhen.  nov.  XXI  (1866)  p.  474. 

*')  Dziatzko  in  diss.  inaug.  p.  10.  et  in  Mus.  Rhen.  nov.  XXI  (1866) 
p.  474  et  in  ed.  Tauchnitz.  (1884).  —  Wagner  in  „lib.  miscell."  (1864)  p.  72 
et  in  annal.  philol.  nov.  XCI  (1865)  p.  284  sq.  —  Fleckeisen  in  tribus  ed. 
Teubn.  (1871,  74,  98).  —  Umpfenbach  in  Ter.  fabb.  ed.  Berol.  1871  (cf. 
autem,  quid  vir  doctus  in  ,Anal.  Terent.'  [Mogontiaci  1873]  p.  12  sqq.  ex- 
posuerit).  —  Amdohr  1.  s.  s.  p.  10.  —  Havet:  rev.  de  philol.  X  (1886) 
p.  12  sqq.  —  Karsten:  Mnem.  XXII  (1894)  p.  196,  213  sq. 

^*")  Dziatzko:  diss.  inaug.  p.  10.  —  eique  fere  omnes  viri  docti  ad- 
stipulantur :  Karsten  1.  s.  s.  —  Wagner :  I.  s.  s.  —  Havet  1.  s.  s.  etc. 

*')  cf.  Hec.  prol.  II.  v.  25:  ,,Quom  primum  eam  agere  eoepi  .  .  ."; 
contra  nihil  valent  verba  Hec.  prol.  1  v.  1  S()({.,  quippe  quae  dupliceui 
sensum  admittant.    (;f.  Herrmanowski  1.  s.  s.  p.  II  sq. 

**)  Terentius  cur  hanc  fabulam,  etsi  non  nova  sit,  aiuen  „pro  nova" 
esse  dicat,  haud  scio  an  Leo  1.  s.  s.  p.  19  recte  exposuerit.  —  aliter  Roehricht 
1.  s.  s.  p.  9  sqq.  (=  Diss.  Arg.  IX.  p.  301  sqq.). 

Tum  vero,  id  quod  caput  est,  illos  versus  ab  Heautontimo- 
nimeDi  prologo  alienos  esse  nulio  nisi  fallor  satis  probabili  argu- 
mento  demonstratum  est.  Immo,  hos  versus  loco  tradito  ferri 
posse  et  Umpfenbachius'')  et  Leo  (1.  s.  s.  p.  20 — 24)'®)  ostenderunt. 

Denique  ne  id  quidem  probatum  est  hoc  Hecyrae  prologi 
loco  lacunam  hiare.  Neque  enim,  si  structuram  grammaticam 
respexerimus,  dum  modo  ne  verba  cum  Ihnio  perperam  inter- 
pretemur,  lacunam  demonstrare  possumus.  Neque  magis  in 
contextu  sermonis  quicquam  desideratur.  At  versus  7  et  8 
omnino  non  inter  se  coniuncti  sunt.  Num  igitur  in  ceteris 
prologis  singulae  partes  rhetoricae,  quas  quisque  Terenti  prologus 
continet,  inter  se  coUigatae  atque  implicitae  sunt?'^)  Nullum 
igitur  vestigium  cum  exstet,  quo  usi  hunc  prologum  lacuDOSum 
esse  demonstrare  possumus,  ne  ob  eam  quidem  rem  ad  illam 
sententiam  progrediemur,  quod  hic  prologus  brevissimus  est.*') 

Putamus  ergo  prologum  Hecyrae  priorem,  qualem  poeta 
ipse  scripsit,  talem  memoriae  traditum  esse.  Brevitas  autem 
prologi  a  consuetudine  poetae  aliena  cum  non  neglegentiae  libra- 
riorum,  sed  consilio  ipsius  poetae  debeatur,  cur  poeta  Hecyrae 
(II)  prologum  octo  tantum  versuum  praemiserit,  quaerimus. 
Hoc  nulla,  credo,  re  explicatur,  nisi  eo,  quod  TereDti  Adelphoe 
paulo  ante  acta  erat.  In  huius  autem  fabulae  prologo  dod 
modo  adversarionun  maledictis  respoDderat,  sed  etiam  id,  quod 
illos  sibi  crimini  daturos  esse  putabat,  plane  refutaverat.  Quid 
igitur  restabat,  quod  in  Hecyrae  prologo  priore  tractaret?  Nihil 
eiusmodi  rerum  repetit,  sed  breviter  de  Hecyra  primum  exacta 
exponit.  Ex  hac  igitur  re  apparere  mihi  videtur  Adelphos 
ludis  fuoebribus  L.  Aemili  Pauiii  paulo  ante  Hecyram  primiun 
iteratam  actam  esse. 


^°)  Analecta  Terentiana  p.  14  sq. 

®")  cf.  (luoque  Amdohrium  1.  s.  s.  p.  11  S({((.   (imprimis  p.  12). 

^')  Quam  saepe  singulae  prologomm  partes  uullo  omnino  vinoulo 
addito  positae  sint,  ut  intellegas,  conferas  haec:  in  Andr.  prol.  vv.  23  et 
24  solum  figura  rhetorica,  ((uae  ,^naQovofiaata^'-  dicitur,  inter  se  coniuncti 
sunt ;  in  Heaut.  prol.  quid  dictuiTis  sit,  Ambivius  v.  3  indicat ;  tamen  prius- 
quam  haec  promissa  dicat,  alia  ad  fabulam  commendaadam  necessaria  inter- 
ponit  (vv.  4—9);  in  Phorm.  prol.  omnes  singuhie  partes  parum  arte  annexae 
sunt:  cl  vv.  11  et  12  (,,nunc");  vv.  23  et  24  („nunc");  in  Adelph.  prol. 
cf.  vv.  21  et22  („dehinc");  in  Hec.  prol.  H  (^f.  vv.  19  et  20  (voce  „nunc" 
fit  ti-ansitus).  —  cf.  Umpfenbach  1.  s.  s.  p.  14/15  et  Leo  l.  s.  s.  p.  23. 

^')  cf.  Herrmanowski  1.  s.  S.  p.  12  sq.  —  Umpfenbach  1.  s.  s.  p.  12  sqq. 
—  cf.  etiam  Fabia  1.  s.  s.  p.  304. 

§  3.     De  adversarlorum  crlmtnatlonlbus.  ' 

Prologonim  et  fabularam  ordo,  quem  statuimus,  iosimula- 
tionimi  quoque  adversarioram  generibus  valde  fulciri  mihi  vide- 
tur.  Primam  enim  criminationem  adversariorum  spectare  ad 
Terenti  coritaminationem  vidimus.  Nec  mirum:  Luscius  eiusque 
asseclae  Caecilii  vestigia  persecuti  fabulas  Graecas  verbotenus 
vertebant.  Quamobrem  id  ante  omnia  eos  offendit,  quod  Teren- 
tius  poeta  novus  consulto  Graecum  exemplum  liberiore  modo 
tractaverat,  duas  fabulas  Graecas  in  unam  Andriam  conflaverat. 
Hoc  igitur  ei  obiecerunt.  Terentius  autem  ad  Naevium,  Plautum, 
Ennium  proyocavit.  Qua  re  non  contenti  adversarii  tum  rumo- 
res  distulerant  Terentium  ut  unana  fabulam  conficeret,  multas 
Graecas  contaminasse.  Sed  ne  hac  quidem  re  effeceruot,  ut 
Terenti  fabulae  displicerent.  Hoc  igitur  crimen  nuUam  omnino 
vim  habere  ad  Terentium  detrectandum  cum  intellexissent,  alias 
insimulationes  excogitaverunt.  Tamen  Andria,  etsi  eam  conta- 
minatam  esse  antea  sciverat,  cum  populo  placuisset  neque  suc- 
cessus  fabulae  minui  omnino  posset,  iniqui  id  spectaverunt,  ut 
hunc  successum  amicorum,  non  Teienti  esse  dicerent.  Huius 
rei  diiudicandae  causa  populum  ipsum  Terentius  iudicem  (in 
Heaut,  prol.)  advocavit.  Etiam  Heautootiniorumenos  fabula  stetit. 
Neque  vero  adversarii  Terentio  insidias  parare  desierunt.  Qui 
cum  id  quibus  modis  persequerentur,  dum  ei  obtrectarent,  nihil 
pensi  haberent,  Luscius  perfecit,  ut  antequam  Eunuchus  ageretur, 
sibi  copia  inspiciundi  daretur.^^)  Quae  fabula  cum  magistratibus 
praesentibus  agi  coepta  esset,  Luscius  exclamavit  Terentium 
furem,  non  poetam  esse.  Haec  poeta  in  Eunuchi  prologo  specta- 
toribus  narravit  et  a  furti  crimine  se  defendit,  vel  potius  se 
defendere  studuit.  Etenim  non  tam  purgatur  quam  cavillatur. 
Hac  igitur  in  re  Luscius  veram  vidisse  videtur.  Tamen  etiam 
Eunuchus  placuit,  etiam  magis  quam  omnes  ceterae  fabulae. 
Neque  plus  proficiebant  iniqui  dicentes  Terenti  fabulas  esse  tenui 
oratione  ac  scriptura  levi.    NuIIo  igitur  crimine  quicquam  pro- 


")  Ex  Eun.  prol  vv.  20  Sii^i.: 

Menandri  Eunuchum  postquam  aediles  emerunt, 

Perfecit  sibi  ut  inspiciundi  esset  copia. 

Magistratus  quom  ibi  adesset,  occeptast  agi." 
dUucide  apparere  niihi  videtur  Luscium  iam  ante  eam  actionem,  quae  magi- 
stratibus  praesentibus  facta  est,  Terenti  fabulam  „inspexisse",  quod  verl)iun 
de  libro  legendo  ursurpatur;  qua  re  explicatur  eum  confestim  (;um  Eunuchus 
„occepta  esset  agi",  exclamavisse  Terentium  parasiti  et  militis  personas  ex 
veteribus  fabulis  Naevi  et  Plauti  abstulisse.  —  cf.  Plauti  Stich.  v.  454 
„Libros  inspexi".  —  Eodem  modo  iudicare  videtur  R.  Kauer  1.  s.  s.  (cf. 
supra  p.  20  adn.  38). 

fecerunt:  Terentius  semper  superior  discessit  omnesque  eius 
fabulae  Hecyra  excepta  populo  valde  placuerunt.  Quare  quoniam 
se  suis  insimulationibus  minime  effecisse,  ut  Terenti  fabulae 
exigerentur,  iniqui  intellexerant,  denuo  id  crimini  ei  dederunt, 
quod  fabulas  non  ipse,  sed  ab  hominibus  nobilibus  adiutus  scriberet. 
Sed  in  rebus  apertissimis  nimium  longi  sumus.  Id  igitur, 
quod  volui,  ut  comprehendam :  attendendum  esse  puto  primum 
crimen  contaminationis  initio  tantum  occurrere  atque  a  Terentio 
in  duobus  solis  primis  prologis  refutatum  esse;  deinde  crimen, 
quod  ad  amicorum  auxilium  pertinet,  bis  ab  adversariis  usur- 
patum  esse:  primum,  simulatque  Andria,  prima  Terenti  fabula, 
probata  est;  tum  postquam  Terentius,  etiamsi  quibuscumque 
rebus  potuerunt,  ei  obtrectare  studuerant,  tamen  nihil  paene 
nisi  palmas  acceperat.^*) 


Caput  IV:  De  Andriae  prologo. 

Andriam  primam  Terenti  fabulam  esse  primumque  anno 
166  M.  Marcello  C.  Sulpicio  coss.  actam  esse  et  ex  didascaliis 
et  ex  Terenti  vita  Suetoniana  et  ex  Donati  praefatione  Andriae 
praemissa  manifestum  est  neque  ullum  exstat  vestigium,  quo 
Andriam  Terentio  vivo  iterum  actam  esse  dilucide  appareat.*) 
Hoc  etsi  ita  se  habet,  tamen  Andriam  Terentio  vivo  iteratam 
esse  permulti  viri  docti  putaverunt  prologo  Andriae  adducti, 
quem  ad  primam  anni  166  actionem  pertinere  negaverunt.  Ac 
profecto  Terentius  cum  fabulam,  quam  histriones  acturi  sint, 
novam  esse  in  ceteris  prologis  perspicue  dicat  exceptis  Hecyrae 
prologis,  quorum  priorem  ad  secundam,  posteriorem  ad  tertiam 
Hecyrae  actionem  spectare  poeta  luculenter  indicat,  eiusmodi 
verba  in  Andriae  prologo  prorsus  desiderantur.  Quamobrem 
utrum  prologus  ad  primam  actionem  referendus  sit  an  ad  allam, 
ut  cognoscamus,  aliis  huius  prologi  locis  nobis  nitendum  est,  id 
quod  multi  viri  docti  fecerunt.  Sed  in  duas  partes  virorum 
doctorum  hac  de  re  iudicia  abierunt:  alteri  ad  prologi  verba 
quaedam  provocaverunt,  quae  quasi  clamare  viderentur  prologum 
ad  posteriorem  actionem  pertinere,  alteri  aut  eisdem  aut  aliis 
locis  nixi  hunc  prologum  primae  actioni  attribuerunt.  Quae  cum 
ita  sint,  non  supervacaneum  atque  inutile  videtur  denuo  totam 


**)  Perperam  Herrmanowski  1.  s.  s.  p.  37  (cf.  adn.  20). 

*)  Alterum  qui  in  codicibus  quibusdam  traditur,  exitum  non  Terenti 
esse  constat.  cf.  imprimis  A.  Greifeld:  „De  Andriae  Terentianae  gemino 
exitu."  Diss.  inaug.  Halensis  1886. 


—     42     —  I 

hanc  quaestionem  movere.  Atque  omnes  quidem  prologi  locos, 
ex  quibus  quo  tempore  ea  actio,  ad  quam  prologus  pertinet, 
facta  sit,  apparere  viri  docti  putaverunt,  diiigenter  conferamus 
accurateque  examinemus.') 

I.  Prologum  ad  posteriorem  actionem  spectare  ut  demon- 
strarent,  viri  docti  haec  protulerunt  argumenta  ex  prologis  ducta: 

1.  In  V.  3  legi:  „quas  fecisset  fabulas".') 

2.  In  V.  5  legi:  „Nam  in  prologis  scribundis  operam  ab- 
utitui'^:  quod  solum  ab  eo  dici  posse,  qui  alios  iam  prologos 
scripsisset*) 

3.  Terentium  dicere  in  v.  6  sq.:  ,,operam  abutitur,  qui  mali- 
voli  veteris  poetae  maledictis  respondeat";  unde  effici,  ut  Terenti 
adversarii  iam  ipsi  in  prologo  eum  aggressi  essent.^ 

4.  Cum  Terentius  v.  8  sqq.  impetus  in  Andriam  ab  iniquis 
factos  reiceret,  sequi,  ut  illi  fabulam  antea  accurate  cognitam 
habuissent:  quod  cogitari  non  posse  nisi  Andria  iam  antea  acta. 
Praeterea  huiusmodi  criminationes,  quales  adversarii  sparsissent, 
a  populo  intellegi  non  potuisse  nisi,  si  fabula  nota  fuisset*) 

5.  Denique  viri  docti  provocaverunt  ad  prologi  exitum 
(v.  24  sqq),  ex  quo  quam  certissime  consequi  Wagner  dicit, 
ut  Terentius  ante  hanc  Andriae  actionem,  ad  quam  hic  prologus 
scriptus  sit,  aliam  vel  alias  fabulas  in  scaenam  dederit,  quae 
exactae  sint') 

Haec  argumenta  pro  certissimis  habent  viri  docti ;  nam  senten- 
tiae  generales  a  viris  doctis  pronuntiatae  non  multum  valent®) 


*)  Hac  de  re  uupeiiime  egit  Karsten  (Mnern.  XXII  [1894]  p.  186  sqq.) 
denuoque  ceterorum  sententias  argumentaque  contulit.  Sed  neque  omnium 
virorum  doctorum  sententias  neque  omnes  prologi  locos,  qui  ad  Jianc  rem 
diiudicandam  summi  sunt  momenti,  satis  respexit.  Deinde  et  ipse  iudicio 
occupato  ad  hanc  rem  accessit.  —  cf.  Hauler:  Phorm.  ed.  p.  16  n.  1. 

*)  Haec  esse  videtur  Wagneri  sententia  (,lib.  miscell.'  p.  74).  cf.  autem 
mfra  p.  45  adn.  18. 

*)  Praeter  eos,  quos  Fabia  1.  s.  s.  p.  29  affert,  cf.  "Westerhov  -  Stall- 
baum:  Ter.  fabb.  ed.  I  (Lips.  1830)  ad  h.  1.  —  A.  Spengel:  Andr.  ed.  (Berol. 
1875)  p.  X.  —  Karsten  1.  s.  s. 

*)  Kareten  1.  s.  s. 

*)  Wagner  1.  s.  s.  p.  74.  —  Herrmanowski  I.  s.  s.  p.  35.  —  Karsten  1.  s.  s. 

^)  Wagner  1.  s.  s.  p.  76  sq.  —  cf.  id.  in  annal.  phil.  nov.  XCI  (1865) 
p.  288  et  in  Haut.  ed.  p.  10  n.  5.  —  Reinhold  Klotz:  Ter.  ed.  (1865)  praef. 
p.  13  (cf.  p.  XI).  —  Karsten  1.  s.  s. 

*)  Wagner  (lib.  miscell.  1.  s.  s.  p.  74)  totuni  prologum  talem  e.sse  pro- 
nuntiavit,  qualem  a  poeta  iam  cognito  exspectares ;  Similiter  0.  Ribbeck 
(hist.  poes.  Rom.'I  p.  159)  et  liCO  (studia  Flautina.  Berolini  1895  p.  89  n.  3); 
neque  maiorem  auctoritatem  habent,  quae  Karsten  de  vv.  1 — 4;  3;  24  —  28 
et  de  vv.  7,  17,  20-23  iudicat.  —  cf.  Leo:  Anal.  Plaut  1.  1.  p.  21  adn.  — 
Schanz:  Hist.  litt.  Rom.'l  p.  77.  —  Meissuer:  Andr.  ed.  p.  22. 

II.  Nunc  eorum  argumenta  audiamus,  qui  prologum  ad 
primam  actionem  referendum  esse  dicunt: 

1.  V.  8  „Nunc,  quam  rem  vitio  dent,  quaeso  animum  adtendite". 
dicit  Dziatzko^)  ita  proferri,  quasi  poeta  ad  Andriam  certe  non- 
dum  jOperam  abusus  sit,  qui  veteris  poetae  maledictis  respondeat'. 
Sed  Dziatzko  ipse  verbis  quae  addit,  confitetur  omnem  illam 
offensionem  ita  tantum  sustentari,  ut  cum  Andria  primum  agere- 
tur,  nulla  adversariorum  mentione  facta  nostrum  prologum  primum, 
quae  illi  Andriae  vitio  darent,  commemorasse  putemus,  postquam 
interea  aliarum  fabularumprologi  eiusdem  argumenti  antecessissent. 

2.  Gravissimum  autem  argumentum  inesse  dicunt  in  v.  24  sq.: 

„Favete,  adeste  aequo  animo  et  rem  cognoscite, 
Ut  pernoscatis,  ecquid  spei  sit  relicuom". 
Ex  quibus  colligi  debere  spectatores  „rem"  nondum  cognovisse, 
fabulam  igitur  aut  cum  nostro  prologo  primum  actam  aut  antea 
exactam  fuisse;  quod  alterum  cum  statui  non  possit,  nostrum 
prologum  primae  esse  fabulae  primum  actae  credendum  esse. 
Haec  scripsit  Dziatzko  in  dissertatione  sua  inaugurali  (p.  1  n.  1) 
posteaque  confirmavit*®)  dicens  poetam  vv.  24 — 27  a  spectatori- 
bus  petere,  ut  hanc  fabulam  spectarent,  ut  quales  fabulas  a  se 
posteris  temporibus  exspectare  possent,  intellegerent;  neque  vero 
eum  id  petere  potuisse,  si  fabula  iam  acta  fuisset;  hoc  enim  si 
factum  esset,  eum  ad  plausum  et  clamorem,  quibus  fabulam  iam 
prosecuti  essent,  respecturum  fuisse.^^) 

3.  Nam  quod  Fabia  (1.  s.  s.)  dicit  poetam  v.  18  sqq.  specta- 
toribus  se  commendare  voluisse  ut  Plauti,  Naevi,  Enni  aemulum, 
facillime  dissolvitur.  Non  prius  enim  Terentius  ad  hos  provo- 
care  potuit,  quam  adversarii  crimen  contaminationis  ei  obiecerunt. 
Excusantis  igitur,  non  se  commendantis  haec  verba  sunt. 

Hi  igitur  sunt  omnes,  quantum  video,  loci,  quibus  usi  hanc 
illam  sententiam  viri  docti  probaverunt.  Nonne  miraris  hos 
locos  inter  se  plane  diversos  et  contraria  ipsa  comprobantes  in 
uno  eodemque  prologo  inesse?  Ego  vero  nego  omnia,  quae  pro 
certissimis  viri  docti  venditaverunt,  certissima  esse.  Examine- 
mus  igitur  singula  argumenta;  atque  primum  ea,  quibus  priorem 
sententiam  confirmari  viri  docti  putavernnt,  deinde  ea,  quibus 
ipsum  contrarium  probari  videtur. 


")  diss.  inang.  p.  1  n.  1. 

")  Mus.  Rhen.  nov.  XX  (1865)  p.  579  sq. 

*')  Paeckelmann  1.  s.  s.  p.  15  sqq.  —  0.  Brugmann:  annal.  phil.  nov. 
CXIII  (1876)  p.  417.  —  Wagner  in  Bursiani  relationibus  annal.  III  (1874/5) 
p.  804,  808.  —  Dziatzko  in  Phorm.  ed*  (1885)  p.  12.  —  Fabia  1.  s.  s.  p.  31  sq. 
—  Fr.  Schoell  in  Mus.  Rhen.  nov.  vol.  LVII  (1902)  p.  49  adn.  2. 

Tria  priora  argnmenta  viri  docti  sumpserunt  ex  primis 
septem  versibus,  de  quibus  supra  (cf.  p.  9  sq.)  accurate  egimus, 
ubi  intelleximus  nihil  aliud  ex  eis  effici  nisi,  ut  Andriae  prologus 
omnium  Terenti  prologoram  primus  sit.  Quae  cum  ita  sint, 
apparet 

1.  pluralem  „in  prologis  scribundis"  generaliter  dictum 
esse,  non  de  prologis  antea  pronuntiatis.  Quamobrem  illam, 
quam  Theodor  Benfeius")  habet,  sententiam  amplectimur,  qui 
monet  plurativum  numerum  de  rebus  molestis  atque  ingratis  in 
usu  esse.i')  Hoc  enim  huic  toti  sententiae  optime  convenit. 
Terentius  enim  prologos  fabulis,  quas  facturus  esset,  omnino 
non  praemittere  sibi  proposuerat,  quamobrem  ea,  quae  ad  fabulam 
intellegendam  opus  sunt,  in  primis  ipsarum  fabularum  scaenis 
enarrat.**)  Adversariorum  autem  malevolorum  insimulationibus**) 
prologos  quoque  scribere  cogitur.  Invitus  igitur  atque  Lusci 
conviciis  coactus  Terentius  Andriae  prologum  scripsit.  Cumque 
intellegat  spem  se  fefellisse  adversariosque  sibi  maledicere  non 
desituros  esse,  poetam  irasci  quis  miratur?  Pluralis  igitur 
numerus  nuUi  offensioni  est,  id  quod  ne  eis  quidem  refutatur, 
quae  Karsten^^)  dicit:  „neminem  admissurum  esse  abusum 
numeri  pluralis  istius  modi,  ut  omnis  tollatur  numerorum 
diversitas."  Quomodo  toliatur?  Quis  tandem  dixit  nuraerum 
pluralem  omnibus  locis  pro  singulari  exstare  posse?  Neque 
vero,  quia  illis  locis,  quos  vir  doctus  affert,^'')  singularis  nume- 
rus  „prologus"  exstat  idque  suo  loco,  idcirco  singularis  omni- 
bus  locis  ponendus  est. 

2.  Quin  ne  illud  quidem  cogitari  potest  uUam  Terenti 
fabulam  ante  Andriae  prologum  actam  esse.  Cum  enim  omni- 
um  fabularum  Hecyra  excepta  eos  prologos  habeamus,  qui  ad 
primas  harum  fabuJarum  actiones  spectant,  cumque  hi  omnes 
prologi  post  Andriae  prologum  compositi  sint,  sequitur,  ut  omnes 
ceterae  Terenti  fabulae  post  eam  Andriae  actionem,  ad  quam 
prologus  pertinet,  actae  sint.  Ne  Hecyrae  quidem  primam 
actionem    ante   hanc   Andriae    actionem    factam    esse   probabile 


^*)  Benfeii  sententiam  cognovi  ex  Wagneri  commentatione :  ,De  An- 
driae  prologo'  (Lib.  miscell.  p.  76)  aliunde.  —  cf.  Greifeld  1.  1.  p.  24. 

'^)  Minus  probabilis  est  Dziatzkonis  sententia,  qni  (diss.  inaug.  p.  2 
n.  1)  pluralem  ,ad  superlationem  quandam  veritatis  in  quovis  dicendi  genere 
tritissimam'  refert.  —  cf.  Paeckelmann  1.  1.  p.  12. 

'*)  cf.  supra  p.  10  adn.  18.  —  ")  cf.  infra  p.  53  sq.  et  part.  II  cap.  I  extr. 

*^)  1.  s.  s.  p.  187.  —  Contra  viro  docto  concedo  ea,  quae  Benfeius  et 
0.  Brugmannus  1.  s.  s.  praeterea  afferunt,  nihil  valere.  —  cf.  etiam 
Fr.  Schoell.  1.  s.  s. 

")  Heaut.  prol.  v.  11.  —  Hec.  v.  11.  —  Phorm.  v.  13.  sq, 

esse  vidimus  (p.  12),  quod  HeautontimorumeDOS  continuo  post 
Hecyram  (I)  acta  est.  Nulla  igitur  alia  fabula  ante  eam  Andxiae 
actionem,  ad  quam  prologus  spectat,  acta  esse  potest  Hoc 
autem  prorsus  alienum  esse  videtur  ab  his  prologi  verbis  (v.  3) : 
„quas  fecisset  fabulas".  At  sententia  examinanda  est,  non 
singula  verba.  Dicit  autem  poeta,  ut  supra  (p.  9  sq.)  vidimus, 
fere  haec:  „Cum  primum  ad  fabulas  scribendas  accessi,  id  solum 
agendum  mihi  esse  credidi,  ut  eae  fabulae,  quas  in  posterum 
facturus  fuissem,  populo  placerent."  Pluralis  igitur  numerus 
ad  eas  fabulas  referendus  est,  quas  facere  Terentius  tum  con- 
silium  ceperat,  non  ad  fabulas  iam  factas  et  actas.^^) 

3.  Neque  plus  ex  Terenti  verbis  „qui  malivoli 
Veteris  poetae  maledictis  respondeat." 

concludi  potest.  Id  unum  Karsten*^)  recte  dicit  Terentium, 
cum  maledictis  respondere  se  dicat,  Lusci  maledicentiam  usu 
expertum  esse  necesse  esse.  Id  autem,  quod  addit,  ipse  pro 
dubio  habet  dicens :  „quam  exhibuit  ille  probabiliter  in  alicuius 
fabulae  prologo  post  primam  Andriae  actionem".  Sed  hac  de 
re  dicam  alio  loco.*')  Nunc  accedamus,  si  placet,  ad  quaesti- 
onem  huic  finitimam,  de  qua  est  accuratius  disputandum. 

4.  Cum  enim  Luscius  ille  Lanuvinus  eiusque  factio  fabu- 
lam,  antequam  reprehenderent,  cognitam  habuerint  necesse  sit, 
quonam  modo  adversarii  Andriam  cognoverint,  nisi  haec  antea 
acta  sit,  quaeritur.  Addunt  etiam  non  intellegi,  quid  populi 
interfuerit  poetam  omnino  incognitum  reprehendi,  cuius  ne  una 
quidem  fabula  antea  in  scaenam  prodierit.  Accedit,  quod  parum 
est  probabile  Luscium  priusquam  prima  Terenti  fabula  acta  est, 
huic  maledixisse  eiusque  fabulam  populo  nondum  notam  palam 
reprehendisse.2i)  Hoc  si  fecisset,  Luscium  ipsum  putare  Teren- 
tium  sibi  strenuum  aemulum  futurum  esse  nonne  omnes  in- 
tellexissent  ?  Tali  autem  modo  Luscius  certe  id  ipsum,  quod 
noluit,  consecutus  esset :  populi  enim  animiim,  opinor,  his  prae- 
maturis  criminationibus  ad  novum  poetam  advertisset.  Haec 
omnia,  quae  si  prologum  primae  actioni  attribuimus,  nos  valde 
ofifendunt,   si    prologum   ad    posteriorem    actionem     referimus, 

»8)  Wagner,  qui  ad  haec  verba  provocaverat  (1.  s.  s.),  sese  Dziatzkonis 
commentatione  „de  duplici  Andriae  exitu"  (annal.  phil.  nov.  CXIIl  (1876) 
p.  235  sqq.)  coactum  hac  sententia  destitisse  ipse  postea  confitetur  (in  Bur- 
siani  annid.  ni  p.  804  et  808).  —  Non  recte  putat  Bosse  (,Quaest.  Terent.' 
lips.  1874  p.  14)  Terentiom  hunc  pluralem,  etsi  de  una  fabula  Andria  di- 
ceret,  adhibuisse.  —  cf.  Paeckehnannum  1.  s.  s.  p.  11. 

^"0  1.  s.  s.  p.  186  sq. 

••)  cf.  part.  n  cap.  I. 

")  cf.  Greifeld  1.  1.  p.  25. 

facillime  explicantur.  Hoc  igitur  gravissimo,  ut  opinor,  argu- 
mento  dilucide  demonstrari  viris  doctis  plane  assentior  prologum 
ad  posteriorem  actionem  spectare.  Neque  quicquam  ei  viri 
docti,  qui  ab  altera  parte  stant,  etsi  studiosissime  operam  dede- 
runt,  invenerunt,  quo  hae  difficultates  omnes  tollereDtur.  Quo- 
rum  in  numero  Dziatzko,  quo  pactp  iniqui  Andriam  cogno- 
verint,  varie  posse  explicari  in  universum  primo  dixerat,*^) 
deinde  a  Wagnero^s)  invitatus,  quibus  rationibus  hoc  fieri 
potuisset,  singillatim  exposuit  deditque  satis  largam  eligendi 
copiam.2*)  Quae  omnia  cum  recte  refutasse  mihi  videatur 
Earsteniis  (1.  s.  s.  p.  188/9),  equidem  hac  disputatione  supersedeo. 
Contra  Fabia  putat  poetae  veteri  gregis  domino  et  magistratibus 
valde  familiari  licuisse  illi  interesse  actioni,  quae  magistratibus 
praesentibus  ante  publicam  fabulae  actionem  fieri  solebat  priva- 
tim.  Certe,  fabulae  docendae  causa  tales  actiones,  qnales  in 
Eunuchi  prologo  memorantur,  ante  Andriae  quoque  primam 
actionem  instituebantur.  ^*^)  Sed  Luscio  licuisse  semper  illis 
interesse  ex  Eunuchi  prologo  minime  efificitur.  Immo,  vel  inde, 
quod  Terentius  omnino  huius  rei  mentionem  facit  in  Eunuchi 
prologo,  apparet  hoc  ab  usu  et  consuetudine  prorsus  alienum 
fnjsse.*^)  At  interfuerit  Luscius,  ne  ea  quidem  re  id,  quod 
Fabia  voluit,  probabile  fiet:  etenim  hoc  si  factum  esset,  Luscius 
solus  fabulam  cognovisset,  non  populus.  Deinde  Luscio  minime 
licuisse  omnes  fabulas,  quas  histriones  acturi  erant,  ,inspicere' 
satis  elucet  ex  ipsis  verbis,  quibus  poeta  in  Eunuchi  prologo 
utitur.  Dicit  enim  haec  (v.  20):  ,,postquam  aediles  emerunt, 
Perfecit  sibi  ut  inspiciundi  esset  copia".  Nempe  verbo  ,per- 
fecit*  indicatur  labore  raagno  magnaque  opera  opus  fuisse. 
Quamobrem  Donatus  recte  ad  hunc  locum  adnotat:  „mire,  quasi 
difficile  et  illicitum".^?)  ^e  id  qnidem  verisimile  est,  quod  Fabia 
1.  s.  s.  statuit,  Terentium  ipsum  de  fabula  sua  ex  duabus  Graecis 
commixta  coram  eis,  qui  cuni  Luscio  consuetudine  atque  ami- 


")  diss.  inaug.  (1863)  j).  2  n.  1. 

«»)  lib.  miscell.  (1864)  p.  76  n.  9. 

-*)  Mus.  Rhen.  nov.  XX.  (1865)  p.  579  sq.,  cui  vehementer  adstipu- 
latur  Paeckelmannus  1.  s.  s.  p.  13  sq.  —  Eodem  modo  A.  Greifeld  1.  s.  s.  p.  25. 

*')  Hac  de  re  recte  Ritschelius  in  Parerg.  I  p.  328  sq.  (Perperam 
Wagner  in  libro  miscell.  p.  76).  —  Ribbeck:  „Die  Rom,  Tragodie" 
(Lips.  1875)  p.  669.  , 

*")  cf.  Herrmanowski  1.  1.  p.  35. 

")  Eandem  vim  habet  ,perficere'  in  Hec.  prol  II  v,  12:  „Perfeci  ut 
spectarentur",  ad  quem  locum  Donatus  addit:  „Attende,  quantura  pondus 
habeat,  quod  non  ,feci'  dixit,  sed  potius  ,perfeoi',  ut  moleni  difficultatis 
ostenderet". 

citia  coniuncti  erant,  gloriatum  esse.  Nihil  igitur  inveniri  posse 
videmus,  quo  eae  difficultates,  quae  si  prologum  ad  primam 
Andriae  actionein  referimus,  valde  nos  ofiFendunt,  explicari  tolli- 
que  possint.  Quae  cum  ita  sint,  facere  non  possumus,  quin 
prologum  ad  posteriorem  actionem  referamus. 

5.  Postremo  versibus  huius  prologi  ultimis  viri  docti  usi 
sunt  (v.  24  sqq.): 

„Favete,  adeste  aequo  animo  et  rem  cognoscite, 
Ut  pemoscatis,  ecquid  spei  sit  relicuom, 
Posthac  quas  faciet  de  integro  comoedias, 
Spectandae  an  exigeudae  sint  vobis  prius".^») 

In  quibus  duos  locos  tractarunt;  unum,  quo  legitur:  „de 
integro";  deinde  versum:  „spectandae  an  exigendae  sint  vobis 
prius." 

Primum  igitur,  quid  sibi  velit  „de  integro",  quaeritur.  lam 
Donatusrogat:  „utrum  denuoan  exintegris  Graecis  ?".*')  Utraque 
interpretatio  iterum  iterumque  a  viris  doctis  prolata  est.  Taii 
modo  autem  controversia  non  tollitur.  Quaerendum  enim  est, 
utnim  vox  illa  hanc  utramque  vim  habere  omnino  possit  necne. 
Prius  si  statuimus,  hic  locus,  quippe  quo  utraque  fulciri  possit, 
omnino  hac  in  quaestione  diiudicanda  omittendus  est.  Sin  autem 
alterum  statuimus,  eo  quod  vocem  illam  tantum  unam  signifi- 
cationem  habere  posse  videmus,  controversia  omnino  non  est. 

,De  integro'  persaepe  idem  esse  atque  „denuo"  in  propatulo 
est  neque  eius  usus  opus  erit  afferre  exempla.'®)  Dixerit  quis- 
piam  hanc  significationem  ab  hoc  loco  alienam  esse,  cum  verbum 
,posthac'  quod  eodem  versu  legitur,  plane  eandem  vim  atque 
illud  ,de  integro'  praebeat.  Neque  vero  haec  TavroXoyia  hoc 
loco  multum  valet,  cum  alterum  ad  seutentiam  interrogativam 
(„posthac  spectandae  an  exigendae  sint"),  alterum  ad  relativam 
(„quas  de  integro  faciet  comoedias")  referendum  sit.  Praeterea 
non  desunt  loci,  quibus  Romani  idem  temporis  momentum  ut 
quam  accuratissime  figant,  duabus  eiusdem  fere  notionis  vocibus 
significant,  id  quod  sermonis  cotidiani  proprium  fuisse  videtur.'^) 


'*)  Quam  diversas  significatioDes  his  eisdem  verbis  viri  docti  attri- 
buerint,  ut  suam  quisque  sententiam  f ulciret,  expositum  est  supra  p.  24  adn.  50. 

")  Ab  hac  sententia  plane  sunt  diversa,  quae  Eugraptaus  adnotat, 
quaeque  idem  significare  atque  Donati  interpretationem  et  Wagnerus  et 
Paeckeknannus  putavit :  „deintegro,  cum  unam  Graecam  in  unam  Latinam 
transtulerit";  putat  igitur  Eugraphius  ,deintegro'  esse  „non  contaminatam". 

"•)  cf.  Drakenborch  (ap.  Grauert.  1. 1.  p.  15)  et  Paeckelmann  1. 1.  p.  20  sqq. 

")  Similia  exempla  sunt  multa.  cf.  Casinae  prol.  v.  33 :  „postid  rur- 
sum  denuo  Latine  Plautus  cum  latranti  nomine":  Poen.  prol.  v.  79:  „re- 
vortor  rnrens  denuo  Carthaginem"'.  ad  quem  locum  quid  Casauhonns  dixerit, 

Cum  igitur  ,de  integro'  hoc  quoque  loco  idem  significare  posse 
atque  ,denuo'  negari  nequeal,  utut  de  altera  significatione  iudi- 
cas,  unum  pro  certissimo  habendum  est  miniriie  Jicere  ex  hoc 
loco  necessario  concludere  prologum  ad  posteriorem  actionem 
pertinere.  Sed  altera  illa  significatio  quomodo  se  habeat,  vide- 
amus.  Ratiocinantur  autem  ei  viri  docti,")  qui  prologum  ad 
posteriorem  actionem  spectare  ex  hoc  loco  apparere  putant,  ita: 
„,de  integro'  idem  esse  atque  ,ex  integris  Graecis'  h.e.  ex  comoe- 
diis  Graecis  neque  tactis  neque  versis.  Si  autem  Terentius 
eiusmodi  fabulam  primus  verterit,  hanc  spectatoribus  Bomanis 
novam  esse.  ,De  integro'  igitur  idem  esse  atque  ,novas'.  His 
autem  verbis  novas  fabulas,  quas  se  facturum  esse  Terentius 
dicit,  opponi  Andriae  fabulae,  unde  Andriam  tum  iterum,  non 
primum  agi  appareat.  Quae  argumentatio  minime  probanda  est. 
Ego  enim  dubito,  possitne  omnino  ,de  integro'  eam,  quam  Donato 
auctore  nullo  exemplo  allato  Wagner  (1.  s.  s)  probat,  significa- 
tionem  habere.  Dicit  enim  Terentius  ,de  integro',  non  ,ex  integris 
Graecis'.  Sed  sit  ,de  integro'  hoc  loco  idem  atque  ,ex  integris 
Graecis',  tamen  ,ex  integris  Graecis'  minime  idem  est  atque 
,novas  comoedias'.  Eam  enim  solam  fabulam  novam  appellari 
supra  vidimus,")  quae  non  modo  ex  fabuia  Graeca  a  nullo 
antea  comico  Latino  conversa  expressa  est  (=  ex  integra  Graeca), 
sed  etiam  primum  apud  spectatores  data  est.  Ea  igitur  fabula, 
quae  ex  integra  Graeca  conversa  est,  quotienscumque  agebatur, 
hanc  notam  semper  retinebat.  Hoc  cum  ita  sit,  si  ,de  integro' 
idem  esset  atque  ,ex  integris  fabulis',  Terentius  diceret  eam  fa- 
bulam  Graecam,  ex  qua  Andriam  suam  fecisset,  ab  alio  vel  aliis 
comicis  Latinis  antea  conversam  esse,  se  autem  posteris  tempori- 
bus  eas  fabulas  Graecas  expressurum  esse,  quae  nondum  ad 
illud  tempus  ab  ullo  comico  Latino  conversae  essent.'*)     Haec 


legas  apud  Naudetum:  Plauti  com.  ed.  Parisiis  1832  vol.  III  p.  10.  Huc 
referendum  est  ,etiam  quoque'  (cf.  Handii  Tursellinus.  Lips.  1832  vol.  II 
p.  557  sq.),  ,rursus  denuo''  (cf.  Handium  II  p.  279,  qui  egregie  dicit  hanc 
esse  abundantiam  familiaris  sermonis),  ,deinde  tum'  (cf.  Hand.  II  p.  242, 
qui  hoc  loco  eos  locos  collegit,  quibus  ,deinde'  coniungitur  cum  verbis  ,tura, 
tunc,   postea,    post,   porro,  mox,  postremo,  ad  extremum,  deinceps,  igitur*). 

")  Herrmanowski  1.  s.  s.  p.  36.  —  "Wagner  1.  s.  s.  p.  78  sq.  —  cf. 
Karsten  1.  1.  p.  220. 

*')  cf.  supra  p.  8  adn.  13. 

'•'*)  Hanc  interpretationem  Nencini  (1.  s.  s.  p.  22  sq.)  defendit.  Putabat 
enim  Terentium  eandem  fabulam  Graecam  ,Andriam'  convertisse,  quam 
antea  Caecilius  in  sua  Andria  convertisset.  Sed  primum  de  Caecili  Andria 
a  viris  doctis,  imprimis  a  Eitschelio  (Parerg.  I  p.  133  adn.  —  cf.  quoque 
Ribbeck:  CJomic.  Rom.  frgta.*  p.  41)  valde  dubitatur;  deinde  ,de  integro', 
si  idom  est  atque  ,ex  integra  Graeca',  spectatoresne  quid  Terentius  dixerit, 

autem  verba  cum  poeta  tion  minus  in  prologo  ad  Andriae  pri- 
mam  actionera  pertinentem  dicere  potuerit  quam  in  posterioris 
actionis  prologo,  inde  omnino  nihil  concludi  potest 
Deinde  ad  versum  27  viri  docti  provocaverunt: 
„Spectandae  an  exigendae  sint  vobis  prius". 
Quae  verba  Karstenus  (1.  s.  s.  p.  220)  cum  Drakenborchio'^)  ita 
interpretatur:  „debet  igitur  populus  pemoscere  ex  hac  fabula, 
utrum  novae,  quas  faciet,  in  posterum  spectandae  sint  an  exi- 
gendae  prius  quam  spectentur",  id  quod  intellegi  non  possit  nisi, 
„si  prologus  recitatus  est  in  altera  fabulae  actione,  immo  tunc 
haec  aptissima  sunt  et  continent  obiurgationem  prorsus  dignam 
et  lepidam  spectatorum,  qui  in  prima  Hecyrae  actione  id  com- 
miserant,  quod  ironice  perstringitur,  ut  exigerent  fabulam,  ante- 
quam  spectarent  aut  cognoscerent  (Hec.  prol.  v.  3)".  Hoc  cum 
ita  sit,  putat  vir  doctus  ,spectare'  hoc  loco  significare  non  posse 
,probare'  neque  ,prius'  idem  esse  atque  ,potius'.  At  cum  Hecyra 
tribus  annis  ante  (ex  sententia  Earsteniana)  exclusa  sit,  vix 
credi  potest  spectatores  hanc  Terenti  „ironiam"  percepisse,  praeser- 
tim  cum  Romae  non  raro  factum  esse  videatur,  ut  fabulae  exi- 
gerentur  priusquam  ad  finem  spectarentur,  id  quod  statim  osten- 
dam.  Deinde  viri  docti  interpretatio  verborum  et  ,prius'  et 
,spectandae'  nimis  artificiosa  esse  mihi  videtur.  ,Prius'  enim 
persaepe  nihil  aliud  significare  nisi  ,potius'  ne  Karstenus  quidem 
negabit.  Quae  exempla  afferre  non  opus  est.  Neque  est,  cur 
hoc  loco  ,prius'  solam  temporis  rationem  indicare  debeat.  ,Spectare' 
autem  per  se  minime  idem  esse  atque  ,probare'  concedendum 


ex  hoe  solo  verbo  ,de  integro'  animis  percepturi  fuerint,  equidem  dubito. 
Et  licet  perceperint,  num  potest  cogitari  Terentium  ultro  confessum  esse 
se  suam  primam  fabulam,  qua  sese  commendari  vehementer  cupiebat,  Caecili 
fabula  eiusdem  nominis  adhibita  confecisse?  —  At  si  Terentius  Caecili 
fabulam  in  suam  rem  converterat,  curnam  Luscius  ei  non  obiecit,  quod 
furtum  commisisset?  Nencini  dicit  Luscium  suspicari  minime  potiusse 
Terentium  in  ea  fabula,  quam  Caecilius  ,magna  cum  admiratione'  legisset, 
ipsum  in  Caecilium  furtum  commisisse.  Praeterea  CaecUius  cum  viveret, 
non  tam  furtum  quam  auxilium  amicorum  Terentio  crimini  dandum  fuisse: 
huc  spectare  Heaut.  prol.  w.  22/24.  Sed  primum  Hieronymi  testimonio 
evincitur  Caecilium  a.  168  a.  Chr.  mortuum  esse  (cf.  Hauler:  Phorm.  ed.'  p.  15 
n.  3  et4).  Terentius  igitur  auxilio  Caecili  uti  non  potuit,  furtum  igitur  commisit. 
Tum  quod  Luscium  hoc  suspicari  potuisse  Nencini  negat:  constat  ex  Andriae 
prologi  vv.  16—21  Luscium  Andriam  Terenti  accuratissime  cognitam 
habuisse.  An  censemus  eum,  qui  primo  obtutu  intellexit  Terentium  Andriam 
suam  ex  duabus  fabulis  Graecis  iisque  inter  se  simillimis  confecisse,  eundem 
non  animadvertisse  Terentium  Caecili  Andria  usum  esse,  praesertim  cum 
Terentius  eundem  titulum  atque  Caecilius  fabulae  suae  dederit?  Parum 
igitur  probabilis  est  NencHnii  sententia. 
**)  Apud  Grauortum  1.  s.  s.  p.  16. 

est  et  apparet  ex  Hec.  prol.  IT  v.  4:  , 

„Novas  qui  exactas  feci  ut  inveterascerent  ...       i 

(v.  12)  Perfeci  ut  spectarentur:  ubi  sunt  cognitae, 
Placitae  sunt."  (=  probatae  sunt). 
Aliud  igitur  est  ,spectari',  aliud  ,placere'.  Sed  conferas  eiusdem 
prologi  hos  versus: 

(4.)  „Novas  qui  exactas  feci  ut  inveterascerent  ... 
(7.)  Partim  sum  earum  exactus,  partim  vix  steti. 

(10.)  Easdem  agere  coepi. 

(12)  Perfeci  ut  spectarentur:  ubi  sunt  cognitae, 

(13.)  Placitae  sunt." 

Ex  quibus  apparet:  I,  Romae  persaepe  factum  esse,  ut  fa- 
bulae  exigerentur.  II,  ,spectarentur'  hoc  loco  positum  esse  pro 
jUsque  ad  finem  spectarentur'.  IUae  igitur  fabulae  exactae  om- 
nino  non  ad  finem  spectatae  erant.  Sequitur  igitur,  ut  specta- 
tores,  si  comoedia  displicebat,  strepitu  et  clamore  actores  loquentes 
interruperint  et  impediverint,  ne  fabula  ad  finem  ageretur.^^) 
Quae  cum  ita  sint,  verba  ,fabulam  spectare'  h.  e.  ,usque  ad 
finem  spectare'  paene  idem  est  atque  ,fabulam  probare'.  Accedit, 
quod  hoc  loco  ,spectandae'  opponitur  fabulis  ,exigendis'.  Quam  ob 
causam  suo  iure  omnes,  quantum  video,  interpretes  Donatum 
secuti  ,spectandae'  explicant  verbo  ,probandae'.  Sequitur  ergo, 
ut  Terentius,  etiamsi  fortunam  scaenicam  dubiam  esse  ipse  non- 
dum  usu  didicerat,  tamen  haec  verba  dicere  potuerit.  Itaque 
ne  ob  hunc  quidem  locum  Andriae  prologum  post  Hecyram 
primum .  exactam  h.  e.  ad  posteriorem  Andriae  actionem  com- 
positum  esse  necesse  est. 

His  dictis  omnes  eos  locos,  quibus  freti  viri  docti  hunc 
prologum  posteriori  actioni  attribuerunt,  examinavimus  atque  ex 
his  omnibus  argumentis  unum  illud  (cf.  p.  45  sqq.)  tantum 
valere  intelleximus :  quo  satis  demonstratur  prologum  posteriori 
actioni  attribuendum  esse. 


**)  Idem  dicit  Drakenborchius  1.  s.  s.  (ad  v.  27)  et  appwet  ex  Phorm. 
prol.  V.  32:  „Quom  per  tumultum  noster  grex  motus  locost",  et  ex  Hec. 
prol.  II  V.  25  sqq: 

„Quom  primum  eam  agere  coepi,  pugUum  gloria, 

[Funambuli  eodem  accessit  expectatio] 

Ck)mitum  conventus,  strepitus,  clamor  mulierum 

Fecere  ut  ante  tempus  exirem  foras." 
et  V.  34 :   „Ego  interea  meum  non  potui  tutari  locum".     Hac  re  id  quoque 
explicatur,    quod   poeta  in  omnibus  fere  prologis  a  spectatoribus  perspicuis 
verbis  siientium  expetit  (cf .  supra  p.  21  sq.).  —  Nimium  igitur  dicit  poeta  in 
Hec.  prol.  I  v.  1  sq.     (Dziatzko):    „Hecyra  quom   datast 
Nova,  ei  novom  intervenit  vititim  et  calamitas." 

Huic  vero  sententiae  vehementer  repugnare  videtur  is  locus, 
quem  viri  docti,  qui  ab  altera  parte  stant,  ut  suam  sententiam 
probarent,  attulerunt.  Ex  verbis  enim  (v.  24):  „Et  rem  co- 
gnoscite"  colligere  licere  dicit  Dziatzko  (1.  s.  s.)  spectatores 
„rem"  nondum  cognovisse,  fabulam  igitur  aut  cum  nostro  pro- 
logo  primum  actam  aut  antea  exactam  fuisse.  Hoc  alterum  si 
statuamus,  nullo  modo  fieri  potuisse,  quin  poeta  uno  certe  id 
verbo  indicaret.  Praeterea  Phormionis  prologi  v.  31  sqq.  poetam 
unius  tantum  exactae  fabulae  (Hecyrae)  mentionem  facere,  ut 
nostmm  prologum  primae  esse  fabulae  primum  actae  confidenter 
credamus.  Parum  probabile  esse  ego  quoque  arbitror,  si  prima 
Terenti  fabula  cum  primum  ageretur,  exacta  esset,  antiquos 
testes  hac  de  re  tncuisse.  Hoc  igitur  ab  omni  verisimilitudine 
alieiium  est  neque  quisquam  fere  umquam  negavit  Andriam, 
cum  primum  ageretur,  stetisse.^') 

Qui  locus  cum  gravissimo  testimonio  esse  videatur,  attente 
quaeris,  quonam  modo  alterius  sententiae  sectatores  hunc  locum 
explicaverint,  qui  ipsorum  opinioni  aperte  repugnet.  Frustra 
vereor  ne  quaeras.  Fere  omnes  enim  viri  docti  hunc  locum, 
quo  eorum  sententia  valde  concutitur,  omnino  non  commemorant, 
quasi  illa  difficultas  eo,  quod  non  memoratur,  etiam  toUatur. 
Wagnerus  (1.  s.  s.  p.  77)  primus  hoc  ,rem  cognoscite'  explicare 
conatus  est:  ait  Andriam  iam  fuisse  actam  et  cognitam;  aliam 
igitur  interpretationem  admittendam  esse:  ,nunc  id  facite,  quod 
nuper  (i.  e.  ,cum  Hecyra  primum  ageretur')  non  fecistis,  primum 
rem  cognoscite,  deinde  iudicate'.  Hoc  ferri  nequire  ostendit 
Paeckelmannus  (1.  s.  s.  p.  16  sq.);  praeterea  vel  ob  eam  rem  hoc 
probandum  non  est,  quod  inter  Hecyram  et  Heautontimorumenon 
nullam  fabulam  a  Terentio  in  scaenam  prolatam  esse  constat. 
Post  Wagnerum  Herrmanowski  (1.  s.  s.  p.  35  sq.)  et  A.  Spengel'^) 
locum  recte  mea  sententia  interpretati  sunt.  Duo  enim  nobis 
sunt  quaerenda:  unum,  quid  significet  ,res';  alterum,  quid  signi- 
ficet  ,cognoscere'. 

I.  Rem  idem  esse  atque  ,fabulara'  Dziatzko  censet  neque 
hanc  sententiam  veram  esse  posse  negandura  est.^*)  Neque 
tamen  haec  interpretatio  una  omnium  necessaria  est.  Etenim 
in  V.  8  poeta  incipit : 

")  Negavit  solus  Reinhold  Klotzius  in  Andr.  edit.  (1865)  praef.  p.  13 
(cf.  p.  XI). 

'^)  V.  Andr.  edit.  (Berolini  1875)  adn.  ad  v.  24.    —   Ita  iam  Draken- 
borchius  (apud  Grauertuin  1.  I.  p.  15). 
■*)  cf.  Asin.  prol.  v.  13: 

^lnest  lepos  iudusque  in  hac  comoedia: 
Ridicula  res  est :    Date  benigne  operam  mihi". 

4* 

„Niinc,  quam  rem  vitio  dent,  quaeso  animum  adtendite". 
Quo  loco  res  est  ,contaminatio*.  Itaque  illo  quoque  loco  res  signi- 
ficare  potest  ,contaminatio'  vel  ,controversia  de  contaminatione*. 

II.  Deinde  quaeritur,  quae  vis  subiecta  sit  voci  ,cogno- 
scere'.  ,Cognoscere'  verbum  de  ea  re  dici  posse,  de  qua  Dziatzko 
illud  vult  intellegi,  rem  dico  quam  adhuc  omnino  nescivimus, 
in  promptu  est.*")  Sed  idem  verbum  de  iudice  quoque  dicitur, 
cuius  est  aliquam  rem ,  de  qua  diverso  modo  iudicari  potest, 
cognoscere  h.  e.  examinare  et  diiudicare ;  veluti  Seneca  dicit  in 
Medea  v.  194:  „Si  iudicas,  cognosce  (h.  e.  priife),  si  regnas,  iube". 

Clarius  Cicero  in  Verr.  II  48,  118:  „. .ut...de  rebus  ab 
isto  cognitis  iudicatisque  et  de  iudiciis  datis  dicere  desistamus". 
Haec  vis  verbi  istius  optime  intellegitur  eis  locis,  quibus  co- 
gnoscere  cum  praepositione  ,de'  coniungitur;  veluti  Cicero  in 
Verr.  I  10,  27:  „hac  de  re  ostendit  se  ipsum  cogniturum"  et 
ibidem  II  7, 19 :  „statim  Messana  litteras  Halaesam  mittit  (...),  ut 
Halaesinus  ad  se  Dio  continuo  veniret;  se  de  hereditate  velle 
cognoscere  .  .  .".  Quibus  locis  omnibus  ,cognoscere'  significat 
jiudicium  facere  de  aliqua  re'.  Quae  significatio,  cum  et  Plautus 
et  Terentius  spectatores  persaepe  iudices  faciat  in  prologis,**) 
hoc  quoque  loco  aptissima  est  „Cognoscite  rem"  igitur  oportet 
interpretemur :  „Examinate  contaminationem  et  diiudicate  hanc 
controversiam",  quae  verba  nil  obstat  quominus  Terentium  in 
posterioris  actionis  prologo  dixisse  arbitremur. 

Neque  miramur,  quod  Terentius  hac  potissimum  voce  utitur; 
dicit  enim  hoc  loco  (v.  23  sqq) :  „  . .  .  malefacta  nenoscant  sua. 

Favete,  adeste  aequo  animo  et  rem  cognoscite, 

Ut  pernoscatis"  etc.,") 
quibus    in   verbis    elegans    est  gradatio.     Optime  autem  tertio 
loco  convenit:   „pernoscatis"  h.  e.  accuratissime  cognoscatis,  ne 
umquam  in  posterum  fallamini.*^) 

*")  cf .  Casinae  prol.  v.  16 :  „Verum  ut  cognoscant,  dabimus  operam  sedulo". 
**)  Adelph.  prol.  v.  4:  „Indicio   de  se  ipse   erit,   vos  eritis  iudices". 
Eun.  prol.  v.  29:  „Id  ita  esse  vos  iam  iudicare  poteritis," 
Heaut.  prol.  v.  12:  „Vostrum  iudicium  fecit,  me  actorem  dedit." 
Capt.  prol.  V.  67:  „Abeo.  Valete,  iudices  iustissimi". 
cf.  Fabiam  1.  s.  s.  p.  283  sq. 
*')  Aliis  quoque  locis  complura  verba  composita  verbi  ,nosco'  Terentius 
inter  se  coniungit;  cf.  Eun.  prol.  w.  42/45.  —  Heaut.  v.  218  (=  II,  1,  6).  — 
cf.  Leo  1.  s.  s,  p.  15  sqq. 

*•)  Similiter  hoc  verbum  Terentius  eleganter  sciteque  usurpavit  in 
Eun.  prol,  exitu: 

,Ut  pemoscatis,  quid  sibi  Eunuchus  velit', 
quippe  quam  in  fabulam  adversarii  vehementer  invecti  essent.  —  cf.  Adelph. 
prol.  V.  12.  — 

lam  ea  quae  adhuc  enarravimus,  complectamur,  ut  quidnam 
de  hoc  prologo  iudicandum  sit,  intellegamus.    Apparuit  nimirum : 

I.  a)  nullum  omnino  locum  exstare,  ex  quo  necessario 
efficiatur,  ut  prologus  ad  primam  fabulae  actionem  pertineat. 

b)  vv.  8—21  intellegi  non  posse,  nisi  si  fabuia  antea  et 
iniquis  Terenti  et  toti  populo  nota  fuerit.  Sequi  igitur,  ut 
prologus  ad  posteriorem  actionem  spectet. 

II.  Haec  posterior  actio  quo  anno  fuerit,  ex  ipso  Andriae 
prologo  apparere  mihi  videtur: 

1.  Prologum  Andriae  primum  omnino  Terenti  prologum 
esse  collegimus  et  ex  prologi  vv.  1 — 7  et  ex  prologi  w.  22  et 
23  et  ex  omnibus  Terenti  prologis  inter  se  collatis. 

2.  Sequitur  igitur,  ut  Andriae  prologus  ante  Heautonti- 
morumeni  prologum  et,  cum  inter  Hecyram  (I)  et  Heautonti- 
morumenon  nulla  Terenti  fabula  acta  sit,  etiam  ante  Hecyrae 
primam  actionem  compositus  sit. 

3.  Hoc  cum  appareat,  sequitur,  ut  posterior  Andriae  actio 
ante  Hecyram  (I)  h.  e.  ante  Aprilem  anni  165  a.  Chr.  fuerit. 
Sed  cum  ante  Aprilem  Romae  ludi  non  fuerint,  efficitur  illam 
eodem  anoo  (166  a.  Chr.)  atque  primam  Andriae  actionem 
fuisse:  nempe  iterum  actam  esse  Andriam  probabile  est  anno  166 
ludis  Eomanis. 

His  expositis  quid  Terentio  anno  166  accidisse  putem, 
breviter  exponam :  Terentius  Aprili  anni  166  Andriam,  primam 
fabulam  suam,  in  scaenam  protulit  nullo,  ut  sibi  proposuerat, 
prologo  addito.  Andria  stetit.  Ob  ipsam  hanc  rem  poeta  vetus 
eiusque  asseclae,  ut  poetara  novum,  cuius  statim  prima  fabula 
placuerat,  a  scribendo  deterrerent,  impetus  in  eum  fecerunt 
eiusque  fabulam  vituperaverunt,  quod  e  duabus  fabulis  Graecis 
contaminatis  conflata  esset.  Yerum  istae  criminationes,  quippe 
quae  a  poeta  vetere  a  populo  iamdudum  cognito  factae  spar- 
saeque  essent,  poetae  novo  periculum  ofFerebant  haud  mediocre. 
Quas  ut  reiceret,  Terentius  occasione  data  se  defendere  cupiebat. 
Simul  eius  intererat  scire,  quid  de  contaminatione  populus  iu- 
dicaturus  esset.  Qua  de  causa  perfecit,  ut  eodem  anno  Andria 
iterum  ageretur,  et  tum  praemisit  fabulae  eum,  quem  habemus, 
prologum,  quo  et  blanda  et  eleganti  adulatione  usus  dixit,  cum 
primum  de  fabulis  scribendis  cogitavisset,  id  solum  sibi  spectan- 
dum  esse  sese  ciedidisse,  ut  fabulae  populo  placerent,  sed  cum 
iniqui  se  aggressi  essent  propter  fabulas  contaminatas ,  se  in- 
tellegere  prologum  sibi  scribendum  esse,  quo  se  defenderet  ad 
Naevium,  Piautum,  Ennium  provocans.  Denique  blande  et 
docte  rogat  spectatores,  ut  faveant,  adsint  aequo  animo  et  iilam 

contamioationis  controversiam  diiudicent,  ut  pernoscant,**)  ec- 
quid  spei  sibi  sit  relicuom  etc.  Non  igitur  rogat,  ut  hanc 
unam  Andriam  probent,  quippe  quam  paulo  ante  probaverint. 
Neque  vero  tum  spectatores  sciverant  fabulam  contaminatam 
esse.  Nunc  igitur  petit,  ut  spectatores  diiudicent,  liceatne 
omnino  fabulam  contaminare. 

Ita  si   prologus   percipitur,  optime  me  iudice  convenit  ei 
tempori,  quo  poeta  fabulas  scribere  modo  coeperat. 


Caput  V:  Appendix  critica. 

§  1.     De  Heautontimorumenl   prologi  versibus  48/50  et 
Hecyrae  prologi  alterius  versibus  41—43. 

In  Heautontimorumeni  prologo  legimus  hos  versus  (48 — 50) : 
„Si  numquam  avare  pretium  statui  arti  meae 
Et  eum  esse   quaestum  in  animum  induxi  maxumum, 
Quam  maxume  servire  vostris  commodis." 

Eidem  versus  leguntur  in  Hecyrae  prologo  altero  (vv.  41/43). 
Quos  versus  cum  utroque  loco  appareat  admitti  non  posse, 
quaeritiir,  utro  loco  sint  genuini. 

Primum  videmus  omnes  codices  praeter  Bembinum  hos 
tres  versus  utroque  loco  exhibere;  codicem  Bembinum  (A)  tres 
versus  solum  in  Hecyrae  prologo  praebere,  contra  Heautontimo- 
rumeni  loco  tertium  tantum  horum  versuum.  Cum  vero  tertius 
versus  duobus  prioribus  omissis  sensu  careat,  hoc  loco  in  codice 
A  illos  duos  versus  per  errorem  librarii  omissos  esse  manifestum  est. 

Deinde  Donatum  hos  versus  in  Hecyrae  prologo  legisse  ex 
eius  commentario  licet  statuere;  qui  cum  ad  Heautontimorume- 
non  non  servatus  sit,  legeritne  Donatus  hos  versus  in  hoc  quo- 
que  prologo,  nescimus.*)  Neque  enim  quicquam,  opinor,  Donati 
verbis  probatur,  qui  adnotat  ad  Eun.  prol.  v.  1:  „attendenda 
poetae  copia,  quod  in  tot  prologis  ab  eadem  causa,  eisdem  fere 
sententiis,  variis  verbis  utitur". 

Itaque  cum  desint  testimonia  antiqua,  utro  loco  hi  versus 
ad  sententiarum  seriem  aptiores  sint,  demonstrandum  est. 

Heautontimorumeni  prologi  vv.  1 — 34  Ambivius  de  poeta 


**)  Attendendum  est  poetam  dicere  (v.  24  sq.) :  „Rem  cognoscite, 
ut  pernoscatis,  ecqmd  spei  sit  relicuom"; 
Eursus  igitur  blandimentis  utitur,  dum  spectatores  iudices  facit. 

^)  Eugraphius  hos  versus  solum  in  Hecyrae  prologo  legisse  videtur 
(cf.  Terenti  edit.  Reinh.  Klotzii  [Lips.  1838/40]  U  p.  342  ad  v.  39). 

eiusque  rebus,  a  v.  35  de  se  ipse  loquitur.  Petit  a  spectatori- 
bus,  ut  hanc  fabulam  silentio  spectent,  ut  sibi  liceat  statariam 
agere.  Etenim  ceteras  fabulas  plerumque  motorias  esse,  ita  ut 
sibi  partes  servi  currentis,  irati  senis,  similes  agendae  sint  Sua 
ipsius  igitur  causa  sese  hoc  petere  a  spectatoribus,  non  a  poetis, 
quippe  qui  sibi  solas  fabulas  laboriosas  deferant.  Sequentibus 
versibus  (v.  48  sqq.),  quo  iure  ad  spectatores  se  vertat,  exponit: 
numquam  sese  id  spectasse,  ut  ipse  quam  maximum  lucrum 
caperet,  sed  omnibus  temporibus  voluisse  servire  spectatorum 
commodis.  Hoc  cum  ita  sit,  sibi  faveant  vel  eo  consilio,  ut 
alii  actores  adulescentuli,  qui  populi  commodis  neglectis  suum 
lucrum  quaerant,  successum  fortunamque  scaenicam  penes  spec- 
tatores  esse  intellegant. 

Omnibus  igitur  his  versibus  Ambivius  de  se  loquitur 
deque  suo  actoris  officio  atque  labore;  quem  laborem  ut  minu- 
ant,  spectatores  orat.  Etenim  se  ipsum  nihil  curasse  nisi  eorum 
commoda  neque  umquam  id  fecisse,  quod  alii  actores  faciant, 
qui  suum  ipsorum  quaestum  sectentur.  Sermonis  sensus  est 
perspicuus  et  dilucidus.  Ex  vv.  51/2,  quibus  de  aliis  verba 
facit,  qui  sibi  placere  malunt  quam  populo,  necessario  efficitur, 
ut  Ambivius  se  populo  magis  servire  studere  quam  sibi  antea 
dixerit.  Quod  re  vera  versibus  illis,  de  quibus  agitur,  48/50 
factum  est.  Hi  igitur  versus  non  modo  ab  hoc  loco  non  ab- 
horrent,  sed  etiam  ad  vv.  51  et  52  recte  percipiendos  neces- 
sarii  sunt. 

Contra  in  Hecyrae  prologo  hi  versus  etsi  ferri  possunt, 
tamen  ad  contextum  rerura  ac  verborum  minime  necessarii 
sunt.  Neque  Amdohrius,^)  qui  versus  huic  prologo  attribuendos 
esse  probare  studet,  quicquam  argumenti  profert;  dicit  enim 
nihil  nisi  haec:  „versus  cur  minus  in  hunc  prologum  quadrare 
videantur,  non  habeo  dicere". 

Accedit  hoc  alterum:  Terentium  in  prologis  scribendis 
figuris  rhetoricis  uberrime  usum  esse  Leo')  nuper  ostendit.  Legas 
autem  quaeso  Heaut.  prol.  vv.  48—52: 

„Si  numquam  avare  pretium  statui  arti  meae 

Et  eum  esse  quaestum  in  animum  induxi  maxumura, 

Quam  maxume  servire  vostris  commodis: 

Exemplura  statuite  in  me,  ut  adulescentuli 

Vobis  placere  studeant  potius  quam  sibi". 

Has  duas  figuras,  si  illos  versus  hoc  ex  loco  eieceris,  perdes. 
Contra  legas  iJlis  versibus  omissis  Hec.  prol.  vv.  38—40,  44: 

*)  diss.  inaug.  p.  19  sqq. 
')  Anal.  Plaut.  11  p.  15  sqq. 

„Nolite  sinere  per  vos  artem  musicam 
Becidere  ad  paucos:  facite  ut  vostra  auctoritas 
Meae  auctoritati  fautrix  adiutrixque  sit. 
Sinite  impetrare  me,  qui  in  tutellam  meam"  sq. 
Tantum  igitur  abest,  ut  si  illa  verba  retinueris,  nova  quae- 
dam  figura  appareat,  ut  illis  insertis  adnominatio  („nolite  sinere" 
—  „sinite")  prorsus  infirmetur. 

Quibus  causis  commotus  hos  versus  soium  in  Heautontimo- 
rumeni  prol.  legendos  esse  contra  plerosque  viros*)  doctos  censeo, 

§  2.    De  Heautontlmorumeni  prologi  versu  sexto. 

In  Heautontimorumeni  prologo  legitur  hic  versus  (6): 
„Duplex  quae  ex  argumento  facta  est  simplici". 
Qui  locus  est  conclamatissimus  inter  viros  doctos.  Duo  enim  suut, 
quibus  iterum  iterumque   viri  docti  soUicitentur:    scilicet  sitne 
omnino    versus    iste  genuinus,    dubitant   nec  quomodo  versus 
sit  legendus,  possunt  expedire. 

Primus  W.  Dine^)  versum  Terentio  indignum  esse  censuit 
atque  expunxit.  Multi  autem  exstiterunt  eiusdem  defensores 
rationis,  sicut  Ritschelius,^)  Fleckeisenus,')  Dziatzko,^)  W.  Wag- 
ner,')  Fabia,^°)  Karsten.")  Sed  versum  cur  insiticium  esse  viri 
docti  putaverint,  frustra  quaeris.  Nam  quod  Dziatzko  et  Fabia 
aiunt  versum  grammaticorum  sapientiam  sapere,  haec  ratio  futilis 
esse  mihi  videtur.  Nullum  igitur  argumentum  viri  docti  attu- 
lerunt,  quo  probaretur  versum  spurium  esse;  versum  etiam 
necessarium  esse  neque  omnino  desiderari  posse  ex  versibus 
sequentibus  apparere  nuperrime  Skutschius  ")  demonstravit.  Teren- 
tium  enim  dicere  v.  7: 

„Novam  esse  ostendi  et  quae  esset". 

*)  Versus  ex  Heaut.  prol.  expulerunt  vel  uncis  secluserunt  "Wagner 
in  Hautont.  edit.  (Berolini  1872)  et  in  annal.  phil.  nov.  XIC  p.  281  et  in 
omnium  Terenti  fabb.  edit.  (Cambridge  1869).  —  Umpfenbach  in  Ter.  edit. 
(Berol.  1870).  —  Fleckeisen  in  altera  Terenti  fabb.  edit.  (Lips.  1898).  — 
Amdohr  1.  s.  s.  p,  19  sqq.  —  Leo  quoque  in  commentatione  sua  versus 
Hecyrae  prologo  attribuit.  —  Contra  versus  in  Hec.  prol.  uncis  secluserunt 
Dziatzko  in  edit.  Tauchnitz,  (1884;  cf.  praef.  p.  XXXIV)  et  Fleckeisen  in 
priore  edit.  Teubn.  (1857). 

*)  Ihne  in  diss.  inaug.  (thesis  14).  . 

i  Eitschelius  in  Mus.  nov.  Ehen.  VI  (1848)  p.  446  et  in  Parerg.I  p.  381  n. 

')  Fleckeisen  in  editionibus  Teubn. 

*)  Dziatzko  in  diss.  inaug.  p.  10— 11  et  in  edit.  Tauchnitz.  praef.  p. 
XXIII. 

^  "Wagner  in  annal.  philol.  nov.  1865  p.  284;  in  Ter,  fabb,  edit,  (Cam- 
bridge  1869);  in  Hautont,  edit,  (1872), 

">)  Fabia  1,  s.  s.  p,  18.  ")  Karsten  1.  s.  s.  p.  196  sq,  et  201, 

1»)  Skutschius  in  Philologi  tom.  LIX  (1900)  p.  5  sq. 

Duas  igitur  res  se  demonstrasse  poetam  dicere;  unam:  ,fabulam 
novam  esse',  id  quod  versu  4  factum  esset;  alteram  „quae  esset^^ 
h.  e.  „qualis  esset",  id  quod  adhuc  non  factum  esset  nisi  versu  6. 
Itaque  cum  versus  7 — 9  revera  ad  Heautontimorumeni  prologum 
pertinere  nunc  constaret,  sequi,  ut  etiam  versus  6  genuinus  esset. 
Quare  quoniam  versum  necessarium  esse  cognovimus,  quonam 
modo  legendus  sit,  videamus.  Proficiscendum  est  a  codicum 
lectione: 

codex  A  exhibet:  „Duplex  quae  ex  argumento  facta 
est  duplici"  („8implici"  corr.  manus  rec.). 
cetericodd. :  „Duplex  quae  ex  argumento  facta  est  simplici". 
Neque  vero  dubium  est,  quin  „duplici",  quod  prior  manus  codicis 
Bembini  praebet,  ferri  non  possit,  quo  violentur  praecepta  metrica. 
Qua  de  causa  prorsus  sunt  reiciendae  hae  lectiones:  et  „duplex 
quae  ex  argumento  facta  est  duplici"  (ut  Guyet,*')  Bipontini,!*) 
Donner,!'')  Benfey,^*)  Kampe^'))  et  „simplex  quae  ex  argumento 
facta  est  duplici"  (ut  TanaquQ  Faber,")  Bentley")). 

Certum  igitur  est  versus  exitum  verbo  „simplici"  effici 
necesse  esse.  At  quinam  sit  sensus  huius  versus,  quo  facilius 
perspiciamus,  a  facillimis  ordiamur  oportet 

Foeta  dicit  fabulam  factam  esse  ex  argumento  simplicL 
Scimus  autem  fabulas  Bomanorum  palliatas  ex  fabulis  Graecis 
conversas,  non  poetarum  Latinorum  ingenio  fictas  esse.  Perspi- 
cuum  igitur  est  hoc  loco  ,argumentum'  pertinere  ad  fabulae 
Graecae  arguraentum,  ita  ut  „ex  argumento  simplici  facta"  idem 
sit  atque  „ex  fabula  Graeca  simplici".  Quaenam  porro  fabula 
Graeca  aut  est  aut  appellari  potest  „simplex"?  Vox  „simplex" 
duas  significationes  habet,  aut  propriam,  ita  ut  voci  „duplex" 
opponatur,  aut  translatam,  ita  ut  fere  idem  sit  atque  verbum 
„unus".'°)  Quarum  notionum  si  posteriorem  recipimus,  sensus 
verborum  „facta  ex  argumento  simplici"  h.  e.  „facta  ex  una 
fabula  Graeca"  maxime  perspicuus  est  Sed  quid  sibi  velit 
„duplex",  non  intellegitur.  Sin  autem  priorem  notionem  recipi- 
mus,  neque  quae  fabula  Graeca  „simplex",  neque  quae  Latina 
„duplex"  appellata  sit,  in  promptu  est.  Nec  mirum,  quod  hac 
de  re  quid  iudicandum  sit,  viri  docti  valde  inter  se  dissentiunt 

")  Guyeti  sententiam  cognovi  ex  Fabiae  libro  p.  18  n.  3. 
")  cf.  Schmiederi  edit.  1794  (Halis). 

")  cf.  Venedigerum  in  annal.  nov.  philol.  CIX  (1874)  p.  135. 
'")  cf.  Venedigerum  1.  s.  s. 

")  „Die  Lustspiele  des  Terenz  und  ihre  griechischen  Originale". 
Progr.  V.  Halberstadt  1884. 

**)  cf.  Schmiederi  edit.        **)  In  Bentlei  edit.  altera  Lipsiae  1791. 
«")  cf.  Leo:  Anal!  Plaut.  (1898)  p.  22  sq. 

I.  Apud  Donatum  in  Phonn.  praef.  p.  14  1.  20  R.  legimus 
haec:  „argumentum  quoque  non  simplicis  negotii  habet  nec  unius 
adulescentis  ut  in  Hecyra,  sed  duorum  ut  in  ceteris  fabulis.^^i) 
et  apud  Euanthium  in  Reifferscheidii  edit.  Euanthi  et  Donati 
commenti  de  comoedia  (lib.  univ.  Vratislav.  1874/75)  p.  7  1.  4  sqq.: 
„Illud  etiam  inter  cetera  eius  laude  dignum  videtur,  quod  lo- 
cupletiora  argumenta  ex  duplicibus  negotiis  delegerit  ad  scriben- 
dum.  Nam  excepta  Hecyra,  in  qua  unius  Pamphili  amor  est, 
ceterae  quinque  binos  adulescentulos  habent."  Horum  gramma- 
ticorum  doctrina  accepta  Nannius,  quem  Schmieder  in  editione 
sua  sequitur,  versum  explicat  ita:  „et  apud  Menandrum  omnia 
simplicia  fuisse,  unum  senem,  iuvenem,  amicam,  servum;  a 
Terentio  vero  has  personas  duplices  esse  factas".  Idiem  fere  dicit 
Westerhovius.*')  Sed  primum  qua  ratione  usus  Terentius  has 
personas  duplices  fecerit,  non  dicunt.  Deinde  quaero,  quemoam 
spectatorum  haec  verba  ita  intellexisse  viri  docti  putent;  hac 
in  re  Dziatzko  verum  intellexit  negans  hanc  obscuram  senten- 
tiam,  qualem  apud  grammaticos  legamus,  posse  Terenti  fuisse. 

Ob  eandem  rem  Leonis  (1.  s.  s.  p.  22)  sententia  displicet. 
Etenim  hic  quoque  vir  doctus  comoediam  dupiicem  appellari 
putat  propterea,  quod  duorum  adulescentium  negotia  complectatur. 
Quin  illa  obscuritas,  quam  in  verbo  „duplex"  esse  vidimus,  si 
Leonem  sequimur,  eo  augetur,  quod  ,simplex'  pro  ,uno'  positum 
esse  censet,  id  quod  hoc  versu,  quo  ,duplex'  multo  alio  sensu 
praeditum  usurpari  vir  doctus  statuit,  sane  ferri  nequit.  Neque 
est  credibile  figurae  et  elocutionis  venustatis  causa  poetam  ad 
tantam  obscuritatem  accessurum  fuisse. 

Neque  magis  placet  Fr.  Schoelli  opinio,  quam  M.  Schanz 
(hist.  litt.  Rom.  ^I  p.  81)  attulit  atque  recepit:  „Das  Argumen- 
tum  ist  simplex,  aber  die  Durchfiihrung  desselben  verschlungen. 
Die  fabula  ist  durch  die  Kunst  des  Dichters  eine  TtolvTQOTiog 
trotz  des  einfachen  Stoffes".  Neque  vero  vox  ,duplex'  his  verbis 
explicatur.  Praeterea  si  fabula  TtoXirQOTtog  est,  argumentum 
fabulae  (h.  e.  id,  quod  in  fabula  agitur)  eodem  modo  TtoXiTQOTtov 
esse  ego  quidem  arbitror.*^) 

*')  Similiter  Donatus  ad  Andriae  II  1  v.  1 :  „In  hoc  colloquio  altera 
pars  ostenditur  fabulae,  si  quidem  Andria  ex  duorum  adolescentium  periculis 
gaudiisque  componitur,  cum  fere  solam  Hecyram  Terentius  ex  unius  comoedia 
adolescentis  effecerit".    Alios  locos  cf.  apud  Nencinium  1.  s.  s.   p.  66  sq. 

")  Westerhov-Stallbaum :  Ter.  fabb.  ed.  (1830/1)  III  p.  8  ad  h.  v. 

"')  Sententiam  suam  defendit  Fr.  Schoell  in  Mus.  Ehen.  nov.  LVII  (1902) 
p.  48  sq.  allatis  aliis  locis,  quibus  „duplex"  eodem  modo  atque  Graecum 
„dtnXotg"  significaret  „noi.urQonog."  Quae  significatio  translata  ab  hoc 
loco  abhorret  vel  ob  eam  rem,  quod  ,duplex'  voci  ,simplex'  opponitur. 

IL  Nunc  accedamnsv  si  placet,  ad  eoram  viroram  doctoram 
sententiam,  qui  poetam  se  hanc  fabulam  contaminasse  boc  versu 
ipsum  professum  esse  putant,  quae  est  sententia  Hemnanowskii'*) 
et  Skutscbii.'^)  Concludit  enim  Skutscbius  ita:  „Ich  denke,  wir 
baben  sicber  erwiesen,  dass  das  Stiick  wirklich  von  Terenz 
„doppelt"  gemacbt  worden  ist.  So  kann  es  also  wobl  kein 
Zweifel  sein,  dass  wir  in  v.  6  aus  Terenz'  eigener  Eeder  die 
ausdrticklicbe  Bestatigung  dafiir  baben,  dass  der  Heautontimo- 
ramenos  kontaminiert  ist". 

Frimum  quaeramus,  quibus  argumentis  allatis  banc  fabulam 
contaminatam  esse  vir  doctus  demonstravisse  sibi  videatur. 
Batiocinatur  enim  ita,  ut  (p.  1)  dicat  Terentium,  si  Heautontimo- 
ramenon  ex  duabus  fabulis  Oraecis  non  contaminasset,  eis  prologi 
versibus,  quibus  de  contaminationis  crimine  verba  faciat  (vv. 
16 — 21),  certe  non  solum  ea  dicturum  fuisse,  quae  re  vera  dixerit: 
„id  esse  factum  bic  non  negat, 

Neque  se  pigere  et  deinde  facturum  autumat",  sed  poetam 
gloriaturum  fuisse  hanc  adversarioram  criminationem,  etsi  ad 
fabulas  antea  factas  iure  spectaret,  tamen  ad  eam,  quam  acturus 
esset,  minime  pertinere.  Quae  cum  Terentius  in  prologo  non 
dixerit,  sequi,  ut  talia  dicere  omnino  non  potuerit;  ergo  reli- 
quum  esse,  ut  Heautontimorumenos  contaminata  sit  Sed  tale 
argnmentum  ex  silentio  scriptoris  petitum  semper  est  dubium 
et  fallax,  praesertim  cum  tali  ratiocinatione  adbibita  boc  loco 
etiam  contrarium  quod  sit,  effici  possit:  Terentius  enim,  dicat 
quispiam,  si  contaminasset,  dixisset  non  modo  se  non  negare 
id  factum  esse  et  audacter  iterum  idem  facturum  esse,  sed  etiam 
banc  quoque  fabulam,  quam  acturus  esset,  etiamsi  adversarii 
propter  fabulas  contaminatas  se  maxime  reprebendissent,  tamen 
a  se  contaminatam  esse.  Hoc  autem  cum  non  dixerit,  sequi, 
ut  eiusmodi  verba  dicere  omnino  non  potuerit,  ut  Heautonti- 
morumenos  non  contaminata  sit.  Nihil  igitur  de  fabulae  conta- 
minatione  tali  ratione  qui  utetur,  statuere  poterit. 

Deinde  verba  ne  possunt  quidem  ita  inteliegi,  ut  viri  docti 
voluerunt.  Neque  enim  Heautontimorumenos ,  si  contaminata 
est,  ex  ,simplici'  b.  e.,  ut  Skutschius  ipse  concedit,  ex  uno 
argumento  facta  est,  sed  ex  duabus  fabulis  Graecis;  neque  ipsa 
,duplex'  facta  est,  sed  ,una'  (b.  e.  simplex)  facta  est  fabula. 
Quare  id,  quod  de  Leonis  sententia  vir  doctus  dicit,  multo 
magis  in  ipsius  sententiam  cadere  mibi  videtur:  etenim  eum, 
quem  vir  doctus  statuit,  sensum  praeberet  versus  talis: 

••)  diss.  inaug.  p.  5  sqq. 

")  In  ,Philologi'  tomo  LIX  (1900)  p.  1  sqq.  et  p.  7  sq. 

jjSimplex  quae  ex  argumento  facta  est  duplici",  quae 
coniectura,  cum  a  legibus  senarii  abhorreat,  ferri  nequit. 

III.  Tertiam  quandam  explicationem  invenimus  apud 
Roetterum,'^)  qui  de  duabus  eiusdem  nominis  „Heautontimoru- 
menos"  fabulis  Terentianis  cogitat:  primum  enim  Terentium 
aliam  huius  nominis  fabulam  in  lucem  edidisse:  integram  ex 
integra.  Poetam  vero  quod  contaminando  putaret  elegantiorem 
eam  et  ad  plausus  movendos  aptiorem  fore,  retractavisse,  conta- 
minavisse,  novam  fecisse:  ex  priore  simplici  duplicem  fecisse. 
Hoc  modo  prologi  verba  certe  optime  explicantur,  praesertim 
cum  quae  esset  huius  versus  sententia,  omnes  spectatores,  qui 
priorem  fabulam  spectavissent,  haud  ignoraverint.  Sed  tota 
sententia,  qua  recepta  haec  fabula  in  duas  partes  scinditur,  eis, 
quae  vii  doctus  exposuit,  minime  probatur,  id  quod  etiam 
Skutschius  (1.  s.  s.)  concedit.  Praeterea  Roetterus,  ut  sententia 
prolata  stare  omnino  possit,  etiam  prologum  Heautontimorumeni 
in  duos  prologos  ad  illas  duas  actiones  pertinentes  discerpit. 
Denique  non  intellegitur ,  quomodo  fieri  potuerit,  ut  illi  versus 
ad  prioris  tantum  actionis  prologum  spectantes  omnino  serva- 
rentur,  praesertim  cum  ideo,  quod  haec  fabula  posterior  propter 
Syri  fraudes,  Clitiphonis  amores  magis  populo  placeret,  factum 
esse  vir  doctus  ipse  dicat,  ut  prior  evanesceret 

Neque  maiorem  probabilitatis  speciem ,  ea,  quam  Venediger 
(l.  s.  s.  p.  133  sqq.)  protulit,  prae  se  fert  sententia.  Statuit 
enim  vir  doctus  Terentium  Heautontimorumenon  fabulam  ex 
una  simplici  Menandri  fabula  convertisse;  tura  vero  cum  huius 
Menandreae  fabulae  argumento  prorsus  aliud  argumentum  a  se 
fictum  commiscuisse ,  ita  ut  fabula  ex  simplici  Graeca  duplex 
Latina  facta  sit.  Nimium,  credo,  ingenii  vir  doctus  Terentio 
attribuit. 

NuUa  igitur  virorum  doctorum  explicatio  verborum  „Duplex 
quae  ex  argumento  facta  est  simplici"  placuit.  Quid  igitur 
faciamus?  An  eiciamus,  quod  non  intellexerimus  ?  At  versus 
necessarius  est.  Nihil  igitur  restat  nisi,  ut  locum  labem  contra- 
xisse  putemus.  Et  medicina  in  promptu  est.  Vidimus  enim 
(supra  p.  57)  „facta  ex  simplici  argumento"  significare  posse 
„ex  una  fabula  Graeca  facta",  quo  recepto  nihil  obscurum  est 
nisi  illud  ,duplex'.  Scribamus  igitur  oportet  hoc  quoque  loco 
,simplex',   ita   ut   cum   Lessingio^")    et   Amdohrio^*)    legamus: 

««)  „De  Heaut.  Terent."    Progr.  v.  Bayreuth  1892  p.  20.  ■ 

")  lu  Dramaturgiae  Hamburg.  cap.  87  (in  edit.  Hempeliana  Yll 
p.  417  adn.). 

"^)  Diss.  inaug.  p.  12  S(j. 

„Simplex,  quae  ex  argumento  facta  est  simplici". 

Nec  sensus  \rersus  est  obscurus:  „Heautontimorumenos  est 
una  fabula,  ex  una  Graeca  facta"  h.  e.  fabula  est  non  conta- 
minata. 

Hac  lectione  probata  non  modo  ea,  quam  Leo  statuit,  figura 
rhetorica  plane  servatur,  sed  etiam  versus  versui  quarto  maxime 
respondet : 

Ex  integra  Graeca  integram  comoediam 
5.  Hodie  sum  acturus  Heautontimorumenon, 

Simplex  quae  ex  argumento  facta  est  simplici.^^ 

Utroque  igitur  versu  idem  verbum  poeta  bis  usurpat :  v.  6 
ostendit  fabulam  novam  esse  dicens  fabulam  et  ex  integra 
Graeca  et  ipsam  integram  esse;  v.  6  autem  negat  fabulam 
contaminatam  esse,  quo  loco,  etsi  non  necessarium  est,  tamen 
vocem  ,simplex*  bis  ponit  cum  figurae  et  elocutionis  venustatis 
causa,  tum  ut  versum  versus  antecedentis  simillimum  reddat. 
Heautontimorumenon  vero  contaminatam  non  esse  haud  scio 
an  ob  eam  rem  verisimillimum  sit,  quod  quamvis  studiose  viri 
docti  operam  dederint,  nemini  adhuc  contigit,")  ut  fabulam 
contaminatam  esse  apposite  ad  persuadendum  demonstraret 
(cf.  Skutschium  1.  s.  s.  p.  8). 

Denique  quomodo  codicum  scriptura  orta  sit,  facillime 
explanari  potest,  dum  modo  illa  Donati  et  Euanthi  verba 
(cf.  supra  p.  58)  meminerimus.  Grammaticus  enim  quidam, 
qui  Heautontimorumenon  eodem  modo  atque  ceteras  Terenti 
fabulas  Hecyra  excepta  non  simplicis  argumenti  esse,  sed  duos 
senes,  duos  adulescentes  praebere  inteUexisset,  hunc  prologi 
versum,  ut  cum  ipsius  sententia  conveniret,  mutavisse  videtur. 
lllud  quoque  haud  scio  an  credi  possit  grammaticos  ex  hoc 
versu,  quae  de  duplicibus  argumentis  edocerent,  temere  deri- 
vasse.'®). 


•*)  Herrmanowski  1.  s.  s.  p.  22/29.  —  Roetter  1.  s.  s.  —  cf.  autem 
Fabiam  1.  s.  s.  188  sq. 

•")  Codicum  auctoritati  non  magnam  fidem  hoc  loco  tribuendam  esse 
vel  ex  eo  apparet,  quod  in  optimo  codice  A  prior  manus  exaraverat  ,duplici', 
altera  correxit  ,simplici'. 

B.   Quaestiones  scaenicae. 
Caput  I:  De  poetarum  Terenti  aequallutn  prologis. 

Nullam  habeiuus  fabulam  poetarum  Terenti  aequalium,  tamen 
quales  fabulas  Terenti  adversarii  eorumque  signifer  Luscius  Lanu- 
vinus  scripserint,  et  quo  scribendi  genere  usi  sint,  partim  ex 
eis,  quae  Terentius  de  suis  et  illorum  rationibus  dicit,  partim 
ex  eis,  quae  Donatus  illis  locis  adscripsit,  cognosci  posse  dicit 
ostenditque  Roehricht^)  Idem  fere  ostendi  posse  arbitror  de 
eorum  prologis,  de  quibus  ex  Terenti  prologis,  qua  sunt  proprie- 
tate  argumenti,  nonnulla  cognosci  posse  confido. 

Ordiamur  igitur  ab  Andriae  prologo,  ubi  leguntur  haec 
(v.  5  sqq.):  „Nam  in  prologis  scribundis  operam  abutitur, 

Non  qui  argumentum  narret,')  sed  qui  malivoli 
Veteris  poetae  maledictis  respondeat". 
Inde  in  universum  efficitur,  ut  Terenti  aetate  poetae  quidam  in 
prologis  argumentum  fabulae  narraverint.  Hi  quinam  fuerint, 
etsi  poeta  non  dicit,  tamen  cum  Terenti  adversarii  fabulas 
Graecas  ad  verbum  converterint  cumque  poetas  comoediae  Atticae 
quae  dicitur  novae  fabulis  prologos,  quibus  quae  ad  fabulam 
intellegendam  opus  essent,  enarrarent,  praemisisse  ex  eis,  qui 
aetatem  tulerunt,  prologis  Graecis  satis  constet,')  sequi  videtur, 
ut  adversarii  quoque  eiusmodi  prologos  composuerint^)  Accedit 
quod  Terentius  ipse  in  Adelph.  prol.  (v.  22)  adversarios  illudit 
dicens  haec: 

„Dehinc  ne  expectetis  argumentum  fabuke'^. 

Proximus  locus  invenitur  in  Phorm.  prol.  (v.  12  sqq.): 

*)  1.  s.  s.  p.  31  sqq.  (Diss.  phil.  Argent.  IX  p.  323  sqq.) 

•)  Donatus  ad  h.  1.:  „quod  vere  prologi  est  officium". 

*)  cf.  Kaibel:  Nachr.  d.  Gott.  Ges.  d.  Wiss.  (phU.-hist.  Kl.)  1899 
p.  549  sqq.  —  Reitzenstein:  Herm.  XXXV  (1900)  p.  622  sqq.  —  Weil: 
rev.  d.  et.  Gr.  XUl.  (1900)  p.  427  sqq.  —  FabiaLs.  s.  76  sqq.  —  Frantz: 
,de  comoediae  Atticae  prologis'  diss.  inaug.  Aigentor.  1891.  —  Leo:  Plaut. 
Forsch.  p.  170  sqq. 

*)  Hoc  confirmatur  Hydriae,  fabulae  incerti  poetae,  prologo,  de  quo 
Quintilianus  XI  3,  91  haec  tradit  (cf.  Ribbeck:  com.  Rom.  fragm."  p.  131): 
„cum  mihi  comoedi  quoque  pessime  facere  videantur,  quod  etiam  si  iuvenem 
agant,  cum  tamen  in  expositione  aut  senis  sermo,  ut  in  Hydriae  prologo, 
aut  mulieris,  ut  in  Georgo,  incidit,  tremula  vel  effeminata  voce  pronuntiant." 
Ad  quem  locimi  cf.  Spialdingius  (in  Quint.  ed  1816  vol.  IV  p.  401)  quae 
adnotaveiit.  —  Quam  ob  causam  verisimile  est  versus,  qui  traduntur  ex 
Sexti  Turpili  Lindia  (fr.  I  [II?]  et  IV  R."  p.  118/9)  et  ex  Naevi  fabulis 
Acontizomeno  (fr.  I,  II,  III,  R.  ■  p.  6)  et  Gymnastico  (fr.  I  R."  p.  17)  et 
ex  incertis  incertorum  fabulis  fr.  II  (R. "  p.  132)  ex  hamm  fabularum  prologis 
sumpta  esse.  —  cf.  Fabia  1.  s.  s.  p.  87  n.  1. 

„Nunc  si  quis  est,  qui  hoc  dicat  aut  sic  cogitet: 
,Vetu8  si  poeta  non  lacessisset  prior, 
Nullum  invenire  prologum  posset  novos, 
Quem  diceret,  nisi  haberet  cui  male  diceret': 
Is  sibi  responsum  hoc  habeaf'  sq. 
Ex  quibus  verbis  apparet  veterem  poetam,  etiamsi  in  Terentium 
non  invectus  esset,  tamen  prologum  invenisse,   quem  diceret. 
Quid  igitur  inde  efficiemus?    Aut  adversarii  aegre  tulerunt,  quod 
Terentius  in  prologis  suis  omnino  de  eorum  vitiis  verba  fecerat; 
sequitur  ergo,  ut  ii  ipsi  talia  in  prologis  suis  omnino  non  pro- 
tulerint,   ut  alio  loco,  non  in  prologis,   et  Terentium  reprchen- 
derint  et  se  defenderint.^)     Aut  conquesti  sunt,  quod  Terentius 
prologos   ob   eam   solam   causam  scriberet,   ut  aut  adversarios 
laederet  aut  se  defenderet,  sed  argumentum  fabuiae  non  enarraret; 
sequitur  ergo,   ut   illi   suos   prologos  non  solis  contentionibus 
litibusque  compleverint,  sed  alias  quoque  res  protulerint.  Utrum- 
que  hoc  ex  loco  concludi  posse  etsi  concedo,  tamen  vix  credi 
potest  adversarios  licet  initio  Terentio  in  sermonibus  cotidianis 
obtrectaverlnt,  cum  hunc  sibi  coram  populo  respondere  vidissent, 
eodem  genere  certaminis  abstinuisse.     Quamobrem  statuendum 
esse  arbitror  adversarios  prologis  usos  esse  et  ad  fabulae  argu- 
mentum  enarrandum  et  ad  Terentium  laedendum  seque  defen- 
dendos.    Hoc  fieri  potuisse  ex  Adelphorum  prologo  satis  elucet; 
etenim  Terentius  illa  verba  (v.  22): 

„Dehinc  ne  expectetis  argumentum  fabulae" 
tum  dixit,  postquam  duo  crimina  luculenter  refutavit*)  Id  igitur 
solum  differre  videtur  inter  Terenti  et  adversariorum  prologos, 
ut  Terentius  prologos  solam  ob  eam  rem  scripserit,  ut  illos 
laederet  seque  defenderet  .(cf.  Andr.  prol.  vv.  1 — 7),  contra  ad- 
versarii  praeterea  argumentum  fabulae  enarraverint. 

Multo  difficilius  est  diiudicare,  quomodo  adversarii  Terentio 
singula  crimina  exprobraverint.  Quae  in  duo  genera  dividuntur. 
Etenim  aut  ad  singulas  Terenti  fabulas  quasdam  spectant  aut 
in  universum  dicta  sunt  pertinentque  ad  complures  vel  omnes 
Terenti  fabulas  vel  ad  eius  universam  fabulas  componendi  artem 


*)  Ita  iudicare  videtur  Fabia  1.  s.  s.  p.  101 :  „L'advetsaire  et  ses  parti- 
sans  fonnulent  leurs  critiques  de  leur  propre  bouche  dans  les  entretiens  de 
la  vie  quotidienne.  Terence,  au  lieu  de  riposter  de  la  meme  fa^on,  a 
Tidee  tres  heureuse  de  donner  a  ses  reponses  une  bien  plus  grande  publicite 
en  les  faisant  presenter  par  Prologus  du  haut  de  la  scene."  cf.  id.  p.  30  sq. 
et  p.  262. 

*)  cf.  etiam  prologum  Graecum,  quem  Kaibel  (1.  s.  s.)  pubhci  iuris 
fecit;  cuiiis  simihs  est  Casinae  Plautinae  prologus. 

ac  rationem.    Quonim  utrumque  genus  poeta  in  prologis  diver- 
sis  modis  tractat  refutatque.     Etenim 

I.  Ad  singalas  fabulas  si  criminatio  pertinet,  quid  fecerit, 
poeta  spectatoribus  accuratissime  exponit,  qua  in  re  plerumque 
defensio  posita  est:  in  Andr.  prol.  w.  8 — 21;  Eun.  prol.  w. 
19—41;  Adelph.  prol.  w.  4—14.') 

II.  Sin  autem  criminatio  ad  universam  Terenti  artem 
spectat,  multa  verba  facere  poetae  non  opus  est  Quamobrem 
quid  iniqui  sibi  crimini  dederint,  breviter  dicit  enuntiato  a 
particula  ,quod'  aut  pronomine  ,qui'  incipiente  usus  respondet- 
que  in  sententia  primaria,  ita  in  Heaut.  prol.  v.  16  sqq.: 

„Nam  quod  rumores  distulerunt  malivoli, 

Multas  contaminasse  Graecas,  dum  facit 

Paucas  Latinas:  id  esse  factum  hic  non  negat  .  .  .^\ 

in  Heaut.  prol.  v.  22  sqq.: 

„Tum  quod  malivolus  vetus  poeta  dictitat, 
Bepente  ad  studium  hunc  se  adplicasse  musicum, 
Amicum  ingenio  fretum,  haud  natura  sua : 
Arbitrium  vostrum,  vostra  existumatio 
Valebit." 

in  Adelph.  prol.  v.  15  sqq.: 

„Nam  quod  isti  dicunt  malivoli,  homines  nobilis 
Eum  adiutare  adsidueque  una  scribere: 
Quod  illi  maledictum  vehemens  esse  existumant, 
Eam  laudem  hic  ducit  maxumam**  sq. 

Similiter  in  Phorm.  prol.  v.  4  sq.: 

„Qui  ita  dictitat,  quas  antehac  fecit  fabulas, 
Tenui  esse  oratione"  sq. 

Contra  prorsus  aliter  res  est  comparata  in  Phorm.  prol.  v.  12sqq.: 
„Nunc  si  quis  est,  qui  hoc  dicat  aut  sic  cogitet: 
,Vetus  si  poeta  non  lacessisset  prior, 
NuUum  invenire  prologum  posset  novos, 
Quem  diceret,  nisi  haberet  cui  male  diceret': 
Is  sibi  responsum  hoc  habeat"  sq. 
Scimus  autem  Phormionis  prologum   post  Andriae,   Heau- 

tontimorumeni,  Eunuchi  prologos  scriptum  esse.    Nonne  mirum 

est  Terentium,   postquam   antea  complures   eiusdem   argumenti 


^  In  Andr,  et  Adelph.  proll.  poeta  se  eo  defendit,  ut  quid  fecerit,  dilu- 
cide  exponat;  in  Eunuchi  vero  prologo  postquam  hoc  fecit,  alia  argumenta 
eaque  vana  addit,  quibus  purgari  studet:  vel  ex  eo  elucere  videtur  poetam 
id,  quod  iniqui  ei  obiecerant,  profecto  commisisse  h.  e.  hanc  in  fabulam 
partes  quasdem  ex  Colace  et  Plauti  et  Naevi  scientem  transtulisse.  (cf.  supra 
p.  19  sq.  et  p.  40.) 

prologos  scripsit,  hoc  Phonnionis  prologo  itenun  de  prologomm 
suorum  proprietatibus  rerba  facere?  N^eque  vero  spectatores 
hac  de  re  voluit  edocere.  Restat  igitur,  ut  adversariorum  rati- 
onem  habuerit.  Etenim  Terentius  etsi  de  nullo  certo  accusatore 
cogitare  videtur  (cf.  v.  12),  sed  verba  ita  profert,  quasi  aliquem 
spectatorem  hoc  prologonim  genere  offendi  suspicetur,  tamen 
sententia  tota,  non  singulis  verbis  examinatis  apparet  poetam 
de  Luscio  vel  omnino  de  adversariis  suis  cogitavisse.  Hoc  enim 
primum  demonstratur  argumento  iliius  probri,  quod  in  vv,  13 — 15 
quos  supra  scripsimus  inest.  Quibus  verbis  ,poeta  novos'  oppo- 
nitur  ,poetae  veteri'.  Praeterea  hac  de  re  Terentius  eo  potissi- 
mum  prologi  loco  agit,  quo  de  adversariis  loquitur.  Accedit, 
quod  illos  poetas  prologos,  qui  a  Terentianis  genere  diversi 
fuerint,  scripsisse  constat. 

Restat  tamen,  ut  quaeramus,  responderitne  his  verbis  Teren- 
tius  adversariorum  criminationi  cuidam  an  crimen  quasi  sibi 
ipse  obiecerit,  quod  refutaret.  Ex  v.  12:  „Nunc  si  quis  est, 
qui  hoc  dicat  aut  sic  cogitet"  dilucide  apparere  arbitror  neminem 
usque  ad  illud  tempus  prologos  Terentianos  vituperasse,  poetam 
autem  timuisse,  ne  quis  malignorum  mox  prologos  suos  vitupe- 
raret.  Praeterea  si  adversarii  eiusmodi  vituperatione  usi  essent, 
Terentius  cum  gravissima  sibi  argumenta,  quibus  tale  crimen 
refutaret,  in  promptu  essent,  non  habuisset,  cur  ab  adversariis 
hanc  criminationem  prolatam  esse  nuUo  verbo  memoraret.  Adde 
quod  in  Eunuchi  prologo  poeta  simili  plane  modo  hoc  dicit  (v.4sq.): 

„Tum  si  quis  est,  qui  dictum  in  se  inclementius 

Existumavit  esse,  sic  existumet"  sq. 
quo  loco  cum  lectionem  „existumabit"  lectioni  „existumavit" 
praeferendam  esse  intellexerimus  (cf.  p.  11  adn.  19),  consenta- 
neum  est  haec  verba,  in  quibus  legatur  forma  futuri  temporis, 
referenda  esse  ad  ea,  quae  Terentius  ipso  hoc  in  prologo  in 
Luscium^)  dicturus  sit,  non  ad  Luscii  crimina  priora.  Itaque 
non  est,  cur  arbitremur  Terentium  haec  cum  dicat,  adversariorum 
crimini  respondisse  priori.  At  iure  quaeret  quispiam,  curnam 
poeta  omnino  de  prologorum  suorum  genere  hoc  loco  verba 
fecerit.  Qua  in  quaestione  ea  verba,  quibus  poeta  crimina  di- 
luit  adversariorum,  oportet  considerentur.  In  Phormionis  enim 
prologo  dicit  (v.  16  sq.):     „in  medio  omnibus 

Palmam  esse  positam,  qui  artem  tractant  musicam", 
addit  autem  haec  (v.  18  sq.): 

*)  Luscium  enim  voce  „8i  quis"  significari  manifestum  est.  cf.  Nen- 
cinii  ,quaest  Terent.*  (Turin  1893),  cuius  sententiam  ex  Hauleri  relatione 
cognovi  (Beri.  Ph.  "Wochenschr.  1895  Sp.  877). 

1 

„Ille  ad  famem  hunc  a  studio  studuit  reicero: 

Hic  respondere  voiuit,  non  lacessere". 
Similiter  in  Eun.  prol.  dicit  (v.  4  sqq.):  i 

„Tum  si  quis  est,  qui  dictum  in  se  inclementius 

Existumabit  esse,  sic  existumet, 

Responsiim,  non  dictum  esse,  quia  laesit  prior". 
Unaquaque  igitur  occasione  data  Terentius  monet  se  non 
ultro  aggressum  esse,  sed  ab  adversariis  lacessitum  respondere 
(cf.  Andr.  prol.  v.  7;  Heaut.  prol.  v.  33  sq.),  qua  re  se  favorem 
populi  sibi  conciliaturum  esse  sperat.^) 

Verura  ad  id,  unde  degressa  est  oratio,  revertamur. 
Quaerere  deinceps  oportet,  quonam  raodo  adversarii  Terentio 
singula  crimina  exprobraverint. 

Qua  in  quaestione  quod  certissimum  est,  exhibetur  in  Heaut. 
prol.  (v.  16  sq.):  „Nam  quod  rumores  distulerunt  malivoli, 

Multas  contaminasse  Graecas"  sq. 
Non  igitur  palam  in  prologis,  sed  per  rumores  in  sermoni- 
bus  cotidianis  adversarii  Terentium  reprehenderunt,  quod  fabulas 
contaminasset. 

2.  Deinde  ex  tribus  prioris  generis  (cf.  p.  63  sq.)  locis  inter 
se  coUatis  hoc  effici  posse  arbitror:  i 

In  Adelph.  prol.  (v.  4  sqq.)  a  criraine  furti,  quod  paulo 
ante  Luscius  ei  opprobrio  dederat,  se  defendit.  Adelphi  autem 
fabula  cum  priraum  ageretur,  nemini  ad  id  tempus  nota  erat.*®) 
Poeta  tamen  cum  timeat,  ne  hac  quoque  in  fabula  furtum  com- 
missum  esse  adversarii  dicant,  de  se  ipse  indicio  est,  spectatores 
iudices  facit  (v.  4)  incipitque  ita: 

(v.  6)  „Synapothnescontes  Diphili  comoediast: 

Eam  Comraorientis  Plautus  fecit  fabulam. 

In  Graeca  adulescens  est,  qui  lenoni  eripit 

Meretricera  in  priraa  fabula:  eum  Plautus  locum 

Reliquit  integrura.  eum  hic  locum  sumpsit  sibi 

In  Adelphos,  verbiim  de  verbo  expressum  extulit". 
Qua  ex  narratione  omnes  spectatores,  quid  Terentius  hac  in  fabula 
conficienda  fecisset,  accuratissime  compererunt,  ita  ut  ipsi  iudices 
esse  possent.     Quos  sententiam  ut  ferant,  poeta  invitat  (v.  12): 

„Pernoscite       Furtumne  factum  existumetis"  sq. 
Plane  similiter  res  se  habet  in  Eunuchi  prologo  (v.  19  sqq.). 
Priraum  quid  Luscius  sibi  crimini  dederit,  exponit,  tum  addit, 
si  peccavisset,  inprudentia  se  peccavisse.     Deinde  iterum  spec- 
tatores  iudices  facit  (v.  29): 

»)  Similiter  Fabia  1.  s.  s.  p.  288. 
^»)  cf.  supra  p.  20  adn.  38. 

„Id  ita  esse  vos  iam  iudicare  poteritis". 
Hoc  quo  rectius  illi  facere  possint,  quid  ipse  fecerit,  hoc  quoque 
loco  accurate  exponit  his  verbis: 

„Colax  Menandrist:  in  east  parasitus  colax 

Et  miles  gloriosus:  eas  se  non  negat 

Personas  transtulisse  in  Eunuchum  snam 

Ex  Graeca;  sed  eas  fabulas  factas  prius 

Latinas  scisse  sese,  id  vero  pernegat". 
Vel  ex  his  versibus  consequi  mihi  videtur  spectatores  ad 
id  tempus,  quid  Luscius  Terentio  obiecisset,  nescivisse:  id  quod 
eo  explicatur,  quod  Luscius  de  Eunuchi  vitiis  sola  in  illa  actione 
facta  coram  magistratibus,  quae  primam  fabulae  actionem  ante- 
cessit,  verba  fecerat,  non  in  prologo  alicuius  fabulae  coram 
spectatoribus. 

His  cum  locis  conferas  Andr.  prol.  v.  8  sqq.  Incipit  Teren- 
tius:  „Nunc,  quam  rem  vitio  dent,  quaeso  animum  adtendite". 
Ex  quo  loco  apparere  mihi  videtur  non  solum  poetam  hac  de 
adversariorum  criminatione  ad  illud  tempus  verba  non  fecisse,^^) 
sed  etiam  spectatores  huius  rei  plane  ignaros  fuisse.  Deinde 
hoc  quoque  loco  quid  fecerit,  poeta  accurate  exponit: 
(v.  9)  „Menander  fecit  Andriam  et  Perinthiam  sq. 
(v,  13)  Quae  convenere  in  Andriam  ex  Perinthia 

Fatetur  transtulisse  atque  usum  pro  suis." 
Tum    sequitur    (v.   15):    „Id    isti   vituperant   factum"    sq. 
Denique  spectatores  rursus  iudices  facit  v.  24  sq.: 

„Kem  cognoscite,  Ut  pemoscatis"  e.  q.  s. 
Simillimo  igitur  modo  Terentius  in  Andriae  prologo  utitur 
atque  in  Adelphon  et  Eunuchi  prologis.  Quorum  ex  utroque 
cum  manifestum  esse  intellexerimus  spectatores  neque  vitia 
fabulae  neque  adversariorum  crimen  antea  cognovisse,  con- 
cluserim  spectatores,  certe  maximam  partem,  ne  ante  Andriae 
quidem  fabulae  actionem  scivisse  illud  crimen  Terentio  illatum 
esse.  Hoc  si  ita  est,  sequitur,  ut  adversarii  hoc  quoque  crimen 
Terentio  non  palam  exprobraverint  in  proiogis  suis,  sed  verbi 
causa  in  sermonibus  cotidianis.i2j 

3.  Cetera  crimina  singula  quonam  modo  adversarii  Terentio 
exprobraverint,  diiudicare  non  possumus.  Semper  autem  animo 
tenendum  est  non  adversariorum,  sed  solos  Terenti  proiogos 
memoriae  traditos  esse,   ex  quibus  duo  tantum,   quae  ad  eius 

")  Dziatzko:  diss.  inaug.  p.  2  adn.  1. 

^*)  cf.  autem  A.  Spengel:  Andr.  ed.  (Berol.  1875),  praef.  p.  X.  — 
Ceterum  hoc  moxime'  conveuit  cum  Andriae  secuudae  actionis  tempore  (cf. 
supra  p.  53  sq.). 

6* 

Luscique  rixam  pertinent,  comperinQus.  Scimus  enim  et  quid 
Terentius  adversariis  in  prologis  obiecerit,  et  quae  adversariorum 
crimina  Terentius  in  prologis  refutaverit.  Adversarios  autem 
non  solum  in  prologis,  sed  etiam  in  sermonibus  cotidianis  aliove 
modo  Terentium  laesisse  cum  videiimus,  plane  fieri  potest,  ut 
Terentius  quoque  hic  illic  alio  telo  praeter  prologos  ad  illos 
laedendos  aut  ad  se  defendendum  usus  sit. 


Caput  II:  De  fabulis  emendis. 

Hoc  capite  nobis  quaerendum  est,  quae  ratio  inter  ludorum 
curatores  et  dominos  gregis  et  poetas  in  fabulis  et  emendis  et 
usurpandis  aetate  Terentiana  apud  Komanos  intercesserit.  Ne 
hanc  quidem  rem  equidem  primus  tractaturus  sum,  sed  antea 
alii  viri  docti  eam  sive  tetigerunt  sive  pertractaverunt.  A  quorum 
sententia  cum  dissideam,  quid  sentiam,  breviter  proferam,^') 

Tota  res  autem  versatur  in  duabus  quaestionibus :  Primum 
quaeritur,  quisnam  fabulas  a  poeta  emerit;  deinde  in  cuius 
dominio  fabulae  actae  manserint.  Utraque  de  quaestione  primus 
egit  Fr.  Ritschelius  (Parerg.  I  p.  327  sqq.).  Qui  proficiscitur 
ex  Eun.  prol.  v.  19  sq.:  „Quam  nunc  acturi  sumus 

Menandri  Eunuchum,  postquam  aediles  emerunfsq. 

Ex  quo  loco  satis  apparere  aediles  vel  in  universimi  ludo- 
rum  curatores,  ut  per  se  verisimile  sit,  fabulas,  quas  histrionibus 
agendas  curarent,  a  poetis  emisse.  Huic  opinioni  parum  respon- 
dere  Hec.  prol.  II  v.  47  sqq.r 

,,Mea  causa  causam  accipite  et  date  silentium, 
Ut  lubeat  scribere  aliis  mihique  ut  discere 
Novas  expediat  posthac  pretio  emptas  meo". 

Sed  locum  explicari  Donati  verbis,  qui  ad  hunc  Hecyrae 
locum  haec  adnotet:  „Aestimatione  a  me  (i.  e.  ,a  domino  gregis') 
facta,  quantum  aediles  darent:  et  proinde  me  periclitante,  si 
abiecta  fabula  a  me  pretium,  quod  poetae  nimieraverint,  repetant 
Ergo  ,meo'  a  me  facto,  a  me  statuto".  Ita  igitur  rem  se  habere: 
Aediles  fabulas  a  poetis  oblatas  domino  cuidam  gregis  aestimandas 
tradere.  Qui  quod  pretium  statuant,  id  aediles  poetae  dare,  ita 
ut  poeta,  antequam  fabula  agatur,  pretium  ab  aedilibus  solutum 
acceperit.  Dominum  autem  gregis,  si  fabula  ab  eo  aestimata  exacta 
sit,  illud  pretium  poetae  solutum  aedilibus  reddere  debere.    Qua 


'^  Nonnulla  recte  intellexerunt  Ribbeck :  Die  Rom.  Tragodie,  p.  655  sqq. ; 
Oehmichen :  Biihnenaltertumer  der  Griechen  und  Romer  (I.  Miillers  Handb. 
V,  3)  §  36;  Amdohr  1.  s.  s.  p.  24  sq. 

de  causa  Ambiviuin  dicere  posse:  „fabulas  pretio  emptas  meo". 
Quae  sententia  a  Ritschelio  probata  etsi  fere  omnibus  viris  doctis 
imposuit,**)  mihi  tamen  scrupulos  quosdam  movit. 

I.  Nego  enim  dominum  gregis,  si  fabula  exacta  erat,  illud 
pretium,  quod  aediles  poetae  pependerant,  aedilibus  reddere  de- 
buisse.*^  Etenim  etsi  dominus  gregis  fabulam  aestimaverat  atque 
dixerat  fabulam  bonam  idoneamque  esse,  tamen  singulaene  fa- 
bulae  populo  placiturae  essent,  ne  dominus  quidem  gregis  semper 
certo  sciebat.  Nam  et  successus  fabulae  et  calamitates  persaepe 
neque  in  fabulae  neque  in  actorum  virtutibus  aut  vitiis  positae 
sunt,  sed  multis  in  aliis  rebus,  id  quod  utraque  priore  Hecyrae 
actione  satis  demonstratur.  Quae  cum  ita  sint,  si  fabula  exclusa 
erat,  solum  dominum  gregis  damnum  accepisse  quomodo  potest 
cogitari?  Addendum  est,  quod  dominus  gregis  sive  fabula  placu- 
erat  sive  non,  aliquam  pecuniae  summam  ab  aedilibus  acceperit 
necesse  est  propterea,  quod  suam  gregisque  operam  illis  locaverat. 
Quam  rem  et  ipse  quaestui  habebat  et  gregi  suo  mercedem 
dare  debebat.i^)  Id  unum  addubitari  potest,  dederintne  aediles 
domino  gregis  illam  summam  ante  eam  actionem  an  post.  Quid 
igitur  sibi  vult  Donati  adnotatio? 

II.  Deinde  Donati  explicatio,  ut  per  se  ab  omni  verisimili- 
tudine  aliena  est,  ita  ipsis  Hec.  prol.  verbis  repugnare  mihi 
videtur.     Dicit  enim  Ambivius  haec:    „mihique  ut  discere 

Novas  expediat  posthac  pretio  emptas  meo". 
Quid  enim  aliud  verba  significare  possunt  nisi  „ut  mihi 
expediat  fabulas  novas,  quas  ipse  meo  pretio  emi,  posthac  di- 
scere",  id  quod  postulatur  structura  grammatica.  Quamobrem 
Ambivius,  licet  Donatus  de  pretio  aedilibus  reddendo  venim 
tradiderit,  de  eis  solis  fabulis,  quae  abiectae  erant,  illa  verba 
usurpare  potuit,  non  de  universis  fabulis.  Sed  ne  de  abiectis 
quidem  fabulis  verba  inteliegi  possunt,  cum  Ambivius  petat,  ut 
sibi  expediat  novas  discere  pretio  emptas  suo. 

III.  Quare  quoniam  Donati  explicationem  et  per  se  ab  omni 
verisimihtudine  esse  alienam  et  ipsis  Hec.  prol.  verbis  repugnare, 
immo,  si  hunc  prologum  recte  percipimus,  omni  sensu  carere 
vidimus,  Donatus  in  hac  quaestione  diiudicanda  prorsus  omitten- 
dus  est,  praesertim  cum,  unde  illa  hauserit,  ipse  tecte  pronuntiet. 

")  cf.  praeter  eos,  quos  infra  coinmemorabo ,  Krueger  ad  Horati 
Epist.  II  1,  175  et  Friedlander  ap.  Marquarft  „Rom.  Staatsverw."  MII  (1885) 
p.  538  sq. 

")  Ita  iam  Oehmichen  1.  s.  s.:  „Die  nicht  recht  klare  Verpflichtung 
zur  Entrichtung  einer  Strafsumme  bei  Missfallen  des  aufgefiihrten  Stiickes". 
cf.  etiam  Amdohr  1.  s.  s.  p.  24. 

")  cf.  Macrob.  Sat.  III  14,  13. 

Pergit  enim  in  illa  adnotatione  hoc  modo:  „Nam  quo  modo 
alibi  dixit:  ,Postquam  aediles  emerunt'?  Et  bene,  ut  sequatur 
populus  iudicium  eius,  qui  aestimare  vere  fabulas  potuerit". 
Eodem  igitur  ex  fonte  ille  hausit,  unde  nos  haurimus.  Novit 
scilicet  illos  duos  prologorum  locos,  quorum  cum  alter  alteri 
repugnare  videretur,  ipse  suam  illam  explicationem  finxit.^') 

Donati  igitur  testimonium  quoniam  nihil  valere  intelleximus, 
hac  in  re  diiudicanda  prorsus  est  omittendum.  Sed  hac  cum 
quaestione  cum  altera  illa  quaestio  artissime  coniuncta  sit,  ita 
ut  nisi  qui  in  priore  verum  viderit,  nemo  in  altera  verum  videre 
possit,  cumque  omnes  adhuc  viri  docti  mirum  in  modum  Donati 
testimonio  usi  sint,  ne  in  altera  quidem  quaestione  eos  recte 
iudicasse  per  se  apparet.  Tamen  quid  senserint,  priusquam  ipsi 
ad  rem  diiudicandam  transeamus,  breviter  exponam. 

Quaeritur  igitur,  in  cuius  possessione  fabulae  actae  manserint. 
Quod  ut  cognoscatur,  Bitschelius  de  tribus  rerum  condicionibus, 
de  quibus  cogitari  potest,  singillatim  agit.  Aediles  dicit,  qui 
fabulas  emerint,  fabularum  possessores  non  fuisse,  cum  fabularum 
actarum  nuUum  omnino  usum  habuerint.  Neque  fabulas  ad 
poetas  redisse,  quippe  qui  eas  vendiderint,  praesertim  cum  ex 
Hec.  prol.  I  v.  6  sq.: 

„Et  is  qui  scripsit  hanc  ob  eam  rem  noluit 
Iterum  referre,  ut  iterum  posset  vendere." 
appareat  ex  veteribus  fabulis  poetas  nihii  lucri  facere  po- 
tuisse.  Restare  igitur,  ut  fabulae  in  domini  gregis  possessione 
manseriot,  qui  illas  fabulas,  quotienscumque  voiuerit,  agere 
potuerit.  —  Eadem  autem  ratiocinatione  usus  vir  doctus  con- 
cludere  debebat  fabulas  actas  ne  in  actoris  quidem  possessionem 
pervenisse,  cum  hic  fabulas  omnino  non  emisset,  sed  aedilium 
iussu  tantum  aestimavisset.  Sed  ut  vera  sit  conclusio  viri 
docti,  tamen  eius  sententia  refutatur  illo  Hec.  prol.  loco,  quem 
ipse  attulit,*^)  unde  dilucide  apparet  ex  potestate  et  permissu 
poetae  fuisse  fabulas  iterum  referre,  fabulas  igitur  iu  actoris 
dominio    mansisse.      Quamobrem    Dziatzko*^)    putabat    poetas 


")  De  similibus  Donati  locis  eorumque  fide  cf.  Kabbow:  annal.  phil. 
nov.  CLV  (1897)  p.  305  sqq.  —  cf.  infra  p.  83  adn.  56  et  p.  84. 

*^)  Ritscheli  sententiam  defendit  Roehricht  1.  s.  s.  p.  50  sqq,  (Diss. 
phil.  Arg.  IX  p.  342  sqq.).  Ab  hac  c\mi  ille  Hecyrae  locus  (v.  6  sq.) 
repugnet,  vir  doctus  cum  Osanno  (cf.  Ritschl.  1.  c.  p.  336)  putat  poetam 
Hecyram,  postquam  primum  exacta  sit,  retractavisse  et  emendavisse  neque 
tamen  ullum  argumentura  affert.  —  Prorsus  autem  reicienda  sunt,  quae 
Karstenus  1.  s.  s.  p    181  u.  3  exposuit. 

»»)  Mus.  Rhen.  nov.  XXI  (1866)  p.  471  sqq.  aliter  idem:  Mus.  Rh.  nov.  IL 
(1894)  p.  562  sq.  —  Quam  sententiam  plane  probat  Hauler:  Phorm.ed.'  p.  33. 

aedilibus  nihil  vendidisse  nisi  ius  primae  actionis,  fabulas  autem, 
simulatque  primum  actae  essent,  ad  poetam  redisse.*®)  Cum 
tamen  Ambivium  fabulas  Caecilianas  exactas  itemm  iterumque 
egisse  constet,  cumque  eundem  omnino  maxima  potestate  in 
fabulis  iterandis  usum  esse  ex  Hecyrae  prologo  altero  apparere'^) 
ne  ipse  quidem  neget,  addit  persaepe  poetas  domino  gregis  fa- 
bulas  veteres  iterum  agendas  libentissime  reliquisse,  cum  ipsi 
ex  veteribus  lucrum  facere  non  possent.  Ne  hac  quidem  dis- 
putatione  controversia  illa  sublata  est.  Ex  quibus  tandem  locis 
vir  doctus  effecit  fabulas  semel  actas  pro  nihilo  haberi  solitas 
esse?22)  Nonne  scimus  Ambivium  fabulas  Caecilianas  iterum 
iterumque  egisse?  Id  quod  intellegi  plane  non  potest  nisi  si 
ex  fabulis  vreteribus  lucrum  efficiebatur.  Curnam  igitur  Ambi- 
vius  hoc  fecerit?  Haec  et  multa  alia  ne  si  Dziatzkonem  quidem 
sequimur,  perspicua  sunt  facta.  Sed  haec  hactenus  de  virorum 
doctorum  sententiis.  Accedamus  oportet  ipsi  ad  priorem  quae- 
stionem  diiudicandam,  qua  quaerimus: 

Quls  fabulas  novas  a  poeta  emerit. 

1.  Proficiscamur  ex  Hec.  prol.  II  v.  48  sq.: 

„mihique  ut  discere 
Novas  expediat  posthac  pretio  emptas  meo". 

Quibus  ex  versibus  necessario  efficitur,  ut  dominus  gregis 
fabulas  novas  emerit.  Porro  cum  de  novis  fabulis  sermo  sit, 
cumque  nemo  fabulas  novas  vendere  possit  nisi  poeta,  sequitur, 
ut  dominus  gregis  fabulas  novas  ab  ipso  poeta  emerit.  Res 
igitur  ita  comparata  est,  ut  dominus  gregis  fabuias  novas  a  poeta 
emerit,  quas  cum  ludi  imminebant,  aedilibus  vel  omnino  ludorum 
curatoribus  offerret.  Aediles  autem  fabulas  a  domino  gregis, 
non  a  poeta  emerunt.  ( 

Hoc  autem  non  solum  ex  hoc  ioco  apparet,  sed  ex  multis  aliis. 

2.  Proximus  locus  invenitur  in  Heaut.  prol.  v.  43  sqq.: 

„Nam  nunc  novas  qui  scribunt,  nil  parcunt  seni: 

Si  quae  laboriosast,  ad  me  curritur; 

Si  lenis  est,  ad  alium  defertur  gregem". 
Ad  Ambivium  igitur,  dominum  gregis,  si  quae  fabula  labo- 
riosa  est,  ei  qui  novas  scribunt  h.  e.  poetae  currunt  fabulamque 
novam    deferunt.      Unde    luce    clarius    efficitur    poetas   fabulas 
novas  ad  actores  detulisse  eisque  vendidisse,  non  aedilibus. 


*"*)  Ita  ante  Dziatzkonem  Iline  1.  s.  s.  thes.  XI.  —  Jac.  Al.  Becker: 
de  Romanorutn  censura  scaenica,  Mogontiaci  1852  p.  21.  —  "Wilmanns  1.  1. 
thes.  I.  —  postea  Amdohr  1.  s.  s.  p.  25  n.  1. 

*')  cf.  Eitscheli    Parerga  p.  333  sqq. :     cf.    quoque    infra    p.  72    sq. 

^^)  cf.  Leo:  Anal.  Plaut.  (1898)  p.  19  sq. 

3.  Deinde  testimonio  est  totus  Hecyrae  prologus  posterior, 
in  quo  Ambivius  de  multis  rebus  ad  se  spectantibus,  veluti 
quae  ratio  inter  se  ipsum  et  spectatores  et  inter  se  et  poetas 
intercedat,  enarrat.  Unde  primum  id  discimus  Ambivium  magna 
auctoritate  atque  dignitate  apud  spectatores  fuisse.  Dicit  enim 
ipse  de  ,auctoritate'  sua  (v.  40)  rogatque  populum  (v.  47):  „Mea 
causa  causam  accipite".^»)  Id  quoque,  quod  Terentius  post 
utramque  calamitatem,  quam  accepit,  prologos  Ambivio  pronun- 
tiandos  tradidit,  argumento  est  poetam  scivisse  Ambivium  apud 
populum  multum  valere.  Ob  eam  igitur  causam  Terentius  „com- 
misit  suum  studium  in  Ambivi  tutellam"  (v.  44),  unde  simul 
apparet  poetam  cum  domino  gregis  aut  commercio  aut  amicitia 
coniunctum  fuisse.     Idem  probatur  huius  prologi  v.  10  sq.: 

„Easdem  agere  coepi,   ut  ab  eodem  alias  discerem 

Novas,  studiose,  ne  illum  ab  studio  abducerem". 

Quos   versus  ita  tantum  recte  explicari  iudico,  si  poetam 

ad    dominum   gregis,    non    ad    aediles   fabulas   novas   detulisse 

censemus.     Etenim  aediles  si  fabulas  novas  a  poetis  emissent 

et  domino  gregis  solum  agendas  tradidissent,  huius  minime  inter- 

fuisset,  a  quo  poeta  fabulae  scriptae  essent.    Sin  autem  dominus 

gregis  ab  ipsis  poetis  novas  emebat,  eius  intererat  cum  eis  poetis 

agere  negotioque  coniungi,  qui  fabuias  bonas  scribebant.   Intelle- 

lerat  autem  Ambivius  Caecili  fabulas,  etsi,  cum  primum  ageren- 

tur,  nescio  quam  ob  rem  displicuerant,  tamen  praeclaras  esse. 

Qua  de  causa  vehementer  cupiebat  illum  fabulas  scribere  non 

desinere.  Etenim  si  Caecilius  deterritus  esset,  ne  fabulas  scriberet, 

Ambivius  quoque  damnum  accepisset,  quod  novas  Caecilianas 

agere  non  iam  posset.     Quod  ne  fieret,  Ambivius  ultro,  non  a 

Caecilio  invitatus  aut  rogatus,  enixe  operam  dedit,  ut  fabulae 

Caecilianae  exactae  iterum  agerentur,  spectarentur,  probarentur, 

id  quod  sua  solum  ipsius  opera  factum  esse  perspicuis  verbis  dixit: 

(v.  4)  „Nova8  qui  exactas  feci  ut  inveterascerent, 

(v.  9)  .  .  .  certum  mihi  laborem  sustuli, 

(v.  10)  Easdem  agere  coepi,  ... 

(v.  12)  Perfeci  ut  spectarentur  ... 

(v.  13)  Ita  poetam  restitui  in  locum". 

Sed   potestne   cogitari   Ambivium   ob   eam  solam  causam, 
ut  a  Caecilio  alias  novas  acciperet  neve  poetam  ab  studio  ab- 


'*)  cf.  Heaut.  prol.  v.  35  sqq.,  imprimis  v.  41: 

„Mea  causa  causam  hanc  iustam  esse  animum  inducite." 
et  V.  48  sqq. :  „Si  numquam  avare  pretium  statui  arti  meae 

Et  eum  esse  quaestum  in  animum  induxi  maxumum, 
Quam  maximie  servire  vostris  commodis"  sq. 

duceret,  fabulas  iterum  iterumque  egisse?  An  censemus  Ambi- 
vium  sperantem  se  ex  novis  fabulis,  quas  Caecilius  facturus 
esset,  multum  lucri  quaesiturum  esse,  tum  nec  impensae  nec 
labori  pepercisse?  Quid  tum,  si  illae  novae  eodem  modo  atque 
fabulae,  quas  poeta  ad  id  tempus  fecerat,  displicebant?  Hoc 
igitur  ab  omni  probabilitate  est  alienum.  Sequitur  igitur,  ut 
ex  veteribus  quoque  fabulis,  etiam  ex  exactis  lucelli  aliquid 
fieri  potuerit,  ut  Ambivius  fabulas  iteraret,  non  solum  quo  poetae 
animum  erigeret,  sed  etiam  ut  ipse  fructum  caperet.  Sed  Am- 
bivius,  non  ideo  quia  nego  dominum  gregis,  plerumque  liber- 
tinum,**)  non  magna  pecunia  praeditum,  sua  ipsius  re  prorsus 
neglecta*'»)  poetarum  causa  illum  laborem  suscepisse,  putandus 
est  homo  avarus  fuisse  propriamque  solam  utilitatem  spectasse.'*) 
Sed  redeamus  ad  propositum.  Cum  igitur  Ambivium  fabulas 
Caecilianas  poeta  paene  invito  iterum  iterumque  egisse  viderimus, 
gequitur,  ut  ei  non  modo  licuerit  fabulas  iterare,  sed  eius  etiam 
magni  interfuerit  eas  placere.  Utrumque  autem  ita  tantum  ex- 
plicatur,  ut  eum  fabulas  ab  ipso  poeta  suo  pretio  emisse  credamus, 

4.  Ad  hos  autem  locos,  qui  ad  Terenti  ipsam  aetatem  spec- 
tant,  accedunt  loci  posteriores,  quibus  idem  demonstratur;  sicut 
luvenalis  dicit  sat.  VII  87  de  Statio  poeta  hoc: 

„E8urit  intactam  Paridi  nisi  vendit  Agauen".") 
Quo  ex  loco  necessario  efficitur,  ut  Statius  poeta  pantomimum, 
quem  modo  scripsit,  Paridi  h.  e.  ipsi  pantomimo  vendiderit.  Histrio 
igitur  ipse  fabulas  novas,  quas  acturus  est,  solet  eligere  et  emere. 

5.  Idem  probatur  Ciceronis  loco,  qui  est  in  libro  „de  offi- 
ciis"  I  31,  114:  „Suum  quisque  igitur  noscat  ingenium  acremque 
se  et  bonorum  et  vitiorum  suorum  iudicem  praebeat,  ne  scaenici 
plus  quam  nos  videantur  habere  prudentiae.  IUi  enim  non 
optumas,  sed  sibi  accommodatissumas  fabulas  eligunt 
.  .  .  Ergo  histrio  hoc  videbit  in  scaena,  non  videbit  vir 
sapiens  in  vita?" 

6.  Denique  memorandum  est  Crinagorae  epigramma  (Anthol. 
Pal.  IX  542)«): 


")  cf.  Marquaixit:  Eoein.  Staatsverw.»  III  (1885)  p.  539  et  Hauler: 
Phorm.  ed.*  p.  32  sq. 

")  Ita  Ritschelius  in  Parerg.  p.  333  sqq.  —  Fabia  1.  s.  s.  p.  145  sqq. 
—  Klebsius  (ap.  Pauly-Wissowam  I  p.  1804  s.  v.  ,Ambivius'). 

'«)  cf.  Havet:  rev.  de  phil.  X  (1886)  p.  15. 

")  „intacta  Agaue"  significat  fabulam  nondum  editam  aut  actam  vel. 
ut  scholiasta  ad  h.  1.  adnotat,  „cantionem  inauditam".  Idem  igitur  est 
atque  ,,integram  comoediam"  in  Heaut.  prol.  v.  4;  cf.  Statii  Silv.  I  2,  238 
et  III  1,  67.  —  Friedlander  ad  luvenalis,  Vollmer  ad  priorem  Statii  locum. 

**J  cf.  Rubensohni  ed.  Crinag.  epigr.  (Berol.  1888)  p.  94  n.  40. 


iiteJi*>n,-,fW>*iah--iMg^^^^^ 


-     74     -  ^  I 

^  ^Qdgaei  '/.al  riTTaqai  dianXaa&ivTa  TtQoaioTroig  \ 

fiv^ov  Tuxl  TovTwv  yqai^iai,  sti  TtXeoaiv  j 

OvT€  ai  yccQ  Xehpovai,  OiXiovidri,  ovre  BadvXXov,  \ 
Tov  (.liv  aoidacov,  tov  di  /fi^wr  xaQiTeg^''. 
Hos  versus  in  adnotationibus,  quae  sunt  in  ed.  Didot.  (vol.  II 
p.  225)  Duebnerus  recte  explicat  ita:  „Crinagoras  hortatur  Philo- 
nidem  ut  mimum  scribat  quattuor  vel  plurium  adeo  personarum, 
et  scribat  confidenter:  nam  ipsum  et  Bathyllum  ei  agendo  pares 
esse  ut  qui  maxime.  Manifesto  Philonides,  aliunde  ignotus, 
erat  cantor  idem*^)  et  ^i(.ioyQaq>og  aut  fXLfiortoiog.  Notum  est 
Bathyllum  comica  ,  .  .  saltatione  .  .  .  excelluisse". 

Philonidem  igitur  mimographum  ad  usum  Bathylli  mimos 
composuisse  inde  apparet."'')  i 

Ex  his  locis  satis  elucet  poetas  actoribus  ipsis  fabulas  et 

scripsisse  et  vendidisse;  neque  hac  de  re  omnino  dubitari  potest. 

Deinde  apparet  actores  fabulas,  quas  a  poetis  suo  pretio  emerant, 

aedilibus   obtulisse   simulque   suam    gregisque   operam   locasse. 

Ludorum  autem  curatores,   aediles  aut  [ab  anno  732  a.  u.  (= 

22  a.  Chr.)]  praetores,^^)  cum  suo  sumptu  ludos  quam  praecla- 

rissime  ornarent  suisque  impensis  gregem,  actorem,  choragum,") 

multa  alia  conducerent,  fabulas  quoque  emisse  apparet  et  non- 

nullis  locis  legitur.    Huc  spectant  bi  loci:  Eun.  prol.  v.  19  sq.: 

„quam  nunc  acturi  sumus 

Menandri  Eunuchum,  postquam  aediles  emerunfsq. 

Eodem  modo  dicit  Ovidius  in  Trist.  II  507  sq.: 

„quodque  minus  prodest,  scaena  est  lucrosa  poetae, 
Tantaque  non  parvo  crimina  praetor  emit." 
et  V.  509  sq.:  ^lnspice  ludorum  sumptus,  Auguste,  tuorum: 
Empta  tibi  magno  talia  multa  leges". 
Exstant  autem  loci,  quibus  poeta  de  fabulis  novis  vendendis 
ipsis  cum  aedilibus  egisse  videtur. 

^)  Philonidem  cantorem  eundem  et  /iiifA.oy(}U(pov  fuisse  suo  iure  negat 
Rubensohn  ad  h.  1.,  qui  has  fabulas  a  choro  cantatas  esse  Grysarium  secutus 
(Mus.  Ehen.  1834  p.  30  sqq.)  contendit.  Eis  autem  in  verbis,  quae  ad 
nostram  quaestionem  spectant,  interpretandis  cum  Duebnero  consentit. 

*°)  Simile  aliquid  traditur  in  vitaSoph.  (cf.  Jahn-Michaelis:  ed.  Electrae" 
1882  Bonn.  p.  6  v.  33):  (frjGi  St  xctl  "farQog  avrhv  (i.  e.  Zo(foxXfa)  .... 
ji()og  jiig  (piaeig  ulrmv  (i.  e.  vTioxQiTdiv)  y()iof)(a  t«  SQcifiaTa,  id  quod  maxime 
convenit  ciun  schol.  Aristoph.  nub.  1266  et  ran.  791  (cf.  Jahn-Michaelis  1.  s.  s.). 

»•)  cf.  Mommsen:  Rom.  Staatsrecht"  II  1,  p.  237  (n.  1)  et  p.  522. 

8»)  Plauti  Pera.  v.  159  sq.: 

,,776.'^fv  omamentaV  —  Abs  chorago  sumito. 
Dare  debet:  praebonda  aediles  locaverunt." 
—  cf.  Hauler:  Phorm.  ed.  p.  34  adn.  2. 

1.  In  Ter.  vita  Suet.  leguntur  haec  (p.  28  Reiff.):  „Scrip- 
sit  (scil.  Terentius)  comoedias  sex.  ex  quibus  primam  Andriam 
cum  aedilibus  daret",  sq.  Sed  de  tota  hac  fabula,  quam 
de  Caecilio  et  Terentio  Suetonius  hoc  loco  narrat,  suo  iure  nunc 
viri  docti  dubitant.") 

2.  At  legitur  et  apud  Suetonium'*)  et  apud  Donatum'^) 
Eunuchum  fabulam  meruisse  octo  milia  nummum,  quae  poetam, 
non  dominum  gregis  accepisse  consentaneum  est.  Tamen  cum 
Eunuchi  duplex  actio  singulare  quoddam  fuisse  videatur,")  bos 
locos  ne  nimis  premamus,  cavendum  est.  Praeterea  nihil  obstat, 
quominus  aediles  etsi  fabulam  a  domino  gregis,  non  ab  ipso 
poeta  emerant,  tamen  poetae  illud  pretium  sua  sponte  praebuisse 
censeamus. 

3.  Eodem  spectat  didascalia,  quae  de  L.  Varii  Thyeste  in 
cod.  Paris.  7530  s.  VIII  servatur  (Suet.  rell.  ed.  Reiff.  p.  48 
ad  col.  41) :  „Lucius  Varius  cognomento  Rufus  Thyesten  tragoe- 
diam  magna  cura  absolutam  post  Actiacam  victoriam  Augusti 
(corr.  Th.  Mommsen;  ,aug  .  .  J"  cod.;  ,augusto'  man.  rec.)  ludis 
eius  in  scaenam  dedit,  pro  qua  fabula  sestertium  deciens  accepit". 

4.  Deinde  provocari  potest   ad  Horati  sat.  I  10,  36  sqq.: 
„Turgidus  Alpinus  iugulat  dum  Memnona  dumque 
Defingit  Rheni  lut«um  caput,   haec  ego  ludo, 

Quae  neque  in  aede  sonent  certantia  iudice  Tarpa, 
Nec  redeant  iterum  atque  iterum  spectanda  theatris." 
Huc  pertinet  hoc  schol.  Cruqu.  (Cruquii  ed.  Hor.  op.  Antverp.  1579 
p.  399):  „Metius  Tarpa  fuit  iudex  criticus,  auditor  assiduus  poe- 
matum  et  poetarum  in  aede  Apollinis  seu  Musarura,  quo  convenire 
poetae  solebant  suaque  scripta  recitare,  quae  nisi  a  Tarpa 
aut  alio  critico,  qui  numero  erant  quinque,  probarentur, 
in  scaenam  non  deferebantur."  Unde  Oehmichen  1.  s.  s. 
efficit  Ciceronis  aetate  fabulas  novas  ab  ipso  ludorum  curatore, 
non  iam  a  domino   gregis  examinatas,   electas,   pretio   emptas 


"')  cf.  Hauler:  Pliorm.  ed. 'p.  15  (impr.  ada.  3  et  4.). 

**)  Suetonius  (p.  29  Eeift.)  narrat  haec:  „Eunuchus  quidem  bis  die 
(quam  lectionem  traditam  cum  Vahieno  [libell.  univers.  Berol.  1883/4  p.  4] 
contra  Eitschelium  servandam  esse  arbitror)  acta  est  meruitque  pretium 
quantum  nulla  antea  cuiusquam  comoedia,  octo  mUia  nummum''. 

■•)  Donatus  in  auctario  (p.  35  1.  10  Eeiff.)  et  in  Eun.  praef.  (p.  10 
1.  11  sqq.  R.),  ubi  legitur  hoc:  „et  acta  est  tanto  successu,  plausu  atque 
suffragio,  ut  rursus  esset  vendita  et  ageretur  iterum  pro  nova  pro^^ue  ea 
pretium,  quod  nulli  ante  ipsam  fabulae  contigit,  octo  millibus  sester- 
tium  numerarent  poetae."  cf.  infra  p.  83  adn.  56  et  p.  84. 

8'')  cf.  Ritscheli  Parerg.  p.  332  n.  2.  -  Dziatzko:  Mus.  Rhen.  nov.  XXI 
p.  473.  —  Hauler:  1.  s.  s.  pi-aef.  p.  20  n.  3  et  append.  crit.  p.  193  (ad  v.  16). 

esse.  Hoc  si  ita  est,  sequitur,  ut  poetae  ipsi,  non  per  dominum 
gregis,  ludorum  curatoribus  fabulas  suas  obtulerint  Sed  hanc 
sententiam  falsam  esse  iam  Kirchnerus'^)  demonstravit.  Neque 
enim  ex  Horati  verbis  apertum  fieri  poetam  de  fabulis  reci- 
tandis,  quae  recitatione  probatae  ad  actionem  scaenicam  desti- 
narentur,  cogitavisse,  immo  ipsis  particulis  disiunctivis  „nec-nec" 
hoc  vetari.  Sermonem  igitur  esse  minime  de  fabuiis  scaenicis, 
sed  de  aliis  poematum  generibus,  quae  poemata  poetae  quidam 
recitarent,  ut  quid  Tarpa  iudicaret,  comperirent.  Quamobrem 
scholion  Cruquianum,  quippe  quod  ipsis  Horati  verbis  repugnet, 
patet  esse  reiciendum. 

Neque  multo  aliter  est  iudicandimi  de  alio  loco,  quo  de 
Tarpa  litterarum  iudice  verba  fiunt.  Refert.enim  Cicero  epist. 
ad  fam.  Vll  1  de  ludis,  quos  Pompeius  theatrum  suum  con- 
secraturus  anno  a.  u.  c.  699  edidit,  haec:  „nobi8  autem  erant 
ea  perpetienda,  quae  Sp.  Maecius  probaverat".  Sed  primum 
solis  de  ludis  Pompeii  sermo  est.  Deinde  ne  ex  hac  quidem 
re,  quod  Tarpa  fabulas  examinavit,  efficitur  poetas  ipsos  Tarpae 
fabulas  suas  obtulisse.  Etenim  illa  quoque  aetate  nihilo  minus 
fieri  potuit,  ut  dominus  gregis  fabulas  a  poetis  emeret,  quos 
tum,  cum  ludi  Pompeiani  instabant,  ludorum  obtulit  curatori 
aut  ei,  cui  hic  fabulas  eligendas  concesserat. 

4.  Denique  ad  hanc,  quam  falsam  esse  censeo,  sententiam 
accedere  possit,  qui  rerum  Graecaium  scaenicarum  rationem 
habere  voluerit.  Apud  Graecos  enim  poetae  ipsi  fabulas,  quas 
in  theatro  agi  cupiunt,  ad  arcbontes,  hidorum  curatores,  deferunt. 
Qui  traditas  legunt  et  examinant,  eligunt  dignas,  quae  agantur, 
et  poetis  choregos  sorte  creatos  tribuunt.'*)  Quam  rem  apud 
Komanos  similem  fuisse  cum  ne  unus  quidem  Romanorum 
scriptor  vetus  tradat,  ne  ex  hac  quidem  re  quicquam  colligen- 
dum  est. 

NuUo  igitur,  ut  comprehendam ,  loco  necessario  efficitur, 
ut  poeta  ipsis  cum  ludorum  curatoribus  contractum  de  fabulis 
vendendis  fecerit.  Quare  intercesseritne  omnino  negotium  aliquod 
inter  poetam  et  aediles  necne,  difficillimum  est  diiudicare.  Contra 
ex  multis  locis  didicimus  poetam  cum  domino  gregis  negotiis 
coniunctum  fuisse.  Hoc  igitur  pro  certissimo  habendum  est 
eam  rationem,  de  qua  permultis  locis  memoriae  traditur,  si  non 
semper,  attamen  plerumque  usu  venisse.  Huc  accedit,  quod 
aediles  cum  ipsis  poetis  de  fabulis  emendis  vendendis  egisse  ne 

")  V.  Kirchneri  ed.  Hor.  serra.  II  1  p.  353  sqq.  (Lips.  1854/57). 
»«)  Oehmichen  1.  s.  s.  §  19  et  §  22.  —  A.  Miiller:  „K.  F.  Hermanus 
griech.  Antiquitaten"  III  2  p.  330  8q(i[.  et  p.  350  sq. 

verisimile  quidem  est,  Ditissimus  enim  quisque  aedilis  creabatur. 
Idem  magnane  eruditione  atque  doctrina  praeditus  esset,  certe 
non  quaerebatur.  Praeterea  apparet  aediles,  si  omnino  cum 
poetis  egerunt,  a  poetis  novis  planeque  ignotis  fabulas  emere 
caute  veritos  esse,  cum  populone  eorum  fabulae  placiturae  essent, 
nimis  dubium  esset.  Yeteres  autem  poetas,  qui  populi  animum 
multis  et  bonis  fabulis  delectaverant  et  saepe  cum  domino  gregis 
egerant,  per  hunc  semper  fabulas  novas  aedilibus  obtulisse  et 
per  se  verisimile  est  et  Caecili  et  Terenti  exemplis  confirmatur, 
quorum  uterque  fabulas  novas  semper  L.  Ambivio  Turpioni"') 
agendas  tradidit. 

Quibus  expositis  intelleximus  poetam  fabulas  novas  venden- 
das  ad  dominum  gregis  quendam  detulisse,  non  ad  ipsos  ludorum 
curatores.  Dominus  autem  gregis  fabulam  pretio  suo  atque  suo 
periculo  emit  eamque  ludis  instantibus  aedilibus  una  cum  sua 
gregisque  opera  locare  studet.  Dominus  igitur  gregis,  id  quod 
cum  eius  auctoritate  (cf.  supra  p.  72)  maxime  convenit,  inter- 
cessoris  munere  fungitur,  qui  suo  periculo  aliquas  res  emit,  ex 
quibus  lucrura  faciat. 

lluiusmodi  negotia,  ad  quae  factitanda  Bomani  maxime 
proclives  essent,  omnibus  temporibus  Romae  usitatissima  erant 
in  vita  et  publica  et  privata.*®)  Cuius  consuetudinis  pauca  aSerara 
exempla. 

Atque  primum  quidem  in  Romanorum  vita  publica  eius- 
modi  negotia  persaepe  occurrunt  Omnia  enim  tributa,  vectigalia 
ut  per  totam  antiquitatem,  ita  apud  Romanos,  non  per  eos, 
quibus  salarium  dabatur,  exigebantur,  sed  haec  omnia  redemp- 
toribus^^)  exigenda  tradebantur.  Qui  quoniam  cum  re  publica 
per  censores  contractus  faciebant,  publicani  appellabantur.  His 
contractibus  publicani  se  certam  pecuniae  summam  censoribus 
soluturos  esse  promittebant,  quo  pacto  tributa  eis  exigenda  trade- 
bantur.*^)  Neque  aliter  templa  aedificanda,  aquae  ductae  viaeque 
struendae,  aedificia  publica  restituenda,  pontes  cloacaeque  ex- 
struendae,  omnia  publice  aedificanda  et  ornanda  publicanis  loca- 
bantur,  qui  certo  pretio  constituto  ilia  opera  conficienda  curabant, 
quam  rem  quaestui  habebant.*') 

*')  Hoc  apparet  ex  Hec.  prol.  II  et  ex  didascaliis  Terentianis. 

**)  Marquardt-Mau :  ,J)as  Privatieben  der  Romer*'*  p.  399  sq.  (Mar- 
quardt-Mommsen :  antiqu.  Rom. '  VII 2.) 

*^)  V.  „redemptor"  ap.  Festum  (C.  0.  Miilleri  ed.  1880.  Lips.  p.  270). 
—  CIL  VI  1  p.  154  n.  877b.  cf.  quomodo  Th.  Mommsen  huius  fitig- 
menti  v.  13  sq.  suppleverit;  praeterea  cf.  idem:  Eph.  ep.  VIII  (1899)  p.  245. 

**)  cf.  Marquardt:  Rom.  Staatsverw. '  II  p.  299  sq. 

*')  cf.  Marquardt:  „Privatleben  der  RiJmer"'  p.  399  sq. 

Neque  vero  minus  haec  negotia  inter  privatos  florebant: 
domus  struendae,  messes  exigendae,  aliae  res  ab  aiiis  eonduce- 
bantur  (Marquardt  1.  1.).  Persaepe,  id  quod  ad  nostram  quaesti- 
onem  spectat,  de  rebus  vendendis  iterum  vendendis  agitur,  veluti 
frumentarii  frumentum  in  provinciis  coemebant  et  Bomae  ven- 
ditabant,**)  multi  alii.  i 

Ubique  igitur  in  vita  et  publica  et  privata  eiusmodi  negotia 
Komae  maxime  floniisse  videmus.  Hac  quoque  re  ea  sententia, 
quam  de  domini  gregis  condicione  habemus,  valde  conflrmatur, 
ita  ut  id,  quod  de  domino  gregis  statuimus,  ceterorum  contractuum 
ratione  habita  non  modo  credi  posse,  sed  etiam  ad  maximam 
verisimilitudinem  accedere  cognoscamus. 

Nunc  venimus  ad  alteram  quaestionem,  qua  quaeritur: 
Culusnam  fabulae  actae  fuerlnt. 

Quam  diiudicare  non  possumus  nisi  prius,  quibus  condicio- 
nibus  poeta  domino  gregis  fabulas  vendiderit,  intellexerimus. 

Hac  in  re  veterum  testimonia  nos  prorsus  deficiunt  Quo 
magis  necesse  est  hac  de  re  universe  et  generatim  agamus, 
priusquam  ex  singulis  locis  quid  disci  possit  de  condicionibus 
horum  contractuum,  inquiramus.  Poetae  venditabant  fabulas*'^) 
domino  gregis,  qui  eas  ab  illo  emit.  Hic  cum  sit  contractus, 
quem  Bomani  appellant  emptionem  venditionem,  in  quem  certae 
leges  formulaeque  cadant,  haec  quaestio  est  non  solum  philolo- 
gorum,  sed  etiam  iuris  peritorum.  Sed  nullus  de  fabulis  emen- 
dis  vendendis  contractus  cum  exstet,  praeceptis  et  inscriptioni- 
bus,  quas  de  aliis  rebus  emendis  vendendis  habemus,  niten- 
dum  est. 

1.  Fabulae  quominus  in  rebus,  quae  emi  venire  possunt, 
babeantur,  nil  obstat   Etenim  omnes  res  emi  venire  possunt.**) 

2.  Deinde  videndum  est,  quosnam  auctores  de  iure  emptio- 
nis  venditionis  ad  secundum  a.  Chr.  saeculum  pertinentes  habe- 
amus.  In  quibus  magni  suut  momenti  ea,  quae  hac  de  re  ex 
Plauti,  Catonis,  Yarronis,  Ciceronis  libris  comperimus.  Deinde 
haurimus  ex  posteris  iuris  civilis  pfaeceptis,  veluti  ex  Gai  in- 

**)  cf.  Marquardt  1.  s.  s.  p.  423/4.  > 

*')  praeter  eos,  quos  supra  memoravimus ,  locos  huc  spectant  hi  loci: 
Suet,  ,de  poetis'  (p.  36  Retff.):  „Pacuuius  .  .  .  fabulas  venditavit";  idem 
(p.  24  Reiff.):  „PIautu8  .  .  .  scribere  fabulas  solitus  ac  vendere".  cf.  Hie- 
ronymum  ad  Eusebi  chron.  1817  (=554  a.  u.)  [01.  145,  1]. 

*^)  cf.  Dig.  XVIII  1,  34  §  1:  „omnium  rerum,  quas  quis  habere  vel 
possidere  vel  persequi  potest,  venditio  recte  fit".  Hac  de  re  cf.  Wind- 
scheid:  „Lehrbuch  des  Pandektenrechts."  *  II  (1900)  p.  585  et  Demburg: 
„Pandekten"  "  II  (1900)  §  94. 

stitutionibus  editis  secundo  saeculo  p.  Chr.  n.  et  ex  ipso  corpore 
iuris  civilis,  quod  etsi  lustiniani  aetate  conscriptum  est,  tamen 
non  novas  leges,  sed  omnes  leges  ad  illud  tempus  vigentes 
continet.  Priorum  autem  iurisconsultorum  singulis  de  rebus 
iudicia  plerumque  ad  verbum  afferuntur,  ita  ut  quid  illi  his  de 
rebus  senserint,  veluti,  M.  Antistius  Labeo,  qui  aetate  Augustea 
floruit,  accurate  sciamus.  Quare  quomodo  leges  atque  iuris- 
consultorum  opiniones  aetate  imperatorum  paullatim  mutatae 
sint,  cum  cognoscamus,  quomodo  res  aetate  rei  publicae  liberae 
fuerint,  persaepe  inde  coUigere  possumus. 

3.  Deinde  inquirendum  est,  quibus  condicionibus  perfectis 
contractus  qui  appellatur  emptio  venditio  perfectus  sit.  Poste- 
rioribus  temporibus  nuUa  re  opus  erat  nisi  consensu  con- 
trahentium.*') 

Contra  Varro  tradit  sua  aetate  emptionem  venditionem 
tum  demum  perfectam  fuisse,  cum  venditor  emptori  rem  vendi- 
tam  tradiderat**)  Tamen  hac  quoque  forma  postulatur,  ut 
contrahentes  et  de  re  emenda  vendenda  et  de  pretio  consen- 
serint,  quod  aut  statim  ab  emptore  solvitur  aut  certis  nominibus 
creditur. 

4.  Tum  fuerintne  certae  regulae,  et  quaenam  fuerint, 
videamus.  Sane  fuerunt  certae  formulae,  quae  omnibus  his  in 
contractibus  occurrunt.*^)     Quae  cum  ad  servos,  domos,  puellas. 


*')  Gai.  III  135:  „Consensu  fiunt  obligationes  in  emptionibus  vendi- 
tionibus,  locationibus  conductionibus,  societatibus,  mandatis."  et  136:  „Ideo 
autem  istis  modis  consensu  dicimus  obligationes  contrahi,  qoia  neque 
verborum  neque  scripturae  ulla  proprietas  desideratur,  sed  sufficit  eos,  qui 
negotium  genmt,  consensisse".  Idem  legitur  Inst.  III  23,1  et  Dig.  XVIII 
1  1.  9  pr. 

*^  Varro  de  re  rust.  II  2  §  6  „emptor  stipulatur  prisca  f ormula  sic : 

, haec  sic  recte  fieri  spondesne?'   cum  id  factum  est,  tamen  grex 

dominum  non  mutavit,  nisi  si  est  adnumeratum.  nec  non  emptor  pote  ex 
empto  vendito  illum  damnare,  si  non  tradet,  quamvis  non  solverit  nummos, 
ut  ille  emptorem  simili  iudicio,  si  non  reddit  pretium."  Hac  de  re  cf.  im- 
primis  Pemice:  „M.  Antistius  Labeo;  Das  Rom.  Privatrecht  im  1.  Jahrh.  d. 
Kaiserz.  I  (Halle  1873)  p.  454/466. 

*^)  cf.  Cato  de  agri  cult.  144,  2  et  145,  2.  3.  —  Verbi  causa  una 
formula  in  omnibus  f ere  emptionibus  occurrit.  Varro  de  re  rust.  II 10,  5 : 
„In  horum  (sc.  servorum)  emptione  solet  accedere  peculium  aut  cxcipi  et 
stipulatio  intercedere:  „sanum  esse,  furtis  noxisque  solutum"  etc. 
Eadem  formula  invenitur  in  inscriptt.  s.  II  p.  Chr.,  velut  CIL  III 2  p  940/1 
(=Bruns:  fontes  iuris  Eom.  ant.  '  1893  p.  288  sq.):  „Eum  puerum  sanum 
traditum  esse,  furtis  noxaque  solutum"  etc.  Idem  CIL  III  2  p.  937, 
959  (=  Bruns "  p.  289  n.  106  et  p.  290  n.  107).  Formulam  stipulationis 
priscam  esse  dicit  iam  Varro  (cf.  r.  r.  11  2,  5  sq.  et  II  4,  5).  —  cf.  Pemico 
1.  s.  s.  I  p.  455  n.  7. 

boves,  oves,  alias  res  emendas  vendendas  spectent,  ex  eis  nihil 
profieimus.  Contra  cognoscimus,  etsi  certae  fonnulae  exstant, 
tamen  in  singulis  contractibus  plane  diversas  res  promitti  et 
statui.  Huius  rei  ut  exemplo  utar,  legimus  apud  Varronem 
(r.  r.  II  10,  5),  si  res  empta  vendita  evicta  sit,  duplex  pretium 
a  venditore  solvendum  esse.  Idem  statuitur  in  inscriptione 
secundi  p.  Chr.  saeculi  (CIL  III  2  p.  940  sq.  =  Bruns  «  p.  288  sq. 
11,1).  Contra  in  aliis  eiusdem  aetatis  inscriptionibus  constituitur 
simplex  tantum  pretium  rei  evictae  reddendum  esse  (CIL  III  2 
p.  937,  944,  959  =  Bruns  «  p.  289/91).  In  universum  igitur 
est  dicendum,  etsi  certae  formulae  inveterascebant,  tamen  res 
diversissimas  statui  potuisse,  dummodo  contrahentes  inter  se 
consenserint.  Quamobrem  ne  duo  quidem  contractus  ad  emp- 
tionem  venditionem  pertinentes  omnibus  in  singulis  rebus 
congruunt.^*). 

His  expositis,  ut  ad  rem  propositam  redeamus,  id  unum 
pro  certissimo  habendum  est  verisimillimum  esse  contractus 
quoque,  qui  ad  fabulas  emendas  vendondas  spectabant,  non 
semper  pares  fuisse.^^)  Qua  re  cognita  nos  non,  ut  viri  docti 
adhuc  fecerunt,  eos  locos,  ex  quibus  de  condicionibus  fabularum 
emendarum  aliquid  lucrari  possumus,  ita  interpretabimur,  ut 
semper  unam  eandemque  rationem  asservatam  esse  demonstrare 
studeamus,  quod  ita  fuisse  ut  demonstraret,  nemini  adhuc  viro 
docto  contigit,  cum  loci  inter  se  plane  diversi  sint.  Immo  vero, 
ipsi  ei  loci,  qui  ceteris  repugnare  videntur,  summi  sunt  momenti, 
cum  ex  eis  efficiatur,  ut  emptio  venditio  fabularum  variis  con- 
dicionibus  facta  sit.  Hae  quaenam  fuerint  singulis  in  emptio- 
nibus,  cum  veterum  testimoniis  paene  prorsus  destituti  simus, 
dubium  est  semperque  manebit.  Nonnulla  autem  haud  scio 
an  ad  verisimilitudinem  quandam  perducere  possimus.  i 

I.  Ex  Hec.  prol.  II  v.  48  sq.:  „Mihi  ut  discere 
Novas  expediat  posthac  pretio  emptas  meo." 


")  Emptiones  non  semper  simili  modo  perfectas  esse  Varro  r.  r.  II  1, 
15  dicit;  —  cf.  id.  II  2,  5:  „In  emptionibns  (ovium)  iure  utimur  eo,  quo 
lex  praescripsit.  In  ea  enim  alii  plura,  alii  pauciora  excipiunt." 
II  5,  11  dicit,  quomodo  boves  et  domiti  et  indomiti  emantur  quibusque 
formulis  utendum  sit;  addit  autem  haec:  „Paulo  verbosius  haec,  qui 
Mamili  actiones  sequuntur  lanii."  sq. 

**')  Aliis  quoque  in  contractibus  maxima  fuit  varietas  apud  Romanos. 
Pendebant  pueri,  ut  exemplum  afferam,  Eomae  litteratoribus  mercodem  aut 
menstruam  (testimonia  apud  Marquardt-Mommsenum  1.  s.  s.  '  VII  p.  94 
n.  3  et  4)  aut  annuam  (cf.  ibid.  p.  95  n.  1,  2,  3)  aut  omnino  nihil  de 
mercede  antea  conveniebat,  ita  ut  parentes,  quantum  vellent,  litteratori 
darent  [ibid.  p.  95  n.  4]. 

disGunus  Ambivium  aliquam  copiam  fabularum  novanim  pretio 
statim  soluto  emisse,  quas  posthac  agere  ut  sibi  liceat,  specta- 
tores  rogat    Idem  apparet  ex  Horati  epist.  II  1,  175  sq.: 

„G^tit  enim  (scil.  Plautus)  nummum  in  loculos  demittere, 
post  hoc    f    V  ^;"^' 

Securus  cadat  an  recto  stet  fabula  talo". 
Dominus  igitur  gregis  cum  poeta  contractum  fecit,  quo 
probato  ille  pretio  plerumque  statim  soluto  fabulam  accepit,  hic 
fabulae  fata  non  iam  curabat.'»')  Periculum  ergo  suscepit  solus 
actor.  Quodsi  quaeris,  quomodo  dominus  gregis  talem  con- 
tractum  inire  potuerit,  respondeam  sperare  eum  ex  fabula  lucrum 
se  facturum  esse,  id  quod  ei  contigit,  si  fabula  ab  aedilibus 
emebatur.  Sed  etiam  si  actor  ex  prima  actione  parvum  lucrum 
fecerat,  tamen  ex  fabula  iterata  damnum  facile  sarcire  poterat 
(cf  supra  p.  72  sq.).  Praeterea  per  se  apparet  actorem  rerum 
scaenicarum  peritum  eas  solas  fabulas  emisse,  quas  placituras 
esse  confidebat,  sed  veritum  esse  fabulas  a  poetis  novis  et  plane 
ignotis  emere. 

1.  Tali  contractu  veluti  Plautum  fabulas  vendere  solitum 
esse  Horati  fuisse  sententiam  ex  epistol.  1.  s.  s.  manifestum  est 

2.  Tali  contractu  Ambivius  adi^escens  fabulas  Gaecili  emisse 
videtur.  Primum  enim  fabulae,  tametsi  cum  primum  agerentur, 
non  placuerunt,  ab  Ambivio  iterum  iterumque  agebantur,  donec 
starent.  Deinde  Ambivi,  non  Caecili  opera  effectum  esse  legimus 
Hec.  proL  II  v.  6  sqq ,  ut  fabulae  iterarentur.  Quibus  ex  rebus 
efficitur,  ut  domini  gregis  interfuerit  fabulas  Caecili  et  agi  in 
scaena  et  stare. 

3.  Eodem  modo  denique  idem  Adelphos  a  Terentio,  cuius 
Eunuchus  popnlo  maxime  placuerat,  emisse  videtur.  Ludis  enim 
Aemili  PauUi  funebribus  duae  fabulae  Terentianae  Ambivio 
actore  in  scaenam  prodierunt:  Hecyra  iam  semel  exacta  et 
Adelphi  fabula  nova.  Qua  in  re  quo  modo  fieri  potuerit,  viri 
docti  quaesiverunt,  ut  novem  tantum  dierum  spatio  histriones 
simul  duas  fabulas  plane  novas  ediscerent.^^)  At  mea  quidem 
sententia  res  ita  explicatur,   ut  Ambivium  statuamus  Adelphos 

'*)  Tamen  semper  eius,  qui  fabulam  composuerat,  nomen  ante  singulas 
actiones  pronuntiabatur.  Neque  igitur  haec  est  eadem  res  atque  apud  poetas 
Graecorum  scaenicos,  qui  interdam  fabulas  simul  cum  auctoris,  ut  ita  dicam, 
iure  vendiderunt;  cf.  E.  Rohde:  Kl.  Schr.  II  p.  426  n.  1  et  Alb.  Miiller  1. 
s.  s.  p.  357. 

")  'Wilmanns  1.  s.  s.  p.  49  sq.  —  Wagner  in  annal.  phil.  nov.  XIC 
(1865)  p.  290.  —  Dziatzko  in  Mus.  Rh.  n.  XXI  (1866)  p.  79.  —  Paeckel- 
mann  1.  s.  s.  p.  28  sq.  —  Schindler  1.  s.  s.  p.  31.  —  Fabia  I.  s.  s.  p.  49 
n.  1.  —  Verum  suspicati  sunt  Bosse  1.  1.  p.  13  et  Karsten  1.  1.  p.  209  sq. 

iam  antea  a  Terentio  emisse  gregemque  docuisse  et  ezspectasse 
ludos  aliquos  scaenicos,  quibus  fabulam  novam  agere  sibi  liceret. 
Hecyram  autem,  quam  quinque  annis  ante  cum  grege  suo 
egerat,  denuo  ediscere  certe  non  difficile  erat. 

II.  Contra  Terentium  Hecyram  alio  pacto  vendidisse  ex 
ipsius  poetae  verbis  apparet  (prol.  I  v.  6  sq.): 

„Et  is  qui  scripsit  hanc  ob  eam  rem  noluit 
Iterum  referre,  ut  iterum  posset  vendere". 
In  poetae  igitur  potestate  fuit,  utrum  fabulam  iteraret  an  reti- 
neret.     Quibus  condicionibus  poeta  hunc  contractum  cum  Am- 
bivio  fecerit,  nescimus.  Complures  autem  modi  usurpari  potue- 
runt:  j 

1.  Primum  cogitari  potest  rem  ita  se  habuisse,  ut  actor 
nihil  a  poeta  emeret  nisi  ius  primae  actionis.  Quod  si  verum 
est,  duobus  modis  cogitari  potest  rem  actam  fuisse  inter  dominum 
gregis  et  poetam:  primum  actorem  certum  pretium  antea  con- 
stitutum  aut  statim  aut  post  primam  actionem  solvisse,  id  quod 
meo  quidem  iudicio  omni  probabilitate  caret.  Etenim  hoc  pacto 
actor  fabulam  emit,  ex  qua  essetne  facturus  lucrum,  maxime 
erat  dubium.  Accidere  enim  poterat,  ut  haec  fabula  ab  aedili- 
bus  aut  omnino  repudiaretur,  ita  ut  actor  fabulam  suo  periculo 
suisque  impensis  agere  cogeretur,  qua  in  re  facile  fieri  poterat, 
ut  damnum  acciperet,  aut  licet  fuerit  empta,  tamen  si  fabula 
aedilibus  non  magnopere  placebat  ideoque  parvo  tantum  pretio 
digna  habebatur,  paene  nullum  lucrum  actori  afferet.  Neque 
vero  dominus  gregis,  cum  fabulam  iterare  ei  non  liceret,  illud 
damnum  reficere  poterat. 

Deinde  potuit  convenire  inter  poetam  et  dominum  gregis, 
ut  poeta  et  certum,  quamvis  parvum,  pretium  et  aliquam  partem 
eius  lucri,  quod  actor  capturus  esset,  acciperet^*)  Actor  igitur 
non  magnum  periculum  susceperat,  cum  parvum  pretium  sol- 
visset;  poeta  autem  contentus  erat  et  illo  parvo  pretio  et  quod 
fabulam  omnino  vendiderat. 

2)  Sed  alia  quoque  ratione  contractus  potuit  iniri.  Poeta 
enim  fabulam  suam  actori  vendendam  tradidit  ea  condicione, 
ut  actor  aut  fabulam  aedilibus  venderet  et  doceret  aut,  si  hoc 
non  contingeret,  poetae  redderet.  Fabula  igitur  ab  actore 
aestimabatur ,   et   hoc    pretium    aut   totum    aut  ex  parte  certis 


")  Etenim  iure  civili  pretium  certum  esse  debebat,  etsi  numeris  non 
constitutum  erat.  cf.  Dig.  XVIII  1  1.  7  §  1.  —  Neque  minus  contraotus 
valebat,  si  pretium  si  non  totum,  attamen  ex  parte  certum  erat;  cf.  Dig. 
XVm  1  1.  7  §  2.  —  cf.  Windscheid  1.  s.  s.  «H  p.  588/591  (§  386)  et 
Demburg«  II  p.  258. 

numeris  constitutum  poetae  ab  actore  aut  solvendum  erat  aut 
fabula  reddenda.55)  Hoc  pacto  utriusque  intererat  fabulam  agere, 
periculum  autem  neuter  susceperat.  Poterat  praeterea  poeta 
actori,  si  hic  fabulam  venderet,  etiam  mercedem  promittere. 

Tales  contractus  actorem  cum  poetis  novis  fecisse  verisimile 
est.  Qui  ad  tales  condiciones  accesserunt,  cum  id  solum  spec- 
tarent,  ut  ipsorum  fabulae  agerentur  ipsique  noti  fierent.  Hac 
ratione  Terentius  quoque  in  fabulis  vendendis  usus  esse  videtur. 

At  ex  his  fabulis,  quae  semel  actae  in  poetae  possessionem 
redierunt,  quidnam  factmn  sit,  quaerimus.  Si  fabula,  quam  actor 
a  poeta  novo  aut  ad  primam  solam  actionem  emerat  aut  venden- 
dam  curaverat,  placuerat,  fieri  sane  poterat,  ut  actor  certo  pretio 
penso  fabulae  iterandae  ius  a  poeta  emeret^^  At  quemnam 
fabulas  abiectas  emisse  putas?  At  fabula  non  si  semel  exacta 
erat,  idcirco  semper  displicuerit  necesse  est.  Fabulae  enim 
Caecilianae  Ambivius  fecit  ut  inveterascerent.  Ex  fabulis  exactis 
quoque  lucrum  fieri  potuisse  inde  conclusimus  (cf.  supra  p.  72 
sq.).  Praeterea  poeta  actori,  si  hic  fabulam  ageret,  mercedem 
promittere  poterat. 

Neque  vero  licet  Hecyram  Terentianam  afferre.  Videmus 
enim  Terentium  quinque  demum  annis  post  primam  Hecyrae 
actionem  fabulam  iterum  vendidisse.  Quod  anno  160  a.  Chr. 
solam  ob  eam  rem  factum  esse  videtur,  quod  ludorum  funebrium 
curatores  Terenti  amici  erant,^')  qui  comitate  inducti  hanc  fabu- 

")  V.  Dig.  XIX  3:  „de  aestimatoria".  —  cf.  Windscheid  *n  §  383 
et  Demburg  ®  II  §  120.  —  Hic  contractus  nostro  iure  appellatur  „Tr6del- 
vertrag". 

*^)  Contra  nihil  vaJere  mihi  videtur  Donati  testimonium,  quod  est  in  Eun. 
praef.  (p.lO  1.11  R.):  „Et  acta  est  (scil.  Eunuchus)  tanto  successu,  plausu  atque 
suffragio,  ut  rursus  esset  vendita  et  ageretur  iterum  pro  nova  pi-oque  ea 
pretium,  quod  nuUi  ante  ipsam  fabulae  contigit,  octo  millibus  sestertium  numera- 
rent  poetae."  Primum  enim  haec  explicatio  ipsa  maxime  dubia  est,  cimi  illud 
pretium,  quod  aediles  poetae  dedisse  Donatus  narrat,  antea  non  constitutum, 
sed  ab  illis  ultro  solutum  esse  cogitari  possit  (cf.  Ritschl:  Parerg.  p.  332 
n.  2.  —  cf.  infra  p.  84).  Deinde  cimi  illae  duae  Eunuchi  actiones  nullo 
spatio  intermisso  fierent,  ne  ob  eam  quidem  rem  de  altera  venditione 
cogitari  potest.  Denique  unde  Donatus  vel  is,  qui  praefationes  scripsit, 
hauserit,  etiam  id  apparere  puto.  Suetonius  enim  in  Ter.  vit.  narrat  haec 
(p.  29,  8  Reiff.):  „Eunuchus  quidem  bis  die  acta  est  meruitque  pretium 
quantiim  nulla  antea  cuiusquam  comoedia,  octo  milia  nummum;"  et  ipse 
Donatus  in  Auctario  solum  haec  dicit  (p.  35,  10  Reiff.):  ,,ex  quibus  magno 
successu  et  pretio  stetit  Eunuchus  fabula."  Certe  igitur  Donatus  nullum 
alium  testem  habuit  nisi  Suetonium  et  verba  „ut  rursus  esset  vendita"  de 
suo  addidit,  id  quod  iam  Dziatzko  (Mus.  Rhen.  nov.  XXI  [1866]  p.  473) 
suspicabatur. 

")  cf.  Hauler  1.  s.  s.  praef.  p.  14  sq. 

lam  per  Ambivium  oblatam  emenint.  Neque  vero  quicquam 
hac  re  probatur.  Terentius  enim  Hecyram  iterum  referre  (h.  e. 
pro  vetere  agere)  ipse  noluit,  ut  iterum  posset  vendere  pro  nova. 
(cf.  supra  p.  38  adn.  88).  I 

in.  Denique  contractus  quidam  ab  illis  prioribus  prorsus 
diversus  fieri  potuit  atque  is  magna,  ut  mihi  videtur,  cum  veri- 
similitudine.  Cum  enim  et  poeta  et  dominus  gregis  operam 
suam  in  ludos  scaenicos  locaret,  quo  in  studio  alter  altero  in- 
digeret,  verisimillimum  esse  puto  eos  persaepe  contractum  socie- 
tatis  effecisse.  Non  igitur  emebat  actor  fabulam  a  poeta,  sed 
poeta  dabat  fabulam,  actor  gregi  suo  agendam  curabat  Lucrum 
autem,  quod  ex  fabula  acta  iterataque  capiebatur,  eorum  commune 
erat.^®)  Hoc  pacto,  ut  exemplum  afferam,  inter  Q.  Roscium 
comoedum  et  C.  Fannium  Chaeream  convenerat,  ut  quaestus, 
quem  Fanurgus  huius  servus,  quem  ille  arte  histrionica  erudi- 
verat,  facturus  esset,  communis  esset.^') 

Ita  si  inter  Caecilium  et  Ambivium  convenisse  putamus, 
facile  explicatur,  cur  et  Ambivius  fabulas  Caecilianas  exactas 
iterandas  curaverit,  et  quomodo  dioere  potuerit  (Hec.  prol.  II 
V.  10  sq.):  „ut  ab  eodem  alias  discerem  novas". 

Deinde  explicatur  Terentium  poetam  iure  suo  Hecyram 
referri  vetuisse;  etenim  consensu  sociorum  opus  erat.*')  Simul 
et  intellegitur  Ambivium  Hecyram  iterandam  postea  curavisse. 

Hoc  modo  etiam  illud  pretium,  quod  Eunuchus  meruit, 
octo  milia  nummum  fuisse  nescio  an  facillime  explicetur.  Nam 
quod  praefationis  Eunucbi  scriptor  ait  pretium  nuroeratum  esse 
poetae,  nihil  valere  ex  eis,  quae  supra  (p.  83  adn.  56)  exposui, 
satis  elucet 

")  In  singulis  rebus  hic  quoque  contractus  maxLmevarius  erat;  affero 
hos  locos: 

a)  Dig.  XVII 2,  1  pr.:  „Paulus  libro  32  ad  edictum:  Societas  coiri  potest 
vel  in  perpetuum,  id  est  dum  vivunt,  vel  ad  tempus  vel  ex  tem- 
pore  vel  sub  condicione". 

b)  Dig.  XVII  2  1.  5  pr.:  „Uipianu8  libro  31  ad  edictum:  Societates  con- 
trahuntur  sive  universorum  bononim  sive  negotiationis  alicuius 
sive  vectigalis  sive  etiam  rei  imius". 

o)  Dig.  XVII  2  1.  29  pr.:   „Ulpianu8  libro  30  ad  Sabinum:    Si  non 

fuerint  partes  societati  adiectae,  aequas  eas  esse  constat    Si  vei-o 

placuerit,   ut  quis  duas   partes   vel  tres  habeat,   alius  unam,   an 

valeat?   placet  valere,   si   modo  aliquid  plus  contulit  societati  vel 

pecuniae  vel  operae  vel  cuiuscumque  alterius  rei  causa." 

*8)  Huius  simile  exemplum  affertur  in  Dig.  XVII  2  1.  71  pr.:  „Idem 

(scil.  Paulus)   libro   tertio   epitomarum  Alfeni  digestomm:   Duo  societatem 

coierunt,  ut  grammaticam  docerent  et  quod  ex  eo  artificio  quaestus  fecissent, 

commune  eorum  esset". 

«•)  Gai.  III  185  (cf.  supra  p.  79  adn.  47).   -  Inst,  III  22  pr.  —  al. 

Denique  bac  ratione  illud  quoque  explieari  potest  fieri 
potuisse,  ut  Adelphi  fabula  nov^a  ludis  ftinebribus,  qui  noyem  tan- 
tum  diebus  post  mortem  L.  Aemili  Faulli  facti  sunt,  ageretur. 

Has  igitur  res  diyersis  modis  explanari  posse  yidemus. 
Tamen  quibus  condicionibus  poeta  singulas  fabulas  domino  gregis 
agendas  tradiderit,  cum  diiudicare  non  possimus,  hic  consista- 
mus.    Haec  igitur  statuimus. 

I.   Pro  certissimo  habendum  est: 

1.  Et  poetae  cum  domino  gregis,  non  cum  ludorum  cura- 
toribus,  de  fabulis  agendis  conyenisse. 

2.  Et  contractus,  quos  hi  huius  rei  causa  fecerunt,  et  multos 
et  yarios  faisse. 

3.  Et  dominum  gregis  interdum  fabulas  noyas  pretio  suo 
a  poeta  emptas  habuisse,  quas  agere  semper  erat  paratus. 

II.  Contra  ceteri  contractus  inter  poetam  et  dominum  gregis 
initi,  quales  fuerint,  cum  yeterum  testimoniis  careamus,  diiudi- 
care  non  possumus. 


Tabula  argumenti. 


A.  Ex  prologis  Terentianis  quid  de  ordine  fabularum  chrono 
logico  discamus. 
Exordium 


Caput    I:  Ex  singulis  prologis  quid  discamus 

Caput  II:  Ex  prologis  inter  se  comparatis  quid  discamus  .     . 

§  1.  De  adversariorum  criminationibus 

I.  De  contaminatione . 

II.  De  auxilio  amicorum 

III.  De  furti  crimine 

IV.  De  oratione  tenui  et  scriptura  levi 

§  2.  De  eis  prologorum  locis,  quibus  captatione,  quae  dici- 

tur,  benevolentiae  Terentius  utitur 

§  3.  De  eis  prologorum  locis,  quibus  Terentius  adversarios 

aggreditur 

§  4.  De  eis  prologorum  locis,  quibus  Terentius  adversariis 

minatur 

§  5.   De   eis   prologorum  locis,   quibus  Terentius   de   suo 

prologo  verba  facit 

§  6.  Conclusiones       •    .    .    . 

Caput  III:  De  nonnullis  aliis  prologorum  locis,  quibus  ordo 
fabularum  chronologicus  aut  infirmaii  videtur  aut  fulcitur 
§  1.  De  Heautontimorumeni  prologi  versibus  16—19 
§  2.  De  Adelphon  prima  et  Hecyrae  secunda  actionibus 
§  3.  De  adversariorum  criminationibus     .     . 

Caput  rV:  De  Andriae  prologo 

Caput   V:  Appendix  critica 

§  1.    De  Heautontimorumeni  prologi  vv.  48/50 

prologi  posterioris  vv.  41/43 

De  HeautontimoiTuneni  prologi  versu  6 

B.   Quaestiones  scaenicae. 

Caput  I:  De  poetanmi  Terenti  aequalium  prologis 
Caput  II:  De  fabulis  emendis 


§2. 


et 


Hecyrae 


p.    5-9 

p.    9-13 

p.  13—33 
p.  14-21 
p.  14—18 
p.  18—19 
p.  19—21 
p.  21 

p.  21—24 

p.  24—26 

p.  26—27 

p.  27—29 
p.  30-33 

p.  33—41 
p.  33—35 
p.  35-39 
p.  40-41 

p.  41—54 

p.  54—61 

p.  54-56 
p.  56-61 

p.  62—68 
p.  68-85 


JMatus  sum  Walther  Oeorg  Priedrich  Meyer  Lipsiae  anni 
1878  die  XXVI.  mensis  Jan.  Friderico  patre,  quem  mihi  abhinc 
multos  annos  praematura  morte  ereptum  esse  gravissime  doleo, 
matre  Wilhehnine  e  gente  Martens,  quam  vivam  adhuc  pio  gratoque 
animo  veneror.  Fidem  profiteor  evangelicam.  Litterarum  primor- 
diis  imbutus  scholam  Thomanam,  quae  Aemilio  Jungmanno 
rectore  floret,  per  novem  annos  frequentavi. 

Vere  anni  1898  maturitatis  testimonio  instructus  numero 
civium  almae  matris  Lipsiensis  adscriptus  sum  et  studiis  philo- 
logicis  operam  navavi.  Docuerunt  me  viri  illustrissimi  Brug- 
mann,  Gardthausen,  Hauck,  Heinze,  Hofmann,  Holz,  Immisch, 
Jungmann,  Lipsius,  Marx,  Sievers,  Studniczka,  Wachsmuth, 
Wundt. 

Praeterea  sodalis  fui  proseminarii  Regii  philologici  Immischii 
auspiciis  per  duo  semestria,  per  unum  senior.  Inde  tirocinio 
artis  philologicae  perfunctus  in  seminarium  Regium  receptus 
sum  et  exercitationibus  interfai  sodalis  ordinarius  per  tria  se- 
mestria,  per  tertium  senior,  regentibus  Lipsio,  Marxio,  Wachs- 
muthio.  Froseminarii  theodisci  per  sex  menses  sodalis  fui  de 
Bahdero  moderante. 

Benigne  mihi  aditum  aperuerunt  Cichorius  ad  societatem 
historicam  per  tria  semestria,  Lipsius  ad  societatem  Graecam 
per  unum,  Studniczka  ad  exercitationes  archaeologicas  per  unum. 

Quibus  viris  humanissimis  omnibus  gratiam  habeo  quam 
maximam,  imprimis  autem  Immischio,  cuius  tres  per  annos  fa- 
muius  eram  quique  studiorum  meorum  benevolentissimus  exstitit 
fautor,  quantum  debeam,  gratissimo  animo  semper  profitebor. 

